
IDENTIFICACIÓ DE LA SESSIÓ:

Núm.:

2026/4462
Caràcter:
Ordinària, 1a convocatòria

Data:

27 de març de 2026

Horari:

de 13:10 a 18:50 hores

Lloc:
Saló de Plens de la Casa Consistorial, ubicat a la planta primera de la casa de la Vila, Plaça de l’Església núm. 1 

Vídeoacta:
https://actes.castelldefels.org
ASSISTENTS:

MANUEL REYES LÓPEZ    Alcalde-President
(PP)

DAVID SOLÉ GIMENO

(PP)

MARIA DEL MAR SICILIA MUÑOZ

(PP)

MARÍA CRISTINA CORONA GUIJARRO

(PP)

GUILLERMO MASSANA ROMERO

(PP)

JAVIER HINIESTO DOMÍNGUEZ
            
(PP)

MARÍA DE LOS ÁNGELES ORTEGA GARCIA
(PP)

RAMÓN ESCOLÀ MARCO

(PP)

MARCOS SOLER GIMÉNEZ

(PP)

CRISTIAN HUNDAMAL GIMENO

 (PP)

PEDRO PAREDES RODRÍGUEZ

(PP)

SONIA EXPOSITO ARCAS

(PP)

EVA LÓPEZ GIMÉNEZ

(PSC-CP)

JORDI PLANELL SOLINA 

(PSC-CP)

CRISTIAN GUILLAMÓN ROJO

(PSC-CP)

FERNANDO CERPA FERNÁNDEZ

(SFELS)

FRANCESCA CRUZ MUÑOZ

(SFELS)

RAMÓN AMADOR RAMOS

(SFELS)

CANDELA LÓPEZ TAGLIAFICO

(MOVEM ECP-C)

JAVIER MARTÍN SÁINZ

(MOVEM ECP-C) 

SILVIA LÓPEZ VALENTÍN
            
(MOVEM ECP-C)

LOURDES ARMENGOL I AYMERICH

(ERC-AM)

RITA TERESA BORQUE I RUIZ 

(ERC-AM)
XAVIER AMATE PAZ

(JUNTS)

Han excusat l'absència els regidors/es següents:

LLUIS ESPAÑOL PARDOS

(PSC-CP) 

ANTONIO MORENO BAZA, secretari de la Corporació.

LIDIA RUIZ ORDOÑEZ, interventora de la Corporació.  

MIGUEL ÁNGEL VAZQUEZ GARCÍA, gerent de la Corporació

ALBERT GARCIA EDO, gerent de la Corporació
Constatada l'existència de quòrum legal per a la seva vàlida celebració en primera convocatòria, la Presidència obre la sessió, d'acord amb l'ordre del dia de la convocatòria i de la manera següent:

ORDRE DEL DIA

1. APROVACIÓ DE L’ESBORRANY DE L’ACTA DE LA SESSIÓ ORDINÀRIA DE DATA 27/02/2026

2. EXPEDIENT 2026/6044. PRESA DE POSSESSIÓ DE LA SENYORA SONIA EXPOSITO ARCAS COM A REGIDORA MUNICIPAL DEL GRUP MUNICIPAL DEL PARTIDO POPULAR-PARTIT POPULAR (PP)

3. DESPATX OFICIAL I COMUNICACIONS REBUDES

4. EXPEDIENT 2025/20955. DONAR COMPTE DEL DECRET DE LIQUIDACIÓ DEL PRESSUPOST EXERCICI 2025

5. EXPEDIENT 2025/20955. DONAR COMPTE DELS INFORMES DE CONTROL PERMANENT PREVI INCLOSOS DINS L’EXPEDIENT DE LIQUIDACIÓ DEL PRESSUPOST 2025

6. EXPEDIENT 2026/4225. RESOLUCIÓ DE LES PETICIONS D'AUTORITZACIÓ DE COMPATIBILITAT SOL·LICITADES PER PART DEL PERSONAL DE L’AJUNTAMENT DE CASTELLDEFELS

7. EXPEDIENT 2026/5267. RATIFICAR I APROVAR EL TEXT ARTICULAT DE L’ACORD MIXT DE CONDICIONS DE TREBALL DEL PERSONAL FUNCIONARI I LABORAL DE L’AJUNTAMENT DE CASTELLDEFELS PER AL PERÍODE 2026-2031

8. EXPEDIENT 2026/5140. MODIFICACIÓ PARCIAL DE LA RELACIÓ DE LLOCS DE TREBALL DE L’AJUNTAMENT DE CASTELLDEFELS

9. EXPEDIENT 2025/24431. APROVACIÓ INICIAL DEL REGLAMENT D’ARMES DE LA POLICIA LOCAL DE CASTELLDEFELS

10. EXPEDIENT 2025/24424.APROVACIÓ INICIAL DE L’ORDENANÇA DE MOBILITAT DE L’AJUNTAMENT DE CASTELLDELS

11. EXPEDIENT 2026/4453. CONVENI DE COOPERACIÓ ENTRE L’ÀREA METROPOLITANA DE BARCELONA I L’AJUNTAMENT DE CASTELLDEFELS PER A L’EXECUCIÓ DE LES ACTUACIONS OBJECTE DELS AJUTS ATORGATS PER LA DIPUTACIÓ DE BARCELONA EN EL MARC DEL PROGRAMA SECTORIAL DE MILLORA DE LES XARXES D’ABASTAMENT D’AIGUA, DEL PLA DE COOPERACIÓ XARXA DE GOVERNS LOCALS 2024-2027

12. EXPEDIENT 2026/2219. APROVACIÓ DEL CONVENI DE COL·LABORACIÓ ENTRE L’AJUNTAMENT DE CASTELLDEFELS I L’EMPRESA MUNICIPAL SERVEIS AMBIENTALS CASTELLDEFELS (SAC), PER A LA CESSIÓ D’ÚS COMPARTIT DE L’EDIFICI SITUAT AL CARRER ONZE DE SETEMBRE, NÚM. 2 I DEL CARRER DOCTOR TRUETA NÚM. 26-28, DE CASTELLDEFELS

13. EXPEDIENT 2019/12973. ACORD DE REVOCACIÓ DE LA CESSIÓ DE MAQUINÀRIA I DECLARACIÓ DE BÉNS NO UTILITZABLES

14. EXPEDIENT 2026/4040. APROVACIÓ DE L’EXPEDIENT DE CONCESSIÓ DE DOMINI PÚBLIC PER A LA INSTAL·LACIÓ I EXPLOTACIÓ D’UNA INFRAESTRUCTURA DE RECÀRREGA PER A VEHICLES ELÈCTRICS D’ÚS PÚBLIC AL MUNICIPI DE CASTELLDEFELS

15. EXPEDIENT 2026/4970. DECLARACIÓ INSTITUCIONAL DE L’AJUNTAMENT DE CASTELLDEFELS EN COMMEMORACIÓ DEL DIA INTERNACIONAL DE LES DONES

16. CONTROL I FISCALITZACIÓ DE L’ACTUACIÓ DELS ALTRES ÒRGANS DE GOVERN:

A) ASSABENTAR EL PLE DE LES PRINCIPALS RESOLUCIONS DE L’ALCALDIA, LA JUNTA DE GOVERN LOCAL I DE LES REGIDORIES DELEGADES

B) MOCIONS DELS GRUPS MUNICIPALS

B1) EXPEDIENT 2026/6452. MOCIÓ QUE PRESENTA EL GRUP MUNICIPAL DEL PSC-CP PER A LA DEFENSA DEL DRET INTERNACIONAL, LA DESESCALADA DEL CONFLICTE A L’ORIENT MITJÀ I LA PREPARACIÓ DE RESPOSTES DAVANT LES SEVES CONSEQÜÈNCIES

B2) EXPEDIENT 2026/6453. MOCIÓ QUE PRESENTA EL GRUP MUNICIPAL D’ERC-AM DE SUPORT A LES MOBILITZACIONS UNITÀRIES DEL SECTOR EDUCATIU PER A LA MILLORA DE L’EDUCACIÓ PÚBLICA A CATALUNYA I LES CONDICIONS LABORALS DELS DOCENTS I PERSONAL LABORAL

B3) EXPEDIENT 2026/6503. MOCIÓ QUE PRESENTEN ELS GRUPS SOTASIGNANTS PER A LA PRESERVACIÓ I RECONEIXEMENT DEL LLEGAT DE RAMON JOSA A CASTELLDEFELS

B4) EXPEDIENT 2026/6505. MOCIÓ QUE PRESENTA EL GRUP MUNICIPAL D’ESQUERRA REPUBLICANA DE CATALUNYA A CASTELLDEFELS EN REPRESENTACIÓ DE JOVENT REPUBLICÀ CASTELLDEFELS PER A LA NORMALITZACIÓ DE LA LLENGUA CATALANA A CASTELLDEFELS I DE SUPORT AL CORRELLENGUA AGERMANAT

B5) EXPEDIENT 2026/6511. MOCIÓ QUE PRESENTEN ELS GRUPS MUNICIPALS DE MOVEM ECP-C I ERC-AM DE SUPORT A LA REGULARITZACIÓ EXTRAORDINÀRIA DE PERSONES MIGRANTS, EN DEFENSA DELS DRETS HUMANS, CONTRA EL RACISME I ELS DISCURSOS D’ODI

17. ASSUMPTES D’URGÈNCIA

18. PRECS I PREGUNTES
DESENVOLUPAMENT DE LA SESSIÓ:
1. APROVACIÓ DE L’ESBORRANY DE L’ACTA DE LA SESSIÓ ORDINÀRIA DE DATA 27/02/2026 
Es dóna per llegit l’esborrany corresponent a l’acta de la sessió ordinària de data 27 de febrer de 2026 el qual s’aprova per assentiment dels membres presents. 

InicioIntervencions:

El conjunt d’intervencions realitzades, el podeu visionar a l’enllaç següent:

2. EXPEDIENT 2026/6044. PRESA DE POSSESSIÓ DE LA SENYORA SONIA EXPOSITO ARCAS COM A REGIDORA MUNICIPAL DEL GRUP MUNICIPAL DEL PARTIDO POPULAR-PARTIT POPULAR (PP)
Un cop produïda la renúncia de la Sra. Silvia Cangueiro Márquez al càrrec de regidora d'aquest Ajuntament, procedeix que en prengui possessió la seva substituta, Senyora Sonia Exposito Arcas, de la mateixa candidatura, “PARTIDO POPULAR-PARTIT POPULAR (PP)”,per haver lliurat la Junta Electoral Central la corresponent credencial a favor seu. Un cop presentades al Registre d’Interessos les preceptives declaracions de Béns i Activitats i comprovada la seva identitat, la senyora Exposito pren possessió del càrrec de Regidora de l’Ajuntament de Castelldefels, després d’haver prestat, per imperatiu legal, el jurament de complir fidelment les obligacions de l'esmentat càrrec, amb lleialtat al Rei, i guardar i fer guardar la Constitució com a norma fonamental de l'Estat, així com l'Estatut d'Autonomia de Catalunya. 

A continuació, el Senyor Manuel Reyes López, alcalde president, li imposa la banda de Regidora i l'emblema de la Corporació, i tot seguit passa a ocupar l’escó respectiu. 

InicioIntervencions:

El conjunt d’intervencions realitzades, el podeu visionar a l’enllaç següent:

3. DESPATX OFICIAL I COMUNICACIONS REBUDES

· Inscripció al registre d’entitats de JOVENTUTS D’ESQUERRA REPUBLICANA DE CATALUNYA amb el núm. de registre 542.

· Inscripció al registre d’entitats de la ASOCIACIÓN PODER DE LA MUJER ASPOMU amb el núm. de registre 543.

· Inscripció al registre d’entitats de CLUB MOTONÁUTICO MALA FAMA BUENA VIDA amb el núm. de registre 544.

· Escrit de l’ASSOCIACIÓ “CON PASIÓN” (número de registre 2026007576 de data 18 de febrer de 2026) pel qual comunica un canvi de Junta directiva.  

· Escrit de l’entitat AGRUPACIÓ DE CULTURA POPULAR DE CASTELLDEFELS (número de registre 2026011673 de data 10 de març de 2026) pel qual comunica un canvi de Junta directiva. 

· Escrit de l’entitat CLUB ESPORTIU WAKE ADDICT (número de registre 2026011852 de data 11 de març de 2026) pel qual comunica un canvi de Junta directiva.  

· Escrit que presenta la Plataforma de Hombres por la Igualdad y contra la violencia machista, en representació de la Plataforma pels Drets Humans i contra el Genocidi al Poble Palestí (r.e. núm. 2026013844 de data 23/03/2026). L’escrit és llegit pel Sr. Francesc Sistac.
· Escrit que presenta l’Associació de Llogaters de Castelldefels, en representació de la Marea Blanca Castelldefels (r.e. núm. 2026013981 de data 23/03/2026). L’escrit és llegit per la Sra. Bárbara M. Arellano i el Sr. Federico Solano.

· Escrit que presenta Joventuts d’Esquerra Repulicana de Catalunya pel suport del Correllengua Agermanat (r.e.núm. 2026014206 de data 24/03/2026). L’escrit és llegit pel Sr. Bruno Mestre Martín.
· Escrit que presenta l’Associació ATTA, Alimenta también tu Alma (r.e. núm. 2026014216 de data 24/03/2026). L’escrit és llegit per la Sra. Adriana Haydée Golia.
InicioIntervencions:

El conjunt d’intervencions realitzades, el podeu visionar a l’enllaç següent:

4. EXPEDIENT 2025/20955. DONAR COMPTE DEL DECRET DE LIQUIDACIÓ DEL PRESSUPOST EXERCICI 2025

Per Decret d’Alcaldia núm. 2026/1976 de data 3 de març de 20226, es va aprovar la liquidació del Pressupost General per a l’exercici de 2025, al punt segon de la part resolutiva disposa donar-ne compte al Ple Municipal en la propera sessió que se celebri, en aplicació d’allò disposat per l’article 193.4 del Reial Decret Legislatiu 2/2004, de 5 de març, pel qual s’aprova el Text refós de la Llei reguladora de les hisendes locals.

Vist l’anterior es dona compte del Decret d’Alcaldia 2026/1976 de data 03 de març de 2026, d’aprovació de la liquidació del Pressupost General per a l’exercici de 2025 transcrit a continuació:

“DECRET DE L'ALCALDIA

“Identificació de l’expedient: Aprovació de la liquidació del pressupost de 2025

Cap de Comptabilitat i Patrimoni ha informat de la necessitat de tramitar l’expedient d’aprovació de la liquidació de l’exercici 2025.

L’Alcaldia ha iniciat l’expedient d’aprovació de la liquidació i ha encarregat a la Intervenció municipal l’elaboració dels documents necessaris per a formar-lo i l’emissió dels informes corresponents.

La Intervenció ha emès informes en relació als resultats pressupostaris de la liquidació del pressupost, al compliment dels objectius que estableix la Llei d’Estabilitat pressupostària i sostenibilitat financera, de les resolucions adoptades per l’alcaldia contràries a les objeccions formulades per la intervenció i de les anomalies detectades en matèria d’ingressos així com dels acords adoptats amb omissió del tràmit de fiscalització i dels comptes justificatius dels pagaments a justificar i bestretes de caixa fixa i de l’informe anual sobre el compliment en matèria de morositat.

Elaborada la liquidació del pressupost de l'exercici 2025 a 31 de desembre del mateix exercici, s'obté el següent resultat:

A)
Pressupost de despeses (en EUR):

Exercici corrent:
	Pressupost inicial de despeses
	119.778.283,68

	Modificacions de despeses
	32.791.334,88

	Pressupost definitiu de despeses
	152.569.618,56

	Despeses autoritzades
	127.871.367,68

	Despeses compromeses
	126.080.740,30

	Obligacions reconegudes
	109.491.147,94

	Pagaments ordenats
	102.622.224,68

	Pagaments realitzats
	102.407.102,64

	Reintegraments de pagament
	561.635,03

	Obligacions pendents de pagament
	6.868.923,26

	Pagaments ordenats pendents
	215.122,04


1. Exercicis tancats:

	Obligacions pendents de pagament a 01/01/2025
	9.304.197,80

	Modificacions de saldo inicial i anul·lacions
	80.665,00

	Total obligacions
	9.384.862,80

	Ordres de pagament pendents de pagament a 01/01/25
	6.644,85

	Pagaments realitzats
	6.543.369,01

	Obligacions pendents de pagament a 31/12/2025
	2.686.808,64

	Ordres de pagament pendents de pagament a 31/12/25
	0,00


B)
Pressupost d’ingressos (en EUR):
	Exercici corrent: Pressupost inicial d’ingressos
	119.778.283,68

	Modificacions d’ingressos
	32.791.334,88

	Pressupost definitiu d’ingressos
	152.569.618,56

	Drets reconeguts totals
	114.676.943,83

	Drets anul·lats i cancel·lats
	3.916.910,87

	Drets reconeguts nets
	110.760.032,96

	Recaptació neta
	98.401.800,15

	Drets pendents de cobrament
	12.358.232,81


1. Exercicis tancats:

	Drets pendents de cobrament 2024 i anteriors 
	22.626.599,27

	Modificacions de saldo inicial
	563,36

	Drets anul·lats 
	644.964,40

	Insolvència i prescripció
	702.062,42

	Cobraments realitzats
	7.856.840,07

	Drets pendents de cobrament 31/12/2025
	13.423.295,74


C) Resultat pressupostari de l’exercici:

	CONCEPTES
	DRETS RECONEGUTS NETS
	OBLIGACIONS RECONEGUDES
NETES
	AJUSTOS
	RESULTAT
PRESSUPOSTARI

	 
	a) Operacions Corrents
	106.114.652,67
	92.605.695,00
	 
	13.508.957,67

	 
	b) Altres Operacions no Financeres
	4.321.636,82
	13.685.291,71
	
	-9.363.654,89

	 
	
	 
	 
	
	 

	1.
	Total operacions no financeres (a + b)
	110.436.289,49
	106.290.986,71
	
	4.145.302,78

	 
	
	 
	 
	
	 

	 
	c) Actius Financers
	4.258,70
	4.258,70
	
	0,00

	 
	b) Passius Financers
	4.236.395,64
	3.195.902,53
	
	1.040.493,11

	 
	
	 
	 
	
	 

	2.
	Total operacions financeres (c + d)
	4.240.654,34
	3.200.161,23
	
	1.040.493,11

	I.
	RESULTAT PRESSUPOSTARI DE L'EXERCICI (I = 1 + 2)
	114.676.943,83
	109.491.147,94
	 
	5.185.795,89

	AJUSTOS:
	 
	 
	 
	 

	3.
	Crèdits gastats finançats amb romanent de 
tresoreria per a despeses generals
	
	
	6.247.544,67
	 

	4.
	Desviacions de finançament negatives de l'exercici
	
	 
	12.072.848,56
	 

	5.
	Desviacions de finançament positives de l'exercici
	
	 
	11.033.519,94
	 

	 
	
	
	
	 
	 

	II.
	TOTAL AJUSTOS (II = 3 + 4 - 5)
	
	
	7.286.873,29
	 

	RESULTAT PRESSUPOSTARI AJUSTAT (I + II)
	 
	 
	 
	12.472.669,18


D) Romanents de crèdit:

	Situació de Romanents de crèdit 

	 
	INCORPORABLES
	NO INCORPORABLES
	TOTAL

	Compromesos
	18.029.125,41 €
	 
	18.029.125,41 €

	Retinguts
	0,00 €
	0,00 €
	0,00 €

	Autoritzats
	1.790.627,38 €
	0,00 €
	1.790.627,38 €

	Disposats
	16.238.498,03 €
	0,00 €
	16.238.498,03 €

	No compromesos
	18.832.381,56 €
	5.832.377,82 €
	24.664.759,38 €

	TOTAL
	36.861.506,97 €
	5.832.377,82 €
	42.693.884,79 €


E) Romanent de tresoreria:
	COMPONENTS
	IMPORTS 2025
	IMPORTS 2024

	 
	 
	 
	 
	 
	 

	1.
	(+) Fons Líquids
	24.125.673,73
	24.125.673,73
	26.174.479,39
	26.174.479,39

	 
	 
	 
	 
	 
	 

	2.
	(+) Drets pendents de cobrament
	 
	29.811.255,73
	 
	22.735.389,95

	 
	- (+) del Pressupost corrent
	16.275.143,68
	 
	9.802.901,34
	 

	 
	- (+) del Pressupostos tancats
	13.423.295,74
	 
	12.823.697,93
	 

	 
	- (+) d'operacions no pressupostàries
	112.816,31
	 
	108.790,68
	 

	 
	 
	 
	 
	 
	 

	3.
	(-) Obligacions pendents de pagament
	 
	14.534.691,00
	 
	13.494.853,00

	 
	- (+) del Pressupost corrent
	7.084.045,30
	 
	8.997.173,31
	 

	 
	- (+) del Pressupostos tancats
	2.686.808,64
	 
	313.669,34
	 

	 
	- (+) d'operacions no pressupostàries
	4.763.837,06
	 
	4.184.010,35
	 

	 
	 
	
	 
	
	 

	4.
	(+) Partides pendents d'aplicació
	 
	-154.114,22
	 
	-89.684,70

	 
	- (-) cobraments realitzats pendents d'aplicació definitiva
	168.483,51
	 
	97.365,80
	 

	 
	- (+) pagaments realitzats pendents d'aplicació definitiva
	14.369,29
	 
	7.681,10
	 

	 
	 
	 
	 
	 
	 

	I.
	Romanent de Tresoreria Total (1 + 2 - 3 + 4)
	
	39.248.124,24
	 
	35.325.331,64

	 
	 
	 
	 
	 
	 

	 
	
	
	 
	
	 

	II.
	Saldos de dubtós cobrament
	
	13.225.433,00
	
	12.121.973,58

	III.
	Excés de finançament afectat
	
	13.385.730,34
	
	8.277.073,40

	 
	 
	 
	 
	
	 

	 
	 
	 
	 
	 
	 

	IV.
	Romanent de Tresoreria per a Despeses Generals (I - II - III)
	
	12.636.960,90
	 
	14.926.284,66

	 
	 
	 
	 
	 
	 


La liquidació del Pressupost per a l’exercici de 2025 posa de manifest, de conformitat amb l'article 93.1 del Reial decret 500/1990, de 20 d’abril, pel qual es desenvolupa el capítol primer del Títol sisè de la Llei 39/1988, de 28 de desembre, reguladora de les hisendes locals, en matèria de pressupostos:

· En relació amb el pressupost de despeses, i per cada aplicació pressupostària: els crèdits inicials, les seves modificacions i els crèdits definitius, les despeses autoritzades i compromeses, les obligacions reconegudes, els pagaments ordenats i els pagaments realitzats.

· En relació amb el pressupost d'ingressos, i per cada un dels conceptes, les previsions inicials, les seves modificacions i les previsions definitives, els drets reconeguts i anul·lats, així com també els recaptats nets.

S’han determinat les magnituds següents, tal com estableix l’apartat 2 de l’article 93 del Reial decret 500/1990, de 20 d’abril, pel qual es desenvolupa el capítol primer del Títol sisè de la Llei 39/1988, de 28 de desembre, reguladora de les hisendes locals, en matèria de pressupostos:

· Els drets pendents de cobrament i les obligacions pendents de pagament a 31 de desembre.

· El resultat pressupostari de l'exercici.

· Els romanents de crèdit.

· El romanent de tresoreria.

L’article 6 de la Llei orgànica 2/2012, de 27 d’abril, d’estabilitat pressupostària i sostenibilitat financera exigeix que els pressupostos i liquidacions hauran de contenir informació suficient i adequada que permeti verificar la seva situació financera, el compliment dels objectius d’estabilitat pressupostària i de sostenibilitat financera i l’observança dels requeriments acordats a la normativa europea en aquesta matèria.

Els controls a validar, atenent al que determina l’article 21 de la Llei orgànica 2/2012, de 27 d’abril, d’estabilitat pressupostària i sostenibilitat financera són l’objectiu  ’estabilitat pressupostària, la regla de despesa i l’objectiu de deute públic.

La interventora ha emès informe als efectes del que disposa l’article 16.2 del Reial decret 1463/2007, de 2 de novembre, pel qual s’aprova el Reglament de desenvolupament de la Llei 18/2001, de 12 de desembre, d’estabilitat pressupostària, en la seva aplicació als ens locals, relatiu a l’avaluació de les regles fiscals de la Llei orgànica 2/2012, de 27 d’abril, d’estabilitat pressupostària i sostenibilitat financera.

Els articles 191.3 TRLRHL i 90.1 RD 500/1990, en relació als articles 53.1.u) del Decret legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya i 21.1.s) de la Llei 7/1985, de 2 d’abril, reguladora de les bases del règim local, atorguen a l’alcalde la competència per a l’aprovació de la liquidació del pressupost.

Per tot l’anteriorment exposat i en ús de les atribucions que m’atorga la Llei Reguladora de les Bases del Règim Local, el Decret Legislatiu 2/2003, de 28 d’abril, pel qual s’aprova el Text Refós de la Llei municipal i de règim local de Catalunya.

RESOLC:
Primer.- Aprovar la liquidació del pressupost de l’exercici 2025.

Segon.- Donar compte al Ple de l’aprovació de la liquidació en la primera sessió que es celebri.

Tercer.-Trametre la liquidació al Departament de Presidència de la Generalitat de Catalunya i al Ministeri d’Hisenda”.

Previ assabentat als membres de la Comissió Informativa de Governança, Innovació i Qualitat Democràtica, en data 23 de març de 2026.

El Ple de l’Ajuntament es dóna per assabentat del decret de liquidació del pressupost de l’exercici 2025.  
5.EXPEDIENT 2025/20955. DONAR COMPTE DELS INFORMES DE CONTROL PERMANENT PREVI INCLOSOS DINS L’EXPEDIENT DE LIQUIDACIÓ DEL PRESSUPOST 2025

Per Decret d’Alcaldia núm. 2026/1976 de data 03/03/2026, es va aprovar la liquidació del Pressupost General per a l’exercici de 2025.

Dins l’expedient de pressupost la intervenció municipal va emetre informes de control permanent, els quals s’han d’elevar al ple amb caràcter independent.

Vist tot l’anterior es dona compte al Ple dels següents informes de control permanent inclosos dins l’expedient de liquidació del pressupost 2025:

1. Informe d’avaluació de les regles fiscals (en compliment del previst a l’art. 16.2 del Reial decret 1463/2007, de 2 de novembre, pel qual s’aprova el Reglament de desenvolupament de la Llei 18/2001, de 12 de desembre, d’estabilitat pressupostària).

2. Informe anual compte justificatiu pagaments a justificar i bestretes de caixa fixa (en compliment del previst a l’article 27.2 del Reial decret 424/2017, de 28 d’abril, pel qual es regula el règim jurídic del control intern a les entitats del sector públic local).

3. Informe anual de morositat (en compliment del previst a l’article 12.2 de la Llei 25/2013, de 27 de desembre, d’impuls de la factura electrònica i creació del registre comptable de factures en el sector públic).

4. Informe anual objeccions despeses, ingressos i omissió fiscalització (en compliment del previst a l’article 15.6 del Reial decret 424/2017, de 28 d’abril, pel qual es regula el règim jurídic del control intern a les entitats del sector públic local).
Previ assabentat als membres de la Comissió Informativa de Governança, Innovació i Qualitat Democràtica, en data 23 de març de 2026.

El Ple de l’Ajuntament es dóna per assabentat dels informes de control permanent previ inclosos dins l’expedient de liquidació del pressupost 2025.

6. EXPEDIENT 2026/4225. RESOLUCIÓ DE LES PETICIONS D'AUTORITZACIÓ DE COMPATIBILITAT SOL·LICITADES PER PART DEL PERSONAL DE L’AJUNTAMENT DE CASTELLDEFELS
Antecedents

El Ple en sessió del dia 22 de març de 2024 va aprovar l’acord mixt de les condicions de treball del personal laboral i funcionari de l’Ajuntament de Castelldefels vigent pel període 2024-2027.

Aquest acord mixt, en el seu article 25.bis recull el següent:

L'Ajuntament, en el seu compromís amb l'eficiència i l'ètica professional del personal de la plantilla i buscant, així mateix, l'enriquiment professional i personal, la millora de la motivació i la satisfacció laboral així com l'atracció i la retenció del talent, autoritzarà la concessió per a l'exercici d'activitats compatibles amb l'exercici de les seves funcions públiques, sempre que els/les sol·licitants compleixin els requisits normatius aplicables d’acord amb els procediments establerts per la Comissió de Compatibilitat.

La Comissió de compatibilitat es crearà en el termini de 15 dies des de l’entrada en vigor de l’Acord de Condicions / Conveni Col·lectiu.

En l’acta de data 24 d’abril de 2024 la Comissió paritària de control, seguiment, interpretació i ampliació de l’acord de condicions, s’acorda entre la part social i la representació de l’Ajuntament, la creació de la comissió de compatibilitat amb la representació següent:

· Per part de l’Ajuntament: Direcció Règim Interior, Gerència de Serveis Generals, cap de Secció de Personal, cap de Secció de Serveis Generals i Desenvolupament Organitzatiu i Direcció Assessoria Jurídica.

· Part social: un per sindicat i va quedar pendent de designació.

El 12 de juny de 2024 es constitueix la Comissió de Compatibilitat, amb la finalitat de definir els criteris clars i els objectius per determinar en quins casos es pot autoritzar la compatibilitat per realitzar una segona activitat per part del personal municipal.
En data 2 de juliol de 2024 l’adjunta de Gerència emet informe jurídic en què conclou que no hi ha un criteri unificat sobre el marc normatiu aplicable, ja que una part de la doctrina i la jurisprudència defensa que l’article 16.4 de la LIAP (Llei d’incompatibilitat estatal) té caràcter bàsic i és d’aplicació directa, i una altra línia doctrinal defensa l’aplicació de l’article 14 del LIGAP (Llei d’incompatibilitat catalana) el qual limita la incompatibilitat als llocs que comporten la percepció d’un complement específic per factor d’incompatibilitat. 

El mateix informe determina, per altra banda, que la realitat a les administracions del nostre entorn, tant a la Generalitat de Catalunya com als ens locals, és la concessió de compatibilitat en aplicació de la llei autonòmica. En aquest sentit, la regla general que apliquen és que es pot autoritzar i reconèixer compatibilitat al personal que ocupi els llocs de treball que no comportin la percepció d’un complement específic per factor d’incompatibilitat o per un concepte equiparable.

En sessió de data 21 de febrer de 2025 la Junta de Govern Local aprova la instrucció 1/2025 sobre la concessió de compatibilitats al personal de l’Ajuntament de Castelldefels.

Aquesta instrucció té per objecte concretar el marc normatiu, els requisits i el procediment necessari per a la concessió de compatibilitats al personal de l’Ajuntament de Castelldefels, així com definir de manera general els criteris aplicables a les diferents sol·licituds de concessió que es presentin. 
S’han presentat les següents peticions d’autoritzacions de compatibilitat:

	Treballador/a
	Núm. Registre
	Data entrada
	Activitat a autoritzar
	Tipus d’activitat

	JJTA
	2026006385
	10/02/2026
	Mediació civil, familiar i comunitària
	privada


La petició relacionada no afecta a la prestació del servei ni interfereix amb les funcions que té encomanades el personal funcionari. Així mateix, la persona sol·licitant no ocupa cap lloc de treball que comporti la percepció d’un complement específic per factor d’incompatibilitat o per concepte equiparable.
Aquesta sol·licitud ha estat informada a la Comissió de Compatibilitat segons acta de 24 de febrer de 2026, per tal de pronunciar-se sobre la procedència o no de les autoritzacions segons els criteris previstos en la Instrucció 1/2025.

FONAMENTS DE DRET:

Normativa aplicable

· Llei 53/1984, de 26 de desembre, d'Incompatibilitats del personal al servei de les Administracions Públiques (en endavant, LIAP).
· Reial Decret Legislatiu 781/1986, de 18 d’abril, pel qual s’aprova el text refós de les disposicions legals vigents en matèria de Règim Local (en endavant, TRRL)

· Decret 214/1990, de 30 de juliol, pel qual s’aprova el Reglament de personal al servei de les entitats locals (en endavant, RPEL)

· Llei 21/1987, de 26 de novembre, d’incompatibilitats del personal al servei de l’Administració de la Generalitat (en endavant, LIPAG).
· Reial Decret Legislatiu 5/2015, del 30 d'octubre, pel qual s'aprova el text refós de la Llei de l'Estatut Bàsic de l'Empleat Públic (TREBEP).

· Instrucció 1/2025 sobre la concessió de compatibilitats al personal de l’Ajuntament de Castelldefels

Consideracions jurídiques

El règim d’incompatibilitats és el règim jurídic en virtut del qual tot el personal que presta els seus serveis a l’administració pública, ja sigui funcionari o personal laboral, té prohibit exercir cap altra activitat professional o lucrativa, ja sigui al sector públic com al sector privat, llevat dels casos en què la llei ho permeti.

La regulació de les incompatibilitats està integrada dins del règim estatutari dels funcionaris públics. Es basa en la necessitat d'aplicar el principi de dedicació del personal al servei de les administracions públiques a un únic lloc de treball, sense més excepcions que les que demani el servei públic, respectant l'exercici de les activitats privades que no puguin impedir l'estricte compliment dels seus deures o comprometre'n la imparcialitat o la independència.

Amb relació a altres activitats públiques, el sistema d’incompatibilitats és molt estricte i està inspirat en tres principis: el de dedicació a un sol lloc de treball, el d’incompatibilitat econòmica i el d’imparcialitat i independència de l’empleat públic. La incompatibilitat és quasi absoluta, amb les excepcions que expressament estableix la llei.

Amb relació a les activitats privades, el sistema és més flexible, ja que només regeix el principi d’imparcialitat i independència de l’empleat públic. La majoria d’activitats són compatibles, i sols es limiten les que puguin afectar la imparcialitat del funcionari.

L’article 12 LIPAG estableix que es podrà reconèixer la compatibilitat per a l’exercici d’activitats privades en els següents casos:

a) Si s’ocupés un sol lloc de treball en el sector públic en règim de jornada ordinària, sempre i quan la suma de les jornades de l’activitat pública principal i l’activitat privada no superi la jornada ordinària de l’Ajuntament incrementada en un 50%.

b) Si el càrrec ocupat en el sector públic requereix la presencia efectiva de l’interessat en l’ajuntament durant un horari igual o superior a la meitat de la jornada ordinària, només quan aquest càrrec tingui la consideració de prestació a temps parcial.

c) Si es tingués autoritzada la compatibilitat d’un segon lloc o activitat pública i no superessin entre ambdós la jornada màxima de l’Ajuntament.

No es pot reconèixer compatibilitat per a activitats privades si la suma de jornades d'ambdós llocs és igual o superior a la màxima en Administracions Públiques.

Tant en les activitats públiques com en les privades, no es podrà autoritzar la compatibilitat al personal que ocupi llocs de treball que comportin la percepció d’un complement específic pel factor d’incompatibilitat o per concepte equiparable.

L'article 145 TRRL estableix que el règim d’incompatibilitats dels funcionaris de l’Administració local és l’establert amb caràcter general per a la funció pública en la LIAP.

L'article 321 RPEL estableix que el règim d’incompatibilitats del personal al servei de les entitats locals és l'establert amb caràcter general per a la funció pública en l'esmentada LIAP, i el contingut en la LIPAG.

La LIAP té caràcter bàsic (Disposició Final 1a) i segons l’article 2 és d’aplicació al personal al servei de les corporacions locals. Per tant, caldrà estar al disposat a la LIAP i a la regulació autonòmica en tot el que no la contradigui.

D'acord amb l'anterior, resulta d'aplicació l'article 16.1 de la LIAP, segons el qual:

1. No podrà autoritzar-se o reconèixer-se compatibilitat al personal funcionari, al personal eventual i al personal laboral quan les retribucions complementàries que tinguin dret a percebre de l'apartat b) de l'article 24 del present Estatut incloguin el factor d'incompatibilitat al retribuït per aranzel i al personal directiu, inclòs el subjecte a la relació laboral de caràcter especial d'alta direcció.

2. A l'efecte del que es disposa en el present article, la dedicació del professorat universitari a temps complet té la consideració d'especial dedicació.

3. S'exceptuen de la prohibició enunciada a l'apartat 1 les autoritzacions de compatibilitat per exercir com a Professor universitari associat en els termes de l'apartat 1 de l'article 4t., així com per realitzar les activitats de recerca o assessorament al fet que es refereix l'article 6è. d'aquesta Llei, salvo per al personal docent universitari a temps complet.

4. Així mateix, per excepció i sense perjudici de les limitacions establertes en els articles 1r. 3, 11, 12 i 13 de la present Llei, podrà reconèixer-se compatibilitat per a l'exercici d'activitats privades al personal que exerceixi llocs de treball que comportin la percepció de complements específics, o concepte equiparable, la quantia del qual no superi el 30 per 100 de la seva retribució bàsica, exclosos els conceptes que tinguin el seu origen en l'antiguitat.

Per tant, de l'anterior article s'extreu que amb caràcter general no es pot admetre la compatibilitat del personal al servei de l'Administració quan aquest estigui retribuït amb un complement específic que expressament inclogui el factor d'incompatibilitat.

S'exceptua de l'anterior quan la quantia dels complements específics, o concepte equiparable, no superi el 30 per 100 de la retribució bàsica de l'empleat.

Per la seva part, l'article 14 de la LIPAG, regula la compatibilitat del personal al servei de la Generalitat, que com hem vist resulta d'aplicació al personal al servei de l'administració local catalana, amb la següent redacció:

No podrà autoritzar-se ni reconèixer-se compatibilitat al personal que ocupi els llocs de treball que comportin la percepció d'un complement específic pel factor d'incompatibilitat o per concepte equiparable.

Al respecte, cal dir que el Tribunal Constitucional s'ha pronunciat expressament sobre la constitucionalitat de l'anterior article 14 de la LIPAG, en el sentit de considerar com a bàsic “la prohibició de simultaniejar dues activitats en el sector privat i en el públic quan es percebin retribucions complementàries per especial dedicació al lloc de treball” (STC 172/1996).

Així, afirma el Constitucional que les incompatibilitats dels funcionaris públics tendeixen a garantir la seva objectivitat d'actuació, en evitació de relacions de dependència pertorbadores, així com la seva eficàcia, procurant la màxima dedicació a les funcions pròpies de la seva feina, característiques predicables de les administracions públiques i, per tant, exigible també dels seus servidors (article 103 de la CE).

Per tal de delimitar el perímetre d'allò que es considera bàsic en matèria de compatibilitat i en allò que afecta a l'objecte d'aquest informe, el Constitucional va establir que es tracta d'una equació entre incompatibilitat i remuneració complementària per pagar aquella limitació i dotada del mateix caràcter bàsic dins del sistema de retribucions del funcionaris públics. Afirma l'Alt Tribunal que en la legislació estatal que el regula, el “complement específic” està concebut precisament per compensar certes condicions particulars d'alguns llocs de treball i entre elles la dedicació, circumstància que al seu torn dona nom a la remuneració complementària a la que fa esment el Decret 307/85. El que ha de considerar-se bàsic és la prohibició de simultaniejar activitats en el sector privat i en el públic quan es percebin retribucions complementàries per especial dedicació al lloc de treball en les administracions públiques determinació bàsica que “no contradiu la disposició reglamentària autonòmica ara impugnada quan estableix la incompatibilitat si es gaudirà de complement de dedicació exclusiva o qualsevol altre de caràcter similar, regla encaminada a la mateixa finalitat de la norma bàsica, això és, garantir l'eficàcia i la màxima dedicació a les funcions pròpies de la seva ocupació o càrrec.

És a dir, en paraules de la Sentència núm. 79/2015 del Jutjat del contenciós núm. 2 dels de Tarragona (declarada ferma amb data 29 de juny de 2015), en recurs contra l'acord del Ple de l'Ajuntament d'Amposta que declarava la compatibilitat d'un conjunt d'empleats públics “el TC ha considerat plenament ajustat a la Carta Magna que la normativa catalana dictada en desenvolupament de la llei 53/1984, de 26 de desembre, especifiqui que, en l'àmbit de Catalunya, la prohibició de compatibilitat del personal al servei de les administracions públiques com a conseqüència de la percepció de complements específics es trobi matisada de manera que únicament s'aplica quan el complement específic està constituït pel factor d'incompatibilitat, exclusivitat o concepte equiparable ex article 14 de la Llei 21/1987, de 26 de novembre, o si es prefereix i com a excepció, caldrà autoritzar la compatibilitat si no es perceben complements específics, si els esmentats complements específics es perceben però no estan constituïts per factor d'incompatibilitat o concepte equiparable o, per últim, si superen el 30% de la retribució bàsica, exclosa l'antiguitat, de conformitat amb la interpretació sistemàtica i conjunta d'allò disposat en l'article 16.4 de la LIAP i article 14 de la LIPAG.

En aquest sentit, el Tribunal Suprem també es va pronunciar en sentència dictada per la Secció sèptima en data 13 de novembre de 2018 en el següent sentit:

“Segurament, en la data actual, la major part dels funcionaris perceben complement específic de lloc superior al 30% de les retribucions bàsiques. Però, allò succeïa en l’any 1984 quan es va aprovar la llei. En conseqüència i contra el que al·lega el demandant, l’article 16 de la Llei d’Incompatibilitats, es va aprovar per a estar vigent i per a prohibir activitats econòmiques privades, al funcionari que percebis en complement específic de lloc excepte que fos molt escàs. Per sort, la major part dels complements específics han augmentat amb el progrés econòmic, però no així les retribucions bàsiques, el que ha causat que cada vegada inferior percentatge de funcionaris tingui permesa la compatibilitat amb activitats privades”

Amb aquestes premisses, la redacció de l'article 16.1 de la Llei 53/1984 estatal va sofrir  una modificació amb posterioritat que adapta la seva redacció a la continguda en la llei catalana, Llei 21/1987. En aquest sentit, la Disposició Final Tercera del TREBEP modifica aquest article i limita la prohibició, ja no per tots els llocs de treball en que el seu complement específic superi el 30% del salari base, sinó únicament  a qui el seu complement específic ja retribueixi el factor d’incompatibilitat.

No obstant, el sistema retributiu contemplat en l’EBEP es remet a les lleis de Funció Pública que la desenvolupen pel que expressament es determina que aquesta modificació entrarà en vigor amb l’aprovació de les Lleis de Funció Pública de cada Administració Pública respecte del complements retributius. És més, el propi EBEP expressament determina que mentre aquestes lleis no s’aprovin en cada Administració, les sol·licituds de compatibilitat seran resoltes d’acord amb la normativa anterior.

En el cas de l’Ajuntament de Castelldefels, no hi ha cap RLLT aprovada que reculli un complement específic d’incompatibilitat o concepte equiparable, segons informació facilitada per la Direcció de Desenvolupament Organitzatiu i Règim Interior.

Finalment, la recent  Sentència del Tribunal Suprem núm. 1022/2024 de 10 de juny de 2024, ha resolt el recurs de cassació nº 1789/2022. La decisió del Suprem representa un canvi significatiu en la interpretació de la normativa sobre la compatibilitat d'activitats. El tribunal ha optat per una lectura més ajustada a la realitat laboral i les intencions del legislador, en determinar que únicament la part del complement específic vinculada directament a les característiques de l'ocupació ha de ser presa en compte per calcular el límit del 30% en relació amb les retribucions bàsiques. Concretament, aquesta sentència conclou el següent:

“Partiendo de esta base, es claro en una perspectiva teleológica que la finalidad o razón de ser de la norma recogida en el art. 16.4 de la Ley 53/1984 es excluir de la compatibilidad a los funcionarios que ocupan puestos de trabajo que -por su dificultad, penosidad o peligrosidad- llevan ya aparejada una remuneración particularmente elevada, situada por el legislador en más del 30% de las retribuciones básicas. Y siempre en este orden de ideas, hay que entender que se trata de puestos de trabajo cuyo adecuado desempeño aconseja una dedicación exclusiva. Siendo esto así, la conclusión ha de ser que solo aquel componente del complemento retributivo que en realidad guarda relación con las características de cada puesto de trabajo puede razonablemente ser tenido en cuenta a la hora de calcular si se supera el 30% de las retribuciones básicas y, por tanto, si cabe la compatibilidad con una actividad privada. La solución opuesta pecaría de vacío formalismo y, sobre todo, podría resultar aleatoria: superar o no el citado techo del 30% dependería de qué conceptos retributivos -cualquiera que sea la finalidad de los mismos- se encuadran dentro del complemento específico. Dicho de otro modo, la rígida interpretación llevada a cabo por el acto administrativo recurrido y la sentencia impugnada solo sería convincente si estuviera rigurosamente prohibido que el complemento específico comprenda nada ajeno a las características de cada puesto de trabajo.”
Per tot l’exposat, previ dictamen favorable de la Comissió Informativa Governança, Innovació i Qualitat Democràtica, en data 23 de març de 2026, es proposa al Ple de la corporació l’adopció dels següents ACORDS:

Primer.- Estimar la petició d'autorització d'una segona activitat privada pel personal funcionari relacionat a continuació, en els termes previstos de la Llei 53/1984, d’Incompatibilitats del personal al servei de les Administracions Públiques:

	Treballador/a
	Núm. Registre
	Data entrada
	Activitat a autoritzar
	Tipus d’activitat

	JJTA
	2026006385
	10/02/2026
	Mediació civil, familiar i comunitària
	privada


Segon.- Els reconeixements de compatibilitat no podran modificar la jornada de treball ni l’horari de l’interessat i quedaran automàticament sense efecte en cas de canvi de lloc en el sector públic o de modificació de les condicions del lloc de treball.

Així mateix, l’autorització restarà condicionada a l’estricte compliment de la jornada i de l’horari en el lloc de caràcter públic d’aquesta Corporació. 

L’autorització serà vigent mentre en mantinguin les condicions que van donar lloc a la mateixa. En tot cas, l’autorització deixarà de tenir efectes en el moment en què es modifiqui alguna de les circumstàncies de l’activitat pública principal o de l’activitat secundària que es va tenir en compte per l’autorització.

Tercer.- Inscriure el present acord al registre d’incompatibilitats que es gestiona des de l’àrea de Règim Interior.
Quart.- Notificar aquesta resolució a la persona interessada, a la de l’Àrea Estratègica de la qualitat, Bon Govern i Innovació Organitzativa, a la Secció de Personal i a la Junta de Personal.
Finalitzades les intervencions, la Presidència sotmet la proposta d’acord a votació i resulta aprovada per setze vots a favor i set abstencions , segons el detall següent:
7. EXPEDIENT 2026/5267. RATIFICAR I APROVAR EL TEXT ARTICULAT DE L’ACORD MIXT DE CONDICIONS DE TREBALL DEL PERSONAL FUNCIONARI I LABORAL DE L’AJUNTAMENT DE CASTELLDEFELS PER AL PERÍODE 2026-2031

Atesa la legitimitat que atorga l'article 36.3 del Text Refós de l'Estatut Bàsic de l'Empleat Públic, aprovat pel Reial decret legislatiu 5/2015, de 30 d’octubre, per a la negociació de les matèries i condicions de treball comunes al personal funcionari i laboral al servei de les administracions públiques, i de conformitat amb el que estableix l'article 37.1 c) d'aquesta mateixa llei pel que fa a les matèries objecte de negociació.

Atès que al llarg dels darrers 6 mesos, sota la direcció i impuls de la Gerència Municipal, han estat celebrades les reunions de negociació de la Mesa General de matèries comunes de condicions de treball del personal funcionari i laboral al servei de l'Ajuntament de Castelldefels i que fruit de la negociació realitzada, de la integració d'interessos i de les mútues concessions, amb subjecció als principis que preveu l'article 33 de l’Estatut Bàsic de l’Empleat Públic, s'ha assolit un acord regulador entre la representació de la Corporació i de les organitzacions signatàries de la Mesa General de matèries comunes del personal al servei de l'Ajuntament de Castelldefels pel conjunt de les condicions dels/les empleats/des municipals.

Atesos els acords de la Mesa de Negociació de Personal Funcionari i de la Mesa de Negociació del Personal Laboral, de data 9 de març de 2026, de ratificació en tot quan sigui necessari els acords assolits per la Mesa General de matèries comunes del personal al servei de l'Ajuntament de Castelldefels de data 9 de març de 2026, per tal que en tota la seva extensió, en tot el que sigui aplicable al personal funcionari i al personal laboral, serveixi i regeixi com a Acord de Condicions del personal funcionari de l'Ajuntament de Castelldefels i com a Conveni Col·lectiu del personal laboral de l'Ajuntament de Castelldefels, així com les condicions específiques del personal funcionari i laboral al servei de l'Ajuntament de Castelldefels, que consten en els esmentats acords i consten annexats a l'expedient.  

Atès que la dita negociació col·lectiva permetrà incrementar la productivitat, l'eficiència i qualitat dels serveis públics essencials i prioritaris municipals en benefici de l'interès general i millorar-se les condicions laborals del personal de la plantilla municipal, essent el contingut del l'Acord de la mesa de negociació de matèries comunes del personal funcionari i laboral de l'Ajuntament de Castelldefels el text que consta a l'expedient.

Atès que l'aprovació dels preacords subscrits per la representació social i tècnica municipal és competència del Ple Municipal, essent que en cas de ratificar-los tindran efectes des de la seva aprovació, el desplegament dels acords ratificats en diferents instruments de gestió.

Atès l'informe jurídic de la Sotsdirecció de Desenvolupament Organitzatiu i de les Persones i Serveis Generals i de la Direcció Estratègica de la Qualitat, Bon Govern i Innovació  Organitzativa incorporat a l’expedient administratiu, així com l’informe del secretari.
Per tot l’exposat, previ dictamen favorable de la Comissió Informativa Governança, Innovació i Qualitat Democràtica, en data 23 de març de 2026, es proposa al Ple de la corporació l’adopció dels següents ACORDS:

Primer.- Ratificar l'acord de la Mesa General de Negociació de matèries comunes del personal funcionari i laboral de l'Ajuntament de Castelldefels, resultant dels acords de la Mesa de Negociació de Personal Funcionari i de la Mesa de Negociació del Personal Laboral, de data 9 de març de 2026, entre la representació sindical i de l’Ajuntament, amb els efectes que els propis acords especifiquen, i per una vigència de sis anys, segons el document redactat i els seus annexos. 

Segon.- Aprovar el text articulat de l’Acord mixt de condicions de treball del personal funcionari i laboral de l’Ajuntament de Castelldefels per al període 2026-2031, que s’adjunta com a annex a aquest acord i del qual forma part integrant.

Tercer. Disposar la remissió d’aquest acord i del text articulat aprovat al Departament d’Empresa i Treball de la Generalitat de Catalunya als efectes de la seva inscripció i publicació en el registre corresponent i per tal que s’efectuï la publicació als diaris oficials.  

Quart.- Traslladar el present Acord a la Gerència Municipal i a la Secció de Personal per a la seva aplicació, així com a la Junta de Personal i Comitè d’Empresa. 

Finalitzades les intervencions, la Presidència sotmet la proposta d’acord a votació i resulta aprovada per catorze vots a favor i nou abstencions , segons el detall següent:
Aleshores quan són les 14.55hores, el Sr.Fernando Cerpa Fernández, regidor del grup municipal de SOM, s’absenta de la sessió.

8. EXPEDIENT 2026/5140. MODIFICACIÓ PARCIAL DE LA RELACIÓ DE LLOCS DE TREBALL DE L’AJUNTAMENT DE CASTELLDEFELS

Antecedents

La potestat organitzativa de l’administració pública per organitzar els serveis públics dels que té competència per raó de la seva major eficàcia, és un mandat contingut a l’article 103 de la Constitució Espanyola. Aquesta potestat d’autoorganització correspon als municipis i a cada corporació local en virtut de les atribucions que li confereix l’article 4 de la Llei de Bases de Règim Local (LBRL) i a Catalunya, l’article 8 del Text Refós de la Llei Municipal de Catalunya (TRLMRLC).

Les relacions de llocs de treball (RLLT) són l’instrument d’organització al servei de les necessitats de l’administració per reordenar els seus efectius públics.

La potestat de crear, modificar i revisar aquest instrument de planificació, la RLLT, es troba recollida a l’article 74 de l’Estatut Basic de l’Empleat Públic (TREBEP): “Les administracions públiques estructuraran la seva organització a través de relacions de llocs de treball o altres instruments organitzatius similars que comprenen, almenys, la denominació dels llocs, els grups de classificació professional, els cossos o escales, si escau, al fet que estiguin adscrits, els sistemes de provisió i les retribucions complementàries. Aquests instruments seran públics.”

La darrera actualització de l’organigrama va ser aprovada per resolució de la Regidoria de Règim Interior, Hisenda, Gestió Econòmica i Financera i Igualtat, en data 10 de desembre de 2025.

Organigrama de l'ens - Ajuntament de Castelldefels
En data 30 de gener de 2026, el Ple municipal va aprovar la darrera modificació de la Relació de Llocs de treball (RLT) municipal, publicada en el Butlletí oficial de la província el dia 4 de març de 2025.

Relació de llocs de treball (RLT) - Ajuntament de Castelldefels
El pressupost municipal i la plantilla per a l’exercici 2026 van aprovats inicialment el pressupost el dia 28 de novembre de 2025, incloent tots els llocs de treball reservats a personal funcionaris, personal laboral i personal eventual, en coherència amb el nou model organitzatiu.

D’altra banda, l'Acord Mixt de les Condicions de Treball del Personal Laboral i Funcionari de l’Ajuntament de Castelldefels pel període 2024-2027, va ser aprovat pel Ple municipal en sessió celebrada el dia 22 de març de 2024.

L’aprovació del nou Acord de condicions/Conveni laboral per al període 2026-2031, porta associada, entre altres qüestions, la necessitat d’adaptar alguns llocs de treball que poden veure afectades les seves condicions retributives i/o de jornada.

Amb la voluntat de continuar avançant en el procés d’adaptació de l’estructura municipal, i en alineació amb l’organigrama vigent, el pressupost i la plantilla, es presenta la següent proposta de modificació de la Relació de Llocs de Treball (RLT), que té per objectiu la consecució d’una estructura tècnica eficient, flexible i capaç de donar resposta als nous reptes de la gestió pública local.

Mantenir la RLT alineada amb l’organigrama municipal no és només una exigència legal, sinó una condició per assegurar la coherència entre estructura, funcions i recursos humans. Aquesta actualització permet una gestió eficient, garanteix la transparència i la igualtat, i dota l’ajuntament d’una estructura flexible i adaptada a les necessitats reals del servei públic, evitant riscos jurídics i millorant la qualitat de l’atenció a la ciutadania.

S’adjunten a l’expedient administratiu les fitxes objecte de modificació, supressió o creació, així com els informes justificatius següents:

· Informe de la Direcció d’Estratègia de la Qualitat, Bon Govern i Innovació Organitzativa.

· Informe de la Sotsdirecció de Desenvolupament Organitzatiu i de les Persones i Serveis Generals.

· Informe de la Direcció de l'Àrea de Serveis a la Ciutadania i Projectes Estratègics i de la Gerència de Serveis Generals.

Normativa i acords d’aplicació 

· Article 4 de la Ley 7/1985, de 2 de abril, Reguladora de les Bases del Règim Local i article 8 del Text refós de la Llei municipal i de règim local de Catalunya, aprovat pel Decret Legislatiu 2/2003, de 28 d’abril, que confereixen la potestat d’autoorganització als municipis i a cada corporació local.

· Article 22.2.i) de la LBRL, que atribueix la competència per a l’aprovació de la Relació de Llocs de treball (Rllt) i les seves modificacions a l’Ajuntament constituït en Ple.

· Article 90.2 de la Llei 7/1985, de 2 d’abril, reguladora de les bases de règim local.

· Articles 9, 11 i 74 del Decret legislatiu 5/2015, de 30 d’octubre, pel qual s’aprova el text refós de la Llei de l’Estatut bàsic de l’empleat públic.

· Article 37 del RDL 5/2015 de 30 d’octubre, pel qual s’aprova el text refós de l’EBEP (TREBEP), que requereix la consulta i negociació amb la representació sindical abans de procedir a l’aprovació de les Rllt.

· Articles 283.2 i 283.3 del Decret legislatiu 2/2003, de 28 d'abril, pel qual s'aprova el text refós de la Llei municipal i de règim local de Catalunya.

· Articles 29 i 30 del Decret 214/1990, de 30 de juliol, pel qual s’aprova el Reglament del personal al servei de les entitats locals.

· Articles 29 i 30 del Decret legislatiu 1/1997, de 31 d'octubre, pel qual s'aprova la refosa en un text únic dels preceptes de determinats textos legals vigents a Catalunya en matèria de funció pública.

· Acord de Condicions/Conveni col·lectiu de l’Ajuntament de Castelldefels, aprovat pel ple municipal de data 22 de març de 2024 (article 52, Relació de llocs de treball) 

· Pressupost i plantilla municipal per l’exercici 2026, aprovat pel Ple de l’Ajuntament, en data 28 de novembre de 2025.
Per tot l’exposat, previ dictamen favorable de la Comissió Informativa Governança, Innovació i Qualitat Democràtica, en data 23 de març de 2026, es proposa al Ple de la corporació l’adopció dels següents ACORDS:

Primer.- Aprovar la modificació parcial de la Relació de Llocs de Treball (RLLT), que es relaciona a continuació:
	Direcció
	Secció / Àmbit
	Lloc de treball
	Codi
	Modificació proposada

	
	
	
	
	

	
	
	
	
	

	Policia Local 
	Policia Local 
	Diversos
	Diversos
	Modificació per adequació al nou Acord de condicions/Conveni laboral

	 
	Policia Local 
	Agent forestal i protecció civil
	6.00.00.00.09
	Modificació Subgrup fitxa C1

	 
	 
	 
	 
	 

	Direcció Serveis Ciutadania
	Direcció Serveis Ciutadania
	Direcció Serveis Ciutadania
	 
	Ajustar nom al nom de l'instrument DPP (Passa de Drets a la ciutadania a Serveis a la Ciutadania)

	 
	 
	 
	 
	 

	 
	Secció Cultura / Escola Dansa
	Diversos Escola Dansa
	Diversos
	Adequació requisit titulació

	 
	Secció Cultura / Escola Dansa
	Auxiliar de Serveis 
	100.04.8.00.00.40.07
	Passa de 2 a 1

	 
	Secció Cultura / Escola Dansa
	Tècnic Mitjà Professor/a Dansa
	100.04.8.00.00.40.02
	Increment d'1 lloc (Passa de 5 a 6) 

	 
	Secció Serveis Socials 
	Tècnic Superior 


	100.04.5.20.00.00.01
	Nou lloc de treball per Promoció Interna

	 
	Secció Serveis Socials. Gent Gran 
	T. Auxiliar Gent Gran
	100.04.5.20.30.42.04
	Nou lloc de treball per Promoció Interna

	
	
	
	
	

	Gerència Serveis Territorials 
	Secció Gestió E. Verd (UI Espai Verd)  
	Agents cívics
	200.00.3.322.31.00.02
	Supressió llocs de treball



	 
	 
	 
	 
	 

	 
	Secció Edificis 
	Enginyer tècnic 
	200.00.3.323.30.00.05
	Supressió lloc de treball

	 
	 
	 
	 
	 

	 
	Secció Gestió de l'Espai Verd
	Agent Protecció Civil i Forestal
	200.00.3.322.31.40.01
	Adequació fitxa / Nom Agents 

	 
	Secció Jca Administrativa/ UI Urbanisme 
	UI Urbanisme


	200.00.3.320.31


	Canvi nom a UI Gestió de Denúncies 

	 
	Secció Jca Administrativa/ UI Habitatge i Patrimoni
	UI Habitatge i Patrimoni


	200.00.3.320.32


	Canvi nom UI Habitatge, Urbanisme i Patrimoni

	Gerència Serveis Generals
	Secció Comunicació
	TS Ràdio
	100.00.14.00.00.41.03
	Adequar titulació (Escala especial)

	 
	 
	 
	 
	 

	Direcció Estratègia Qualitat
	Secció Personal 


	TM Personal 


	100.01.1.20.30.00.04


	Nou lloc de treball 




Segon.- Adequar els instruments de gestió corresponents, a resultes de l’actualització organitzativa realitzada. 

Tercer.- Publicar l’actualització de la Relació de Llocs de Treball al BOPB, al DOGC i al Portal de Transparència de l’Ajuntament, de conformitat amb allò establert en l’article 283.4 del Decret legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya i l'article 32 del Reglament del Personal al Servei de les Entitats Locals aprovat pel Decret 214/1990, de 30 de juliol.

Quart.- Traslladar el present acord a la Gerència de Serveis Generals, Gerència de Serveis Territorials, Direccions i Sotsdirecció de Desenvolupament Organitzatiu i de les Persones i Serveis generals, Intervenció municipal, Junta de Personal i Comitè d’Empresa, als responsables d’Àrea/Secció dels canvis organitzatius d’aplicació i a les persones adscrites actualment als llocs de treball objecte del present acord plenari.
Finalitzades les intervencions, la Presidència sotmet la proposta d’acord a votació i resulta aprovada per tretze vots a favor i deu abstencions , segons el detall següent:
Aleshores quan són les 14.58hores, el Sr.Fernando Cerpa Fernández, regidor del grup municipal de SOM, s’incorpora a la sessió.

 9. EXPEDIENT 2025/24431. APROVACIÓ INICIAL DEL REGLAMENT D’ARMES DE LA POLICIA LOCAL DE CASTELLDEFELS

ANTECEDENTS DE FET:

I. En data 24 de novembre de 2025 es va dictar el decret d’Alcaldia pel qual es va incoar l’expedient per a la redacció i aprovació del Reglament d’armes de la Policia Local de Castelldefels.

En el mateix acord es va acordar constituir una Comissió d’Estudi per a la redacció l’avantprojecte de l’esmentat reglament municipal.

II. Amb caràcter previ a l’elaboració del redactat del reglament es va publicar al Portal de transparència de l’Ajuntament el document que conté la informació sobre els problemes que es pretenen solucionar amb la iniciativa, la necessitat i oportunitat de la seva aprovació, els objectius de la norma i les possibles solucions alternatives reguladores i no reguladores, per tal de recavar l’opinió dels subjectes i de les organitzacions més representatives potencialment afectats per la norma, d’acord amb l’establert a l’article 133 de la Llei 39/2015, d’1 d’octubre, del procediment administratiu comú de les administracions públiques.
III. El 13 de gener de 2026 es reuneix la Comissió Redactora, un cop finalitzat el termini de la consulta pública prèvia, i s’aprova el text definitiu del projecte de Reglament, al no haver-se presentat durant aquest període de consulta prèvia opinions ni propostes. en el termini atorgat com consta en la Memòria de participació de l’Inspector de la Policia Local. 

IV. S’ha incorporat a l’expedient l’informe del secretari de la Corporació.

FONAMENTS DE DRET

L'elaboració del Reglament d'armes de la Policia Local de Castelldefels i l’adaptació a l'actualitat ha de basar-se en una sèrie de fonaments jurídics i operatius clau, tenint en compte la normativa superior- estatal i autonòmica catalana- i les necessitats actuals de seguretat.

La base legal per a qualsevol modificació ha de ser l'estricte compliment i la coordinació amb les lleis superiors:

Llei orgànica 2/1986, de 13 de març, de Forces i Cossos de Seguretat (LOFCS); Reial decret 137/1993, de 29 de gener, pel qual s'aprova el Reglament d'Armes; Llei orgànica

4/2015, de 30 de març, de protecció de la seguretat ciutadana; Llei 16/1991, de 10 de juliol, de les Policies Locals de Catalunya que regula l'organització i funcions de les policies municipals en la Comunitat Autònoma i el Decret 219/1996, de 2 de juliol, de regulació de l'armament de les Policies Locals de la Generalitat de Catalunya.
El procediment d’aprovació de les ordenances i reglaments es troba regulat, bàsicament, en els articles 49 i 70.2 de la Llei 7/1985, de 2 d’abril, de bases de règim local (LBRL); en els articles 60 a 66 del Decret 179/1995, de 13 de juny, pel qual s'aprova el Reglament d'obres, activitats i serveis dels ens locals (ROAS) i l’article 178 del Text refós de la Llei municipal i de règim local de Catalunya (TRLMRLC) aprovat per Decret. 

En tractar-se d’una disposició de caràcter general, l’aprovació inicial del Reglament municipal correspon al Ple de la Corporació, previ el dictamen favorable de la Comissió Informativa (article 49 de la LRBRL).

Per tot l’exposat, previ dictamen favorable de la Comissió Informativa de Ciutat Dinàmica, Segura, Sostenible i Saludable, de data 23 de març de 2026, es proposa al Ple de la corporació l’adopció dels següents ACORDS:  

Primer.- Aprovar inicialment el Reglament d’Armes de la Policia Local de Castelldefels el qual s’annexa en aquest acord. 

Segon.- Sotmetre a exposició pública el present acord d’aprovació inicial de l’Ordenança municipal i audiència als interessats durant 30 dies hàbils per a la presentació de reclamacions i/o suggeriments, d’acord amb l’art. 178.1 b) del Text Refós de la Llei municipal i de Règim Jurídic de Catalunya, aprovat per Decret Legislatiu 2/2003, de 28 d’abril, mitjançant la publicació del corresponent anunci al Butlletí Oficial de la Província, al DOGC, a un diari de màxima difusió de la província i a la seu electrònica de l’Ajuntament (art. 83 LCAP).
De presentar-se reclamacions o suggeriments, hauran de ser resolts pel Ple de l’Ajuntament.
Tercer.- Donar compliment a allò establert als articles 8.1 c) i 10.1 d) de la Llei 19/2014, de 29 de desembre, de transparència, accés a la informació pública i bon govern, donant publicitat a tots els documents amb rellevància jurídica en el procediment d’informació i participació ciutadana, així com el projecte de reglament, en aplicació del principi de transparència.

Quart.- En cas de no presentar-se cap reclamació o suggeriment s’entendrà definitivament adoptat el present acord quedant facultada l’alcaldia per a la seva publicació i execució.

ANNEX 

REGLAMENT D’ARMES DE LA POLICIA LOCAL DE CASTELLDEFELS.

EXPOSICIÓ DE MOTIUS 

La policia té un paper essencial en la protecció dels drets fonamentals de les persones i de preservació de l'ordre per a garantir una convivència i una pau social en el municipi, però sovint, és necessari intervenir en situacions perilloses per als agents. El Codi de Conducta per a funcionaris encarregats de fer complir la llei, així com l'Assemblea General de les Nacions Unides, estableixen en l’art. 3 apartat C que: “l'ús de les armes de foc es considera una mesura extrema”.

Els funcionaris de la Policia Local tenen encomanades, entre altres, les funcions de vigilar els espais públics i dur a terme actuacions per a evitar la comissió de fets delictius. A fi de garantir el correcte desenvolupament d'aquestes funcions els policies tenen assignades armes reglamentàries, sent d'especial rellevància les armes de foc, per ser les que s'hagin d'utilitzar en última instància a causa de la seva potencial lesivitat.

La Llei 16/1991, de 10 de juliol, de les Policies Locals de Catalunya, en el seu article 2.1, estableix que les policies locals són instituts armats de naturalesa civil amb estructura i organització jerarquitzades. La mateixa Llei estableix en l'article 8 que les policies locals disposen, en el compliment de les seves funcions, de l'arma de foc reglamentària, així com altres mitjans tècnics i operatius d'ús policial.

La utilització no acurada de les armes reglamentàries, per part dels agents de policia, pot tenir unes conseqüències negatives per a la vida de les persones. Aquesta utilització pot ser fins i tot il·legal, segons les circumstàncies en què es produeixi, és a dir, si no s'ajusta a la normativa vigent. És evident que l'ús que poden fer els policies de les armes de foc genera un controvertit debat social. D'una banda, l'ús de les armes pot derivar en lesions greus i fins i tot la mort de persones. D'altra banda, en els supòsits de fer un ús incorrecte, poden recaure sobre els policies greus responsabilitats civils i penals.

Per exigència legal, en un estat de dret, l'ús d'aquestes armes ha de ser l'últim element defensiu a emprar davant determinades situacions greus, entenent que totes les alternatives possibles de resolució estan esgotades i que el o la policia té el deure legal d'actuar i evitar un mal greu, immediat i irreparable.

Per a determinar els supòsits legals d'ús de les armes de foc cal dirigir-se a recomanacions internacionals, la normativa bàsica policial del nostre Estat, atendre els principis bàsics d'actuació i respectar els criteris assenyalats per la jurisprudència assentada pel Tribunal Suprem.

Per armes de foc s'han d'entendre aquelles de les quals poden fer ús els membres de la policia local en l'exercici de les seves funcions com a agents de l'autoritat, tant les armes de foc reglamentàries com les armes de foc particulars, que poden usar-se en aquelles actuacions en les quals els agents, encara que estiguin actuant fora de servei, hagin d'intervenir en la defensa de la llei, dels drets de la ciutadania i de la seguretat ciutadana.

Així doncs, aquest Reglament té com a objectiu principal establir un protocol que orienti les accions dels policies a reflectir els mètodes d'actuació en relació a l'ús de les armes de foc, les defenses policials, el DCE i els projectors d'esprai de defensa de què disposa la Policia Local de Castelldefels, per a garantir que l'ús que facin d'aquest armament s'ajusti a dret, per augmentar així la seguretat jurídica de les seves actuacions i la garantia dels drets de la ciutadania.

Finalment, cal fer esment que les disposicions generals d'aquest Reglament seran d'obligada observança, tant per a l'armament actual del qual es disposa a la Policia Local de Castelldefels, com per al que es pugui adquirir en el futur.

Capítol I. DISPOSICIONS GENERALS

Article 1. ARMES I EINES D’ÚS POLICIAL

Armes reglamentàries i armes de foc particulars

Cal distingir entre dues tipologies d'armes dels membres de la Policia Local, tal com estableix el Reglament d'armes.


Armes de foc reglamentàries:

Són aquelles recollides en el citat text normatiu, les quals són lliurades per l'Ajuntament com a dotació als membres de la Policia Local d'acord amb les condicions i requisits establerts a la normativa de referència sobre aquest tema.

Armes de foc particulars:

Són aquelles recollides en el Reglament d'armes, el qual habilita els agents de l'autoritat en actiu i els membres de les policies locals a poder disposar d'armes de foc particulars d'acord amb les condicions i requisits establerts a la normativa de referència.


1.2 Altres armes reglamentàries:
 Aquestes armes reglamentàries, a més, tenen la consideració d’armament menys letal, és a dir, no són armes creades per a arrabassar una vida, sinó per a aconseguir el control d'un subjecte mitjançant les seves característiques específiques.

Disposem de:

· Defensa policial rígida o semirígida de polímer, elastòmer, polipropilè o altres materials de similars 

       característiques.

· Defensa policial extensible d'acer, alumini o altres materials de similars característiques.

· Dispositiu Conductor d'Energia

· Dispositius que projectin gasos, aerosols o gels irritants.

Cap de les armes reglamentàries de dotació en substitueix una altra, són complementàries unes amb altres en la prestació de servei policial, cosa que permet l'ús progressiu o simultani de la força, si fos necessari i/o la situació el requerís.

Article 2. NORMATIVA APLICABLE 
· Declaració Universal dels Drets Humans de l'ONU (1948).

· Convenció de Salvaguarda dels Drets de l'Home i de les Llibertats Fonamentals, signada per membres del Consell d'Europa el 1950.

· Pacte Internacional de Drets Civils i Polítics, signat a Nova York el 1966.

· Constitució Espanyola de 1978.

· Resolució 690 del Consell d'Europa (1979) relatiu a la Declaració sobre la policia aprovada per Assemblea.

· Parlamentària del Consell d'Europa en sessió ordinària.

· Llei orgànica 2/1986, de 13 de març, de Forces i Cossos de Seguretat.

· Principis bàsics sobre l'ús de la força i les armes de foc per part dels funcionaris encarregats de fer complir la llei, establerts en el VIII Congrés de l'Organització de les Nacions Unides sobre prevenció del delicte i tractament del delinqüent, celebrat a l'Havana (Cuba) del 27 d'agost al 7 de setembre de 1990.

· Llei 16/1991 de 10 de juliol, de les policies locals. 

· Reial decret 137/1993, de 29 de gener, pel qual s'aprova el Reglament d'armes.

· Llei orgànica 10/1995, de 23 de novembre, del Codi penal.

· Decret 219/1996, de 12 de juny, pel qual s'aprova el Reglament d'armament de les policies locals.

· Recomanació REGUERA (2001) 10 del Comitè de Ministres als Estats membres sobre el Codi europeu d’ètica de la policia.

· Decret legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya.

· Estatut d'Autonomia de Catalunya de 2006.

· Decret 230/2007, de 16 d'octubre, pel qual es crea el Comitè d'Ètica de la Policia de Catalunya.

· Acord de Govern 25/2015, de 24 de febrer, pel qual s'aprova el Codi d'ètica de la Policia de Catalunya.

· Decret 179/2015, de 4 d'agost, pel qual s'aprova el Reglament del procediment del règim disciplinari aplicable en els cossos de Policia local de Catalunya.

· Llei 39/2015, d'1 d'octubre, de procediment administratiu comú de les administracions públiques.

· Resolució INT/2789/2018, de 23 de novembre, per la qual s'aprova donar publicitat al Protocol d'ús dels dispositius conductors d'energia per part dels membres dels cossos de les policies locals de Catalunya.
Capítol II. SOBRE LA UTILITZACIÓ DE LES ARMES

Article 3.  UTILITZACIÓ DE LES ARMES  

3.1 Disposicions generals 

Queda totalment prohibit a tots els  policies portar o usar l'arma de foc particular mentre prestin servei. No es podrà emprar cap arma de foc o munició que no hagi estat lliurada per la Direcció.

Els accessoris considerats elements de punteria o els carregadors que no siguin lliurats per Direcció quedaran subjectes al que s'estableix en aquest Reglament d'armes i a l'autorització de la Direcció o qui aquesta delegui.

No es pot realitzar cap modificació, alteració, arranjament o similar en l'armament reglamentari, així com en els carregadors, munició o complements sense autorització prèvia de la Direcció o de qui aquesta delegui.

La funda de l'arma de foc reglamentària serà la facilitada per la Direcció. En cas que el o la policia vulgui disposar d'una funda d'arma de foc diferent, aquesta ha de ser autoritzada per Direcció o per qui aquesta delegui, i ha de disposar de sistemes de seguretat suficients o equivalents als de la funda lliurada per la Direcció.

Les fundes de carregador han de disposar de mesures de seguretat suficients per a evitar-ne la pèrdua i la deterioració. El nombre mínim de carregadors per portar durant el servei serà de dos, el que es porta dins de la pistola i el de recanvi. S’hi poden portar més si així ho autoritza la Direcció o qui aquesta delegui, sent dos carregadors de recanvi la quantitat màxima visible permesa.

Les armes reglamentàries només podran ser emprades per al servei policial o formació policial si així ho ha autoritzat prèviament la Direcció. No es podran usar mai a títol particular i és obligat dipositar-les en l’armer individual de prefectura d'arma més munició.

3.2. Criteris d'ús de les armes

Com a norma general d'aplicació a qualsevol de les armes reglamentàries, s'estableixen uns principis d'actuació en concordança amb la legislació vigent i la jurisprudència sobre aquest tema.

D'acord amb allò que disposa l'article 5 de la Llei orgànica de forces i cossos de seguretat (principis bàsics d'actuació) l'ús de les armes reglamentàries es limitarà a les situacions de greu risc per a la integritat física dels policies, de terceres persones i a les situacions on es comprometi la seguretat ciutadana.

En els supòsits en què es prengui la decisió de fer ús de qualsevol arma reglamentària, caldrà que la decisió s'ajusti als principis de necessitat i es mantingui una conducta ferma i controlada a fi d'evitar lesions innecessàries. En aquest sentit, caldrà valorar l'oportunitat de recórrer a l'ús legítim de la força, amb una presa de decisió racional d'utilitzar les armes reglamentàries, per a fer front a una situació que representi un greu risc per a la seguretat ciutadana, la integritat física o la vida de les persones, de manera proporcionada.

És a dir, cal actuar seguint els reconeguts principis d'actuació policial d'oportunitat, congruència i proporcionalitat, en aquest ordre.

Cal citar la Llei orgànica 10/1995, de 23 de novembre, per mitjà de la qual s'aprova el Codi penal. En el seu article 20 es preveuen els supòsits que resten exempts de responsabilitat criminal. En els apartats quart i setè del citat article es tenen en compte, respectivament, les figures de la defensa legítima i del compliment d'un deure, ofici o càrrec.

En aquest sentit, la reiterada jurisprudència del Tribunal Suprem, determina que els supòsits legals que permeten que els agents de policia puguin fer ús de les armes de foc només són dos:
· La legítima defensa.

· El compliment d'un deure, ofici o càrrec.

· Supòsit de legítima defensa:

La legítima defensa és una conducta que s'ajusta a dret, que es constitueix com a causa de justificació i que es fonamenta en el principi d'autoprotecció de béns jurídics individuals. En aquest sentit, la jurisprudència estableix que, per a apreciar l'eximent complet de legítima defensa (prevista en l'article 20.4 del Codi penal), cal observar el compliment de tres criteris bàsics davant una agressió:


1. Que l'agressió sigui il·legítima.
2. Que existeixi una necessitat racional del mitjà de defensa emprat.
3. Que no hi hagi una provocació prèvia del defensor.


· Supòsit de compliment d'un deure, ofici o càrrec:
El compliment d'un deure, ofici o càrrec és una conducta que també s'ajusta a dret, que es constitueix com a causa de justificació i que es produeix quan recau, sobre una persona que té atorgada una funció pública, un deure jurídic i específic d'obrar (que no és potestatiu) i que comporta la lesió d'un bé jurídic aliè.

En aquest sentit, la jurisprudència estableix que, per a apreciar l'eximent complet del compliment d'un deure, ofici o càrrec (previst en l'article 20.7 del Codi penal), cal observar el compliment de sis criteris bàsics davant una agressió:
1. Que el subjecte actiu sigui un funcionari de la policia.
2. Que aquest es trobi en l'exercici del seu càrrec.
3. Que l'agressor vagi armat i/o hagi comès un delicte greu.
4. Que l'agressor pugui crear un mal immediat, greu i irreparable.
5. Que existeixi una necessitat racional del mitjà de defensa emprat.
6. Que existeixi una proporcionalitat en l'acció policial.
3.3. Progressió de l'ús de la força en l'actuació policial

D'acord amb l'article 10.2 c) de la Llei de policies locals, els agents de la Policia Local hauran d'actuar, en l'exercici de les seves funcions, amb la decisió necessària i sense retard, quan d'això depengui evitar un mal greu, immediat i irreparable, i regir-se, en fer-ho, pels principis, d'oportunitat, congruència i de proporcionalitat en la utilització dels mitjans al seu abast.

Amb caràcter general, abans de l'ús de la força caldrà utilitzar primer mitjans no violents.

L'agent de policia haurà d'assegurar-se d'haver esgotat totes les vies possibles per a resoldre la situació de conflicte abans de fer ús de les armes reglamentàries, si la situació li ho permet.

Advertirà, verbalment i directament, l'agressor o agressors que es troba davant un/a agent de l'autoritat, policia, identificant-se com a tal.

Dirigirà clares i fermes comminacions a l'agressor o agressors perquè deposi la seva actitud (les comminacions seran verbals i si s'escau esgrimint l'arma reglamentària).

Si les comminacions formulades per l'agent de policia no són ateses i/o l'actitud hostil de l'agressor o agressors es manté o s’incrementa (sempre que no existeixi una alternativa possible per a resoldre el conflicte) es farà un ús progressiu de les armes reglamentàries. Sempre que les circumstàncies permetin aquest ús progressiu de les armes i que per l'evolució de la situació no s'hagi d'emprar una arma més lesiva que unes altres, sense passar per les anteriors, la progressió seria la següent:

Armament menys letal:

o Dispositius que projectin gasos, aerosols o gels irritants.

o Dispositiu Conductor d'Energia.

o Defensa policial (rígida o extensible).

Armament letal:

o Arma de foc.

La policia podrà efectuar un ús intimidatori de les armes reglamentàries com a advertiment de la predisposició a usar-les a continuació si l'agressor o agressors no deposen la seva actitud immediatament.

Si les mesures adoptades fins al moment no fossin eficaces per a resoldre la situació o no es poguessin adoptar per la immediatesa, violència o risc de l'agressió soferta, l'agent de policia podrà fer ús de les armes reglamentàries a fi de neutralitzar l'agressió, seguint les instruccions que es donen a les disposicions específiques de cada arma en aquest Reglament (apartats 4, 5, 6 i 7).

3.4. Imatge corporativa

No es podrà fer ús de cap mena d'emblema, serigrafia, adhesiu o una altra ornamentació en les armes reglamentàries.

Les armes es transportaran dins de les seves respectives fundes, les quals, al seu torn, es portaran degudament col·locades i ajustades al cenyidor i resta d'uniformitat, indiferentment de l'altura de la plataforma que s'hagi autoritzat usar.

Durant el servei, les armes no s'extrauran mai de les fundes si no és per als usos regulats en aquest Reglament, especialment en llocs i espais públics. És a dir, mai es farà cap mena d'ostentació de les armes reglamentàries, ni físicament ni verbalment.

3.5. Règim disciplinari

La no observança d'allò que estableix aquest Reglament i les Instruccions específiques que emeti Direcció, pot donar lloc a les corresponents responsabilitats administratives, sens perjudici que pugui donar també lloc a responsabilitats penals.

En el supòsit que es detectin aquestes possibles infraccions, per part dels comandaments de la Policia Local, s'actuarà d'acord amb allò que estableix la normativa vigent, en concret:

Llei 16/1991 de 10 de juliol, de les policies locals.

Reial decret 137/1993, de 29 de gener, pel qual s'aprova el Reglament d'armes.

Llei orgànica 10/1995, de 23 de novembre, del Codi penal.

Decret 179/2015, de 4 d'agost, pel qual s'aprova el reglament del procediment del règim disciplinari  aplicable en els cossos de Policia local de Catalunya

Article 4. UTILITZACIÓ DE LES ARMES MENYS LETALS

4.1. Defensa policial rígida o semirígida i defensa policial extensible:


Les defenses policials, ja siguin rígides, semirígides o extensibles, es troben regulades en el Reglament d'armes com a armes permeses per als funcionaris especialment habilitats, en aquest cas, d'ús reservat a policies.

La condició de policia habilita l'ús de la defensa rígida o semirígida.

Per a l'ús de la defensa policial extensible, fa falta l'habilitació expressa de l'administració on es presta servei, però es requerirà de la formació específica que ofereix l'Institut de Seguretat Pública de Catalunya, o les habilitacions homologades que atorguen altres organismes autoritzats. Cap policia que no disposi d'aquesta habilitació podrà realitzar servei amb la defensa policial extensible.

4.1.2. Criteris d'ús

Les defenses policials s'han d'utilitzar tal com es preveu en l'apartat 3, especialment en els  subapartats 3.2. i 3.3. d'aquest document.

Les defenses policials es poden emprar per a:

· Defensar-se d'un agressor o agressors en actitud hostil tractant que la deposi.

· Guardar la distància de seguretat davant agressors en actitud hostil.

· Autoprotecció com a element per a parar cops o reduir-ne la lesivitat.

· Com a eina de conducció de persones detingudes en actitud agressiva.

· Com a arma destinada al copejament, preferentment en músculs grans, amb la finalitat d’incapacitar l’agressor i aprofitar la finestra d'oportunitat creada per a dur a terme una reducció eficaç o per a aconseguir allunyar-se’n.

En totes les diligències judicials derivades d'una actuació policial on s'hagi hagut d'emprar la defensa policial, colpejant algun agressor, se’n farà constar la utilització en les citades diligències.

En altres actuacions policials on s'hagi hagut de fer ús de les defenses policials, el quadre de comandaments de la Policia podrà sol·licitar informe dels agents de policia actuants si ho considera oportú per a esclarir el transcurs d'aquesta actuació.

En cas de no poder identificar la persona receptora del copejament amb la defensa policial, s'instruiran diligències informatives.

Els actuants, si porten de dotació els Dispositius Personals de Gravació, gravaran l’actuació, tenint en compte els preceptes establerts per la Comissió de Control dels Dispositius de Videovigilància de Catalunya (CCDVC).

4.2. Dispositiu Conductor d'Energia

La incorporació dels dispositius conductors d'energia (a partir d'ara DCE) és fruit d'una anàlisi i d’un debat exhaustius. El Parlament de Catalunya va avalar-ne l’ús en 2016 i va establir la manera d'utilitzar-los.

L'ús dels DCE va lligat al de les càmeres, també anomenats Dispositius Personals de Gravació ─a partir d'ara DPG─, i a la tinença de l'habilitació corresponent per a l'ús del DCE, del DPG, i del Desfibril·lador Extern Automatitzat (a partir d'ara DEA/DESA).

Les característiques tècniques i l'ús dels Dispositius Personals de Gravació les autoritza i valida la Comissió de Control dels Dispositius de Videovigilància de Catalunya (CCDVC).

El DCE és una eina d'ús policial de transmissió d'impulsos elèctrics que afecten el funcionament de les capacitats motrius de l'organisme. Envia impulsos elèctrics d'alt voltatge, sota amperatge i curta durada, que interfereixen en els senyals que envia el cervell i incapaciten el sistema nerviós i motriu de manera temporal.

El DCE és una eina dissenyada per a actuar específicament sobre les persones amb l'objectiu d'incapacitar-les temporalment i facilitar-ne la reducció, detenció, incapacitació o qualsevol altra actuació que en justifiqui l'ús.

Es pot considerar en algunes actuacions policials com un element intermedi entre les defenses policials i l'arma de foc. Fins i tot pot emprar-se prèviament a les defenses policials, ja que no deixa les mateixes seqüeles o lesions que pot deixar un cop amb un element rígid, i poder usar-lo a una certa distància ofereix als actuants la possibilitat d'evitar ser lesionats per l'agressor.

El DCE ha d'incorporar mesures i elements tecnològics que impedeixin un ús reiteratiu i continuat en cas de tret accidental, així com elements que permetin la traçabilitat i el control posterior a l’ús.

La descàrrega ha de tenir una durada màxima de 5 segons. Immediatament després, els actuants intentaran controlar el subjecte amb la finalitat de reduir-lo o detenir-lo.

Només es poden utilitzar els DCE en el supòsit que es disposi d'un DEA/DESA i sempre s'hauran de gravar les actuacions amb els DPG.

El DCE només podrà ser emprat pels agents de policia que disposin de l'habilitació per al seu ús i de l'habilitació per a l'ús del DEA/DESA, així com formació específica de l'ús dels DPG.

Seran els caps de torn, els caps d'equip, els caps de dispositiu o caps de torn operatius els que hauran de portar el DCE sempre damunt i operatiu.

Els membres de la Policia Local amb l'arma de foc reglamentària intervinguda o retirada no estan autoritzats a utilitzar el DCE.

4.2.1. Criteris d'ús

Els DCE s'han d'utilitzar tal com es preveu en l'apartat 3, especialment en els subapartats 3.2. i 3.3. d'aquest document.

Un ús específic del DCE és que presenta un clar avantatge respecte a la resta d'armes reglamentàries, ja que permet graduar l'escala de l'ús de la força i emprar-se quan calgui contenir persones en circumstàncies de risc elevat, ja sigui per a la vida o integritat de terceres persones, dels agents de policia, o, fins i tot, temptatives d'autolesió;  i reduir el risc per a tots els implicats en l'incident.

En cas que se’n faci ús en una actuació policial, s'haurà de garantir l'assistència mèdica de la persona sobre la qual s'ha aplicat la descàrrega. És a dir, sempre s'haurà de requerir la presència de personal facultatiu (indicatiu del SEM) per a atendre la persona a la qual se li apliqui la descàrrega, perquè se li presti assistència, si fos necessari. En cas de refusar assistència mèdica s'haurà de tramitar l'alta voluntària o un informe on s'especifiqui que no ha volgut ser tractat.

També hi ha la possibilitat de traslladar la persona al centre d'urgències i/o assistència primària en el vehicle policial amb mampara de protecció perquè es puguin tractar les ferides que presenti en la pell a causa de l'impacte de les sondes.

Sempre que facin ús del DCE, l'actuació quedarà gravada mitjançant el DPG, que forma part indispensable del sistema, és a dir: DCE, DEA/DESA i DPG.

Abans d'utilitzar el DCE s'actuarà d'acord amb allò que es preveu en l'apartat 3, especialment en els subapartats 3.2. i 3.3. d'aquest document. Caldrà avisar el subjecte que es farà ús de l'arma si no deposa la seva actitud. De no fer-ho, es farà una mostra intimidatòria del DCE, accionant l'arc voltaic d'advertiment; i si, així i tot, segueix sense deposar la seva actitud es podrà fer ús del DCE sobre el subjecte després de dir “TASER, TASER, TASER”, si és possible.

Si el DCE s'extreu de la funda en una actuació policial, però aquesta es pot resoldre sense haver d'aplicar cap descàrrega d'energia a ningú o sense usar la intimidació de l'arc voltaic d'advertiment, es confeccionarà un informe intern per a Direcció, mitjançant acta G-01, de les circumstàncies d'ús del DCE. Si hi ha diligències judicials relacionades amb aquesta actuació policial, s'inclourà aquest informe. S'actuarà de la mateixa manera si s'ha produït una descàrrega accidental que no ha impactat en ningú.

En tots els casos en què s'hagi aplicat una descàrrega d'energia a una persona mitjançant el DCE, caldrà informar-ne l'autoritat judicial mitjançant la instrucció d'un atestat, incloent-lo en l'atestat policial que s'hagi generat o que hagi motivat l'actuació policial. En aquest atestat s'adjuntaran totes les dades gravades pel DCE i el document de gravació d'imatges i so del DPG, així com la identificació dels serveis sanitaris que hagin assistit la persona que hagi rebut la descàrrega elèctrica.

Com a norma general, excepte en circumstàncies excepcionals en què es valori que l'ús del DCE pot servir per a evitar un mal major, no es pot utilitzar en els supòsits següents, i, en tot cas, es farà constar en informe ad hoc quines són les circumstàncies excepcionals que han motivat aquest ús:

- En dones embarassades i persones menors de 12 anys, sempre que els agents actuants puguin percebre   aquesta condició.

- En persones d'edat avançada o febles de salut, sempre que els agents actuants puguin percebre aquesta condició.

- En manifestacions i concentracions d'un nombre elevat de persones, com a eina de manteniment i restabliment de l'ordre públic. Així i tot, això no exclou l'ús sobre persones que, en aquest entorn, es trobin en algun dels supòsits previstos a l'apartat 4.2.

- Prop de substàncies o gasos inflamables amb el risc de deflagració.

- En espais o circumstàncies en què es pugui posar en risc la integritat física de la persona pel fet que aquesta es troba en espais elevats de terra o altres llocs on es pot precipitar al buit per pèrdua d'equilibri en el moment d'aplicar el DCE (entre altres: balconades, teulades, penya-segats, escales d'edificis, etc).

4.3. Dispositius que projectin gasos, aerosols o gels irritants

L'article 5 del Reglament d'armes estableix que els esprais de defensa tenen la consideració d'arma prohibida tret que siguin emprats per funcionaris o funcionàries degudament habilitats.

S'exceptuen de l'anterior paràgraf els esprais de defensa personal que, en virtut de la corresponent aprovació del Ministeri de Sanitat i Consum, previ informe de la Comissió Interministerial Permanent d'Armes i Explosius (CIPAE), es consideraran permesos.

Hi ha principalment dos tipus d'agents irritants i els podem trobar en format gel, gas, aerosol o boira. Aquests agents irritants, a més, acostumen a ser de tipus OC (oleoresina capsicum) o CS (clorobenzilideno malononitrilo).

Per a l'ús dels dispositius de dotació es requerirà de la formació interna específica que ofereix la Unitat de Tir, Armament i Instrucció de la nostra Policia Local.

Cap policia que no disposi d'aquesta formació específica podrà realitzar servei amb aquests dispositius.

4.3.1. Criteris d'ús

L'esprai de defensa és una arma de dotació que permet als agents de policia actuants incapacitar la persona que es troba agitada i mostra una actitud hostil, de resistència, davant la policia.

Els esprais de defensa de dotació han de ser revisats de manera periòdica per a prevenir que s'utilitzin passada la data de caducitat.

Abans d'utilitzar l'esprai s'actuarà d'acord amb allò que es preveu en l'apartat 3, especialment en els subapartats 3.2. i 3.3. d'aquest document. Caldrà avisar el subjecte que es farà ús de l'arma si no deposa la seva actitud. Si, així i tot, segueix sense deposar la seva actitud es podrà fer ús del dispositiu sobre el subjecte després de dir “GAS, GAS, GAS”, si és possible.

En tots els casos en què s'hagi aplicat el contingut de l'esprai de defensa sobre una persona, caldrà informar l'autoritat judicial mitjançant la instrucció d'un atestat, incloent-lo en l'atestat policial que s'hagi generat o que hagi motivat l'actuació policial. En aquest atestat s'adjuntarà el document de gravació d'imatges i so del DPG, en cas de disposar-ne, així com la identificació dels serveis sanitaris que hagin assistit la persona que hagi rebut la descàrrega de l'esprai.

La Direcció del Cos podrà autoritzar la utilització d'altres armes o eines policials diferents a les recollides anteriorment, així com mitjans de contenció i protecció per a evitar risc o perill per a la integritat de la persona afectada o agents intervinents.
· Avís important:

En el cas d'utilització dels esprais de defensa, serà obligatori informar-ne al més aviat possible la resta d'indicatius, així com el comandament operatiu i altres cossos policials que acudeixin a l'incident, atès que l’ús d’aquests esprais és incompatible amb els DCE

Per tant, es recomana NO utilitzar el DCE sobre cap subjecte després d'utilitzar agents irritants.
Article 5. UTILITZACIÓ DE LES ARMES LETALS (armes de foc)

5.1. Disposicions específiques

Per exigència legal, en un estat de dret, l'ús d'aquestes armes ha de ser l'últim element defensiu a emprar davant determinades situacions greus, entenent que totes les alternatives possibles de resolució estan esgotades i que la policia té el deure legal d'actuar i evitar un mal greu, immediat i irreparable.

Per arma de foc s'han d'entendre aquelles de les quals poden fer ús els membres de la Policia Local en l'exercici de les seves funcions com a agents de l'autoritat, tant les armes de foc reglamentàries com les armes de foc particulars.

Les armes de foc s'han d'utilitzar tal com es preveu en l'apartat 3, especialment en els subapartats 3.2. i 3.3. d'aquest document, i d'acord amb el que es determina en aquest mateix apartat 5, subapartat 5.6.

5.2. Armes reglamentàries

Les armes reglamentàries són les armes de foc propietat de l'Ajuntament i de titularitat municipal, de les quals es doten els policies per a realitzar el seu servei policial mitjançant assignació per part de la Direcció de la Policia Local de Castelldefels.

Aquestes només les poden portar els policies que hagin superat el Curs de Formació Bàsica de l'Escola de Policia de l'Institut de Seguretat Pública de Catalunya, o un curs equivalent, impartit per altres centres formatius homologats per les administracions corresponents.

Aquestes armes només podran ser emprades pels policies que les tinguin assignades mentre es trobin de servei. Per a qualsevol ús fora d'aquests, s'ha de sol·licitar autorització a la Direcció, que, en cas d'autoritzar-lo, haurà d'actuar d'acord amb la normativa vigent.

El responsable de la Unitat de Tir i Armament o el comandament que designi el cap de la Policia, en absència del primer, passarà revista anualment de les armes 

reglamentàries i de les guies de pertinença. Un cop fet això, el cap de la Policia en donarà compte a la Intervenció d'armes de la Guàrdia Civil. 

Es faran les proves psicotècniques que habiliten l'ús d'arma de foc amb la periodicitat i requisits establerts a la normativa vigent.

L'arma de foc reglamentària podrà ser retirada pels motius següents:

· No superar les proves psicotècniques de capacitació per a portar arma de foc havent estat declarat no apte.

· Trobar-se de baixa per incapacitat temporal durant més de 60 dies, ja sigui per contingències comunes o per contingències professionals.

· No trobar-se en condicions psíquiques adequades durant el servei, o haver consumit fàrmacs, alcohol o altres substàncies prohibides que puguin alterar les condicions psicofísiques. En aquest cas serà el cap de torn el que, detectant aquestes circumstàncies, podrà retirar l'arma de l'agent de policia, el requerirà per a finalitzar el servei, l'elevarà immediatament al comandament de guàrdia perquè Direcció iniciï el corresponent procediment disciplinari, si correspon, i a la Unitat d'Armament i Tir perquè es faci càrrec de l'arma dipositada, que no es podrà guardar en l’armer particular de l’agent.

· No realitzar, sense causa justificada, alguna de les pràctiques de tir obligatòries segons Decret 219/1996, 12 de juny. Les possibles causes que, de forma justificada, motivin la impossibilitat de la realització de la pràctica de tir obligatòria s'hauran de comunicar per escrit a la Direcció.

· Presentar un informe mèdic que expressi la recomanació de no portar arma o no realitzar els exercicis de tir per motius de salut, permetrà l’agent de policia quedar exempt de realitzar les pràctiques de tir i, per tant, li podrà ser retirada l'arma de foc i la munició de dotació.

· Ser denunciat l’agent de policia per un delicte contra les persones, especialment delictes de violència de gènere o violència domèstica. 

· L'arma de foc reglamentària haurà de ser retirada pels motius següents:

Passar a situació d'excedència, comissió de serveis, suspensió de servei, separació de servei, jubilació o mort. 

L'arma es retornarà quan desapareguin les causes que van motivar-ne la retirada.

La retirada de l'arma consistirà en la pèrdua de la possessió física per part de l'agent de policia que la té assignada, i a dipositar-la en un armer diferent del que té assignat . Aquest armer es trobarà sota la custòdia de Direcció.

La retirada de l'arma reglamentària implicarà també que la Direcció donarà compte immediatament a la Intervenció d'Armes de la Guàrdia Civil, i requerirà l'agent perquè, si disposa d'arma o armes particulars, i així ho determina la Intervenció d'Armes de zona de la Guàrdia Civil, les dipositi, de ser possible, en aquesta unitat de la Guàrdia Civil, en una armeria que aquests designin o en la pròpia Direcció, si es considera pertinent.

S'assignarà un armer individual a cada policia perquè guardi l'arma, la reculli a l’iniciar el servei i la guardi en finalitzar-lo. En l’armer es deixarà l'arma reglamentària, els carregadors i la munició de dotació al final del servei. Serà obligatori deixar dins de l’armer l'arma particular i la munició mentre  es trobi de servei, i no podrà deixar-la en un altre lloc de la Direcció.

La clau de l’armer assignat a cada policia ha d'estar degudament custodiada per a evitar-ne la pèrdua o sostracció.

Les tasques de neteja i manteniment de l'arma de foc es duran a terme en la zona habilitada de la galeria de tir en presència d'un monitor de tir.

La substitució dels elements de punteria, els elements d’agafada o l'addició d'altres complements relacionats, haurà de fer-se per part de l'equip de la Unitat de Tir i Armament, una vegada estiguin autoritzats pel responsable d'aquesta unitat.

5.3. Armes particulars

Les armes particulars es regeixen de la mateixa manera que les reglamentàries en aquest Reglament, amb la diferència que només es poden emprar fora de servei.

Així, doncs, el responsable de la Unitat de Tir i Armament o el comandament que designi el cap de la Policia, en absència del primer, passarà revista cada cinc anys a les armes particulars i a les guies de pertinença. Un cop fet això, el cap de la Policia en donarà compte a la Intervenció d'armes de la Guàrdia Civil, segons normativa actual.

La revista s'haurà de passar a totes les armes de foc particulars, amb independència de la seva categoria.

5.4. Pèrdua o sostracció de l'arma de foc

La pèrdua o sostracció de l'arma de foc, qualsevol dels seus elements, així com la munició i els carregadors, sigui reglamentària o particular s'haurà de comunicar a Direcció de manera immediata.

Igualment, s'haurà de comunicar i denunciar el fet i aportar fotocòpia d'aquesta a Direcció, perquè el posi en coneixement de la Intervenció d'Armes de la Guàrdia Civil en el cas de les armes de servei. Si es tracta d'una arma particular, l'obligació de posar-ho en coneixement de la Intervenció d'Armes de la Guàrdia Civil correspon a la persona propietària.

En aquest supòsit, tant per a l'arma reglamentària com per a la particular, guiada sota la llicència de tipus A, s'haurà de comunicar el fet a Direcció i aquesta iniciarà el procediment per a realitzar l'obertura d'informació reservada a fi i efecte d'esbrinar les circumstàncies d'aquesta pèrdua o sostracció i avaluar responsabilitats disciplinàries, si fos pertinent.

En cas de pèrdua de la guia de pertinença de l'arma de foc particular, el propietari dipositarà l'arma a la Intervenció d'Armes de la Guàrdia Civil i, posteriorment, ho comunicarà a Direcció per a coneixement, mentre l'interessat realitza els tràmits d'obtenció d'un duplicat.

5.5. Consideracions en portar armes de foc

L'article 8 de la Llei 16/1991 determina que s'ha de portar l'arma sempre que s'estigui de servei. Així i tot, es permetrà no portar l'arma de foc quan s'estigui de servei en algun d'aquests casos, amb la finalitat de garantir la pròpia seguretat i de terceres persones (excepte ordre en contra o circumstàncies especials):

· Quan es presti servei de vigilància de l'àrea de custòdia de detinguts o en els quals s'estigui en contacte amb persones detingudes. S’ha de dipositar l'arma en els armers situats a la porta de l'àrea de custodia.

· Assistència a cursos de formació impartits en dependències policials, sempre que no es porti uniformitat operativa bàsica.

· Assistència a seminaris, congressos, etc. en dependències no policials sempre que no es porti uniformitat o l'organisme que imparteixi les activitats així ho determini.

· Unitats i/o serveis no uniformats i que el mateix servei així ho requereixi. Sempre sota indicacions dels caps responsables d'aquestes unitats i/o Direcció.

· Actes protocol·laris, si així es determina.

· Assistència a judicis sempre que no es porti uniformitat.

· Tots els supòsits en els quals la Direcció així ho determini.

5.6. Criteris d'ús:

Sempre que es faci ús de l'arma reglamentària caldrà informar el superior jeràrquic immediat i elaborar, abans de finalitzar el torn, un informe intern i dirigir-lo a la Direcció, on s'exposaran els fets succeïts, els motius que justifiquin l'actuació i el resultat de l'acció policial. Tot això, sens perjudici de la instrucció de les corresponents diligències judicials.

S'entén que es fa ús de l'arma de foc en una actuació policial tant si l’exhibeixen apuntant i/o intimidant algun agressor, com si s'acaba executant l'acció física de prémer el disparador per a efectuar un o més trets.

Davant les situacions de perill per als agents de policia, o terceres persones que no puguin ser resoltes d'una altra manera, i seguint tots els criteris d'actuació vists en aquest Reglament, quan en el desenvolupament de la progressió de l'ús de la força s'arribi a un punt en el qual l'única opció sigui la de l'ús de l'arma de foc davant una agressió real, greu i imminent, i es produeixin ferides o la mort d'alguna persona s'actuarà de la manera següent, tret que l'excepcionalitat de la situació i la necessitat d'immediatesa no ho permeti:

· La utilització de l'arma ha d'estar precedida, sempre que això sigui possible, de requeriments clars i contundents, dirigits a la persona agressora perquè desisteixi del seu comportament.

· Si les comminacions formulades per l'agent de  policia no són ateses i/o l'actitud hostil de l'agressor es manté o s'incrementa (sempre que no existeixi una alternativa possible per a resoldre el conflicte), es podrà efectuar un tret d'intimidació a l'aire o al terra únicament quan l’agent de policia actuant consideri que hi ha un greu risc per a ell, o terceres persones, les circumstàncies de la situació ho permetin i no representi un risc per a terceres persones.

· Si les mesures adoptades fins al moment no fossin eficaces per a resoldre la situació o no es poguessin adoptar per la immediatesa, violència o risc de l'agressió soferta, l'agent de  policia podrà efectuar els trets necessaris sobre l'agressor a fi de neutralitzar-lo.

· S'informarà el cap de torn, si encara no té coneixement de l'actuació, i aquest al comandament responsable de guàrdia.

· Es requerirà presència del cap de torn i suport de totes les dotacions disponibles.

· Se sol·licitarà assistència mèdica immediata en previsió que pugui haver-hi ferits i/o episodis de crisi nerviosa.

· El cap de torn de la Policia Local informarà Mossos d'Esquadra per a activar la unitat científica i preservaran la zona fins a la seva arribada sense modificar la posició final de les beines.

· El cap de torn requerirà i intervindrà l’arma i la munició. Posteriorment, tant l'arma, com la munició, es lliuraran a la unitat de recerca corresponent per a realitzar les proves balístiques o pericials que es consideri oportunes.

· En previsió que l'agent que ha emprat l'arma de foc no es trobi en òptimes condicions, finalitzarà el servei i se li oferirà suport del servei psicològic adequat per a ser assistit per la possible afectació o trastorn posttraumàtic habitual després d'aquestes intervencions crítiques.

· El binomi del/la policia que hagi efectuat trets, si està en les condicions psicofísiques òptimes, elaborarà una minuta en qualitat de testimoni amb la seva percepció de l'ocorregut. En cas de no poder elaborar aquest informe, serà responsabilitat del cap de torn fer-lo. Hi exposarà la informació que tingui, per a elevar-lo a Direcció i al responsable de la Unitat d’Inspecció de Guàrdia (UIG) UIG, que el remetran al Jutjat de guàrdia.

· En el cas que la instrucció policial o judicial es prolongui en el temps i no es pugui retornar l'arma de dotació a l'agent, es valorarà lliurar-li una altra arma fins que acabi la instrucció.

Aquestes disposicions afecten  els i les policies locals de Castelldefels, tant pel que fa a les armes de foc reglamentàries de dotació, com a les particulars que puguin haver estat utilitzades fora de servei pels seus agents al terme municipal de Castelldefels.

Article 6. ALTRES ARMES

6.1. Armilles de protecció balística

Les armilles antibales són material individual de protecció assignat als membres del Cos de la Policia Local de Castelldefels. L’ús és obligatori durant la prestació de servei uniformat. Queda a discreció del personal de Policia Local l'ús de l'armilla antibales dins de les dependències policials durant la realització dels descansos, tasques administratives o de gestió.

Referent als serveis no uniformats, queda a discreció de l'agent l'ús de les armilles antibales.
Quant a l'ús de les armilles antibales en les galeries de tir, és totalment obligatori durant els exercicis de tir, i el personal que no disposi d’aquest material no pot realitzar-los.

6.2. Altres

El personal que presti servei com a policia local, a més, podrà portar i usar elements tallants, ja siguin lliurats per Direcció o de propietat particular.

La finalitat d'aquests elements, tipus tisores d'emergències, navalles, dispositius de rescat o multieines, serà la pròpia per a la qual estan dissenyats.

Capítol III. SOBRE EXERCICIS PROGRAMATS DE TIR

Article 7. Exercicis programats de tir
7.1. Disposicions específiques

Els monitors i monitores de tir de la Policia Local de Castelldefels són responsables de les pràctiques de tir i depenen de la Unitat de Tir, Armament i Instrucció, de l'Àrea de Formació d'aquest cos policial.

• Cal recordar que, durant les pràctiques de tir la persona responsable de la galeria és el monitor/a de tir, motiu pel qual queden sota les seves ordres tots els membres de la Policia Local de Castelldefels que es disposin a efectuar els exercicis de tir, independentment de la graduació en l'escala de comandament i/o antiguitat.

• El monitor/a de tir posarà en coneixement de la Direcció qualsevol incident i/o incidència que s'hagi produït durant la sessió realitzada.

• Si el monitor/a de tir observés abans, durant i en finalitzar els exercicis que algun membre del cos no es troba en les condicions psicofísiques adequades per a portar l'arma de foc, podrà retirar-la immediatament, i n’informarà a continuació la Direcció.

• Si el monitor/a de tir observés durant els exercicis que algun membre de la Policia Local de Castelldefels necessita un reforç addicional per a millorar l'habilitat en l'ús de l'arma, ho comunicarà a la Direcció per a dur a terme el reforç esmentat.

• És obligatori utilitzar les armilles de protecció balística, els auriculars de protecció auditiva i les ulleres de protecció visual, o qualsevol altre mitjà, durant l'execució dels exercicis de tir policial.

• Cal recordar que als exercicis de tir és obligatori portar l'arma de foc reglamentària amb la seva funda, tota la munició de dotació, els carregadors i l'armilla de protecció balística de dotació. En el cas que falti alguna cosa del material esmentat i que això no impedeixi la realització dels exercicis, l'agent confeccionarà un informe intern explicant els motius i circumstàncies de la manca del material. Aquesta persona podrà ser citada per Direcció per a presentar tot el material i que aquest es revisi.

• Els comandaments vetllaran per a donar compliment a la planificació dels exercicis de tir del responsable de la Unitat de Tir i Armament. En el cas d'incidència sobrevinguda que faci necessari modificar aquesta planificació, informaran el/la monitor/a de tir i Direcció amb la condició de modificar la planificació.

• El responsable de la Unitat de Tir i Armament, al costat de la resta dels monitors i monitores de tir, planificaran els exercicis de tir a realitzar en cada període establert.

• Segons estableix l'article 25.1 del Reial decret 219/1996, del Reglament d'armament de les policies locals, tots els membres del cos, excepte aquells que tinguin l'arma retirada, hauran de realitzar obligatòriament i com a mínim 2 vegades l'any, pràctiques de tir.

• Els exercicis de tir seran d'assistència obligatòria. La no assistència als exercicis programats haurà de justificar-se degudament.

• S'habilitaran jornades d'entrenament voluntàries, en què estant fora de servei, el personal armat que hi tingui interès podrà acudir a la galeria de tir amb un monitor/a i practicar exercicis en sec o amb munició particular, amb la seva arma personal o la de dotació.

• Es publicaran les hores disponibles en DRAG i es podran reservar en blocs d'una hora, amb aforament màxim de quatre persones per hora sense comptar el monitor/a.

• Una vegada finalitzat cadascun dels períodes ordinaris de pràctiques de tir reglamentàries, cada monitor/a informarà de totes les incidències ocorregudes, de les persones que no les han realitzat i del motiu, al responsable de la Unitat de Tir i Armament, i al seu torn aquest al cap de la Policia Local.

Capítol IV. SOBRE LES RESPONSABILITATS 

Article 8. Responsabilitats 

El fet de no respectar les directrius anteriors, sens perjudici de la responsabilitat penal que se’n pugui derivar, podrà donar lloc a les corresponents responsabilitats disciplinàries recollides a la Llei 16/91, de Policies Locals de Catalunya.

9. DISPOSICIÓ FINAL 
Aquest Reglament entrarà en vigor quan se n’hagi publicat completament el text i hagi transcorregut el termini de quinze dies hàbils previst a l’article 65.2 de la Llei 7/1985, de 2 d’abril, reguladora de les bases de règim local. 
Finalitzades les intervencions, la Presidència sotmet la proposta d’acord a votació i resulta aprovada per disset vots a favor, tres vots en contra i tres abstencions , segons el detall següent:
10. EXPEDIENT 2025/24424. APROVACIÓ INICIAL DE L’ORDENANÇA DE MOBILITAT DE L’AJUNTAMENT DE CASTELLDELS
ANTECEDENTS DE FET:
I. En data 24 de novembre de 2025 es va dictar el decret d’Alcaldia pel qual es va incoar l’expedient per a la redacció i aprovació de l’Ordenança municipal de mobilitat de l’Ajuntament de Castelldefels. 
En el mateix acord es va acordar constituir una Comissió d’Estudi per a la redacció l’avantprojecte de l’esmentada ordenança municipal.

II. Amb caràcter previ a l’elaboració del redactat del reglament es va publicar al Portal de transparència de l’Ajuntament el document que conté la informació sobre els problemes que es pretenen solucionar amb la iniciativa, la necessitat i oportunitat de la seva aprovació, els objectius de la norma i les possibles solucions alternatives reguladores i no reguladores, per tal de recavar l’opinió dels subjectes i de les organitzacions més representatives potencialment afectats per la norma, d’acord amb l’establert a l’article 133 de la Llei 39/2015, d’1 d’octubre, del procediment administratiu comú de les administracions públiques.
III. El 10 de febrer de 2026 es reuneix la Comissió Redactora, un cop finalitzat el termini de la consulta pública prèvia, i s’aprova el text definitiu del projecte de l’Ordenança, al no haver-se presentat durant aquest període de consulta prèvia opinions ni propostes. en el termini atorgat com consta en la Memòria de participació de l’Inspector de la Policia Local.
IV. S’ha incorporat a l’expedient l’informe del secretari de la Corporació.
FONAMENTS DE DRET:
L'elaboració de l’Ordenança municipal de mobilitat de l’Ajuntament de Castelldefels i l’adaptació a l'actualitat ha de basar-se en una sèrie de fonaments jurídics i operatius clau, tenint en compte la normativa superior- estatal i autonòmica catalana- i les noves necessitats urbanes i de convivencia ciutadana. 

La base legal per a qualsevol modificació ha de ser l'estricte compliment i la coordinació amb les lleis superiors:

· Llei 7/1985, de 2 d’abril, reguladora de les bases del règim local, i del Reial decret legislatiu 6/2015, de 30 d’octubre, que aprova el text refós de la Llei sobre trànsit, circulació de vehicles de motor i seguretat viària, normes que atribueixen als municipis competències sobre ordenació del trànsit, estacionament de vehicles i mobilitat viària i les seves  futures modificacions posteriors.

· Reial decret 1428/2003, de de 21 de novembre, pel qual s'aprova el Reglament general de circulació.

· Reglament general de circulació per a l’aplicació i desenvolupament del text articulat de la Llei sobre trànsit, circulació de vehicles de motor i seguretat viària, aprovada pel Real decret legislatiu 339/1990, de 2 de març.
El procediment d’aprovació de les ordenances i reglaments es troba regulat, bàsicament, en els articles 49 i 70.2 de la Llei 7/1985, de 2 d’abril, de bases de règim local (LBRL); en els articles 60 a 66 del Decret 179/1995, de 13 de juny, pel qual s'aprova el Reglament d'obres, activitats i serveis dels ens locals (ROAS) i l’article 178 del Text refós de la Llei municipal i de règim local de Catalunya (TRLMRLC) aprovat per Decret. 

En tractar-se d’una disposició de caràcter general, l’aprovació inicial del Reglament municipal correspon al Ple de la Corporació, previ el dictamen favorable de la Comissió Informativa (article 49 de la LRBRL). 

Per tot l’exposat, previ dictamen favorable de la Comissió Informativa de Ciutat Dinàmica, Segura, Sostenible i Saludable, en data 23 de març de 2026, es proposa al Ple de la corporació l’adopció dels següents ACORDS:

Primer.- Aprovar inicialment l’Ordenança municipal de mobilitat de l’Ajuntament, la qual  s’annexa en aquest acord.
Segon.- Sotmetre a exposició pública el present acord d’aprovació inicial de l’Ordenança municipal i audiència als interessats durant 30 dies hàbils per a la presentació de reclamacions i/o suggeriments, d’acord amb l’art. 178.1 b) del Text Refós de la Llei municipal i de Règim Jurídic de Catalunya, aprovat per Decret Legislatiu 2/2003, de 28 d’abril, mitjançant la publicació del corresponent anunci al Butlletí Oficial de la Província, al DOGC, a un diari de màxima difusió de la província i a la seu electrònica de l’Ajuntament (art. 83 LCAP).

De presentar-se reclamacions o suggeriments, hauran de ser resolts pel Ple de l’Ajuntament.
Tercer.- Donar compliment a allò establert als articles 8.1 c) i 10.1 d) de la Llei 19/2014, de 29 de desembre, de transparència, accés a la informació pública i bon govern, donant publicitat a tots els documents amb rellevància jurídica en el procediment d’informació i participació ciutadana, així com el projecte d’ordenança, en aplicació del principi de transparència. 

Quart.- En cas de no presentar-se cap reclamació o suggeriment s’entendrà definitivament adoptat el present acord quedant facultada l’alcaldia per a la seva publicació i execució.

ANNEX
Ordenança municipal de mobilitat de l’Ajuntament de Castelldefels.

BASES I OBJECTIUS DE L’ORDENANÇA MUNICIPAL DE MOBILITAT

Aquesta Ordenança pretén, d’una banda, complementar el marc jurídic previst sobre trànsit pel que fa a la circulació dels diferents modes de transport i la seguretat viària dins de la zona urbana; i de l’altra, adaptar aquesta circulació a la vida quotidiana de la població de Castelldefels, humanitzant la ciutat, prioritzant els modes de transport més sostenibles i regulant les situacions de circulació de vehicles i de vianants que tenen lloc a la xarxa viària del municipi.

Així mateix, també pretén ajustar-se a les previsions de l’article 25.2 g) de la Llei 7/1985, de 2 d’abril, reguladora de les bases del règim local, i del Reial decret legislatiu 6/2015, de 30 d’octubre, que aprova el text refós de la Llei sobre trànsit, circulació de vehicles de motor i seguretat viària, normes que atribueixen als municipis competències sobre ordenació del trànsit, estacionament de vehicles i mobilitat. 

La circulació dels vehicles de motor i el moviment de les persones sobre la xarxa viària del municipi de Castelldefels influeixen notòriament en la qualitat de vida dels ciutadans i les ciutadanes. És per això que l’Ordenança té com a objectiu, més enllà de ser un instrument únicament destinat a regular la circulació, contribuir a millorar les condicions de seguretat viària, tenint en consideració diferents aspectes com: el risc potencial per a la circulació de les persones i dels vehicles que pot comportar un estacionament indegut, la regulació d’estacionaments per a persones amb mobilitat reduïda, les ocupacions dels espais públics per vehicles abandonats, etcètera. 

Cal tenir present que amb aquesta Ordenança s’ha plantejat el repte de preveure l’ordenació i la regulació integral de la mobilitat de Castelldefels per tal de respondre a les necessitats actuals, així com en previsió de totes aquelles incidències que sobre la mobilitat pugui tenir el futur desenvolupament urbanístic, social i econòmic de la ciutat.

Com a necessitats actuals, tenim la de regular i ordenar els vehicles de mobilitat personal (VMP), que han fet de la mobilitat urbana un nou repte. Aquest tipus de vehicles s'han encaixat en la xarxa viària de Castelldefels i han vist com la seva normativa és canviant, motiu que ha obligat  els ajuntaments ha adaptar-s’hi. Castelldefels ha fet un esforç per regular de manera clara les zones, les velocitats i la manera en què els VMP poden circular.

TÍTOL PRELIMINAR: OBJECTE I ÀMBIT

CAPÍTOL I: DISPOSICIONS GENERALS

1. Àmbit d’aplicació

Les normes d'aquesta Ordenança, que complementen allò que disposen el Reial decret legislatiu 6/2015, de 30 d’octubre, que aprova el text refós de la Llei sobre trànsit, circulació de vehicles de motor i seguretat viària i les seves  futures modificacions posteriors, així com el Reial decret 1428/2003, de de 21 de novembre, pel qual s'aprova el Reglament general de circulació, s’han  d'aplicar en totes les vies de la ciutat de Castelldefels. 

TÍTOL PRIMER: SENYALITZACIÓ

CAPÍTOL I: SENYALITZACIÓ

2. Senyalització

La senyalització és el conjunt de senyals i ordres dels agents de policia destinats a les persones usuàries de la via i que tenen com a finalitat advertir-les i informar-les o ordenar i reglamentar el seu comportament. Tots els usuaris i usuàries de les vies objecte d’aquesta Ordenança estan obligats a obeir els senyals i a adaptar-hi el seu comportament. L’ordre de prioritat entre els diferents senyals el determina l’article 54 del Reial decret legislatiu 6/2015, de 30 d’octubre, pel qual s’aprova el text refós de la Llei sobre trànsit, circulació de vehicles de motor i seguretat viària, o aquell altre article que el substitueixi. 
1.1. Àmbit

Els senyals de reglamentació col·locats al costat o en la vertical d’un senyal que indiqui l’entrada a la població de Castelldefels regeixen a tota la població, llevat de la senyalització específica que consti en les vies de competència municipal. 

Els senyals que estiguin a les entrades de les illes de vianants o en zones de circulació restringida regeixen en general en tots els perímetres respectius.

1.2. Instal·lació dels senyals

a. La instal·lació dels senyals de trànsit, incloses les informatives, és competència única i exclusiva de l’Ajuntament, a excepció de les vies de titularitat d’altres administracions, en la forma que, en cada moment, determini la legislació vigent. En el cas que la via sigui privada però oberta i d’ús públic i utilitzada per una col·lectivitat indeterminada de persones, els particulars no poden col·locar-hi cap senyal sense l’autorització prèvia municipal.

b. L’Ajuntament pot autoritzar, amb caràcter discrecional, la instal·lació de senyals informatius, prèvia sol·licitud i per motius d’interès general. En el cas d’obres s’ha de  sotmetre a la normativa establerta en l’articulat del Reial decret 1428/2003, de 21 de novembre, pel qual s’aprova el Reglament general de circulació per a l’aplicació i desenvolupament del text articulat de la Llei sobre trànsit, circulació de vehicles de motor i seguretat viària, aprovada pel Real decret legislatiu 339/1990, de 2 de març, o a aquell altre article que el substitueixi. 

c. Qui sigui titular de terrenys o vies privades no oberts al públic, situats a urbanitzacions, hotels, clubs o altres espais de lleure, pot regular, dintre d’aquests terrenys o vies privades, la circulació exclusiva de les persones usuàries sempre que ho faci d’acord amb les normes del Reglament general de circulació i d’aquesta Ordenança de circulació. 

d. Els propietaris i propietàries de finques no poden oposar-se a la fixació a les façanes, reixes i tanques d’aquestes finques, d’elements indicadors de retolació de la via, de normes de circulació o de referència al servei públic, així com d’enllumenat públic o altres serveis. La servitud és gratuïta i pot establir-se d’ofici, sense cap més indemnització que la dels desperfectes causats.

1.3. Format dels senyals

El Catàleg oficial de senyals de circulació s’ha d’ajustar al que estableixen els reglaments i les recomanacions internacions en la matèria, així com a la regulació bàsica establerta a aquest efecte pels Ministeris competents.

En aquest catàleg s’especifiquen la forma i el significat dels senyals i, si escau, el color i el disseny, així com les dimensions i els sistemes de col·locació.

Els senyals que es poden utilitzar a les vies objecte de la legislació sobre trànsit, circulació de vehicles de motor i seguretat viària han de complir les normes i especificacions que s’estableixen en aquest reglament i al Catàleg oficial de senyals de circulació.

La forma, els símbols i la nomenclatura dels senyals, així com els documents que constitueixen el Catàleg oficial de senyals de circulació, són els que figuren a l’annex I.

1.4. Alteració dels senyals

És prohibida la modificació dels senyals i la col·locació de rètols, anuncis, cartells i instal·lacions en general que es puguin confondre amb els senyals o dispositius destinats a regular la circulació, o que en redueixin l’eficàcia, o bé que enlluernin o distreguin de manera perillosa la deguda atenció dels usuaris i usuàries, o que limitin la visibilitat dels senyals.

1.5. Retirada dels senyals 

L’Ajuntament pot ordenar la retirada immediata o, si convé, la substitució dels senyals instal·lats antireglamentàriament i dels que hagin perdut el seu objecte o que no el compleixin degut al seu deteriorament. Les despeses generades per la retirada de senyals antireglamentaris aniran a càrrec de les persones responsables de col·locar-los. Actuacions especials:

a. La Policia Local per festes, per condicions atmosfèriques, d’ordre públic, seguretat o bé per garantir la fluïdesa de la circulació, pot modificar eventualment l’ordenació habitual dels llocs on es produeixin grans concentracions de persones o vehicles, i també en casos d’emergència. Amb aquest fi, es poden col·locar o retirar provisionalment els senyals que calgui, com també prendre les mesures preventives oportunes i, fins i tot, les encaminades a immobilitzar els vehicles quan per raó de la seva càrrega, pes o dimensions o perquè no es pot garantir la seguretat del trànsit, hagin de ser immobilitzats, emprant, si escau, els elements mecànics necessaris.

b. Per causes excepcionals, la Policia Local i el personal sota les seves ordres pot modificar temporalment l'ordenació de la circulació en alguna zona de la ciutat, prohibir-hi l'accés de persones o vehicles i prendre les mesures que siguin necessàries per garantir la seguretat, l’ordre públic o la fluïdesa de la circulació. Amb aquest fi, pot col·locar o retirar provisionalment els senyals que calgui.

c. L’Ajuntament pot crear zones de baixa emissió de contaminats (ZBE) i davant d’episodis de contaminació ambiental en què els nivells de contaminats en l'aire superin els valors límit recomanats, pot restringir temporalment el transit als vehicles més contaminants. Les ZBE podran  ser de caràcter permanent i tindran ordenança pròpia de regulació.

CAPÍTOL II: OBSTACLES A LA VIA PÚBLICA

3. Normes generals

S’entén com a obstacle un element que ocupi l’espai destinat al trànsit de vehicles i persones, i que no és un element estructural ni de mobiliari urbà.

1. Es prohibeix col·locar a la via pública qualsevol obstacle, objecte o material que dificulti la circulació de vianants, la de vehicles i/o la seva parada o estacionament, o que estigui lligat a un element estructural o del mobiliari urbà o a un element d’una façana.

2. L’Ajuntament pot autoritzar o disposar la col·locació d’obstacles o elements a la via pública (jardineres, fitons, elements per pacificar el trànsit etc.).

3. L’ocupació temporal de la via pública amb qualsevol objecte o instal·lació que dificulti o obstaculitzi la circulació requerirà obtenir prèviament l’autorització municipal corresponent i abonar les taxes corresponents.

4. Retirada d’obstacles

L’autoritat municipal pot ordenar la retirada d’obstacles de la via pública o, en cas d’absència o negativa de qui en sigui titular, procedir d’ofici per retirar-los en els casos següents: 

· Quan no s’hagi obtingut l’autorització municipal corresponent. 

· Quan s’hagin extingit les circumstàncies que motivaren la col·locació de l’obstacle o objecte i s’ultrapassi el termini de vigència de l’autorització. 

· Quan la col·locació o característiques de l’objecte o instal·lació no s’ajustin a les condicions de l’autorització municipal.

· Quan, per la seva situació, destorbi la circulació de vehicles i vianants, o la posi en perill per manca de visibilitat.

Les despeses que produeixi la retirada dels obstacles aniran a càrrec de qui hagi estat  responsable de col·locar-los.

TÍTOL SEGON: CIRCULACIÓ DE VEHICLES

CAPÍTOL I: CIRCULACIÓ DE VEHICLES

5. Normes generals

Resta prohibit circular per les vies públiques de Castelldefels contravenint les normes  descrites al Reial decret 1428/2003, de 21 novembre, pel qual s’aprova el Reglament general de circulació o normativa vigent.

Queda especialment prohibit circular per la platja, exceptuant els vehicules autoritzats i d'emergències, tal com consta a l’Ordenança d'ús de les platges del municipi de Castelldefels.

6. Circulació per carrils reservats

L’autoritat municipal pot reservar certs carrils o vies per a la circulació exclusiva de determinats vehicles, indicant-ho mitjançant la senyalització corresponent.

7. Carrils multi ús i carrils reversibles 

L’Ajuntament pot reservar certs carrils o vies per a la circulació exclusiva de determinats vehicles o per a l’estacionament variable segons el calendari i la franja horària. També pot establir sentits de circulació reversibles o en funció de les condicions del trànsit o de motius ambientals en un o més carrils dels carrers o vies de la ciutat, sempre que siguin senyalitzats d’acord amb el que estableix el reglament de circulació vigent.

8. Velocitat

1. Dins de les vies urbanes i travessies de Castelldefels la velocitat dels vehicles no pot superar els 30 quilòmetres per hora, sense perjudici d’altres regulacions de velocitat específiques per raó de la configuració i les circumstàncies de cada via, que seran expressament senyalitzades. El límit de 30 km/h s’adaptarà automàticament, si s’escau, a la velocitat inferior que pugui establir en cada moment la legislació sobre trànsit vigent.

2. Sense perjudici del que diu l’article anterior, l’Ajuntament, segons la jerarquia del seu PMUS, pot limitar a una altra velocitat la circulació pels carrers objecte d’aquesta Ordenança sempre  que se senyalitzi.

3. Tothom qui condueix té l’obligació de respectar els límits de velocitat establerts i de tenir en compte, a més, les seves pròpies condicions físiques i psíquiques, les característiques de la via, del vehicle i de la seva càrrega, les condicions meteorològiques, ambientals i de circulació, i en general, qualsevol de les circumstàncies que concorrin en cada moment, a fi d’adequar la velocitat del seu vehicle a aquestes condicions, de forma que sempre pugui aturar-lo dins dels límits del seu camp de visió i davant de qualsevol obstacle que se li pugui presentar. 

4. L’Ajuntament farà el control de velocitat mitjançant cinemòmetres, en aplicació dels criteris del Reial decret legislatiu 6/2015, de 30 d’octubre, que aprova el text refós de la Llei sobre trànsit, circulació de vehicles de motor i seguretat viària.
9. Circulació

 S’estableixen les condicions generals de circulació següents: 

1. Els vehicles no poden produir sorolls ocasionats per l'ús indegut de senyals acústics, acceleracions brusques, tubs d'escapament alterats o deteriorats o altres circumstàncies anòmales. L’Ajuntament, per aquest motiu, pot restringir a determinades hores o llocs la circulació del vehicle infractor o, fins i tot, pot immobilitzar-lo.

2. Tothom qui condueix vehicles, inclosos les bicicletes, cicles, ciclomotors i motocicletes, ha de conèixer les normes de circulació i senyalització vigents, i atenir-s’hi estrictament, i ha de seguir les indicacions dels agents de l'autoritat.

3. Es prohibeix el transport de càrrega que redueixi la visió, produeixi el desequilibri del vehicle o n’entorpeixi el maneig. 

4. Les persones que condueixin vehicles motoritzats que vulguin avançar una bicicleta, VMP o cicle han d'extremar les precaucions canviant de carril de circulació o deixant un distància lateral mínima d’1,5 m que garanteixi la seguretat. Així mateix, quan estiguin circulant darrere d'una bicicleta, han de mantenir una distància de seguretat prudencial i proporcional a la velocitat.

5. Els vehicles no poden sobrepassar el temps màxim de conducció establert a la senyalització dins d’un àmbit.

10. Circulació de vehicles de transport de mercaderies

1 Els vehicles que tinguin uns pesos o unes dimensions superiors a les autoritzades reglamentàriament no poden circular per les vies públiques de Castelldefels sense autorització municipal.

Les autoritzacions indicades en el paràgraf anterior poden ser per a un sol viatge o per a un determinat període.

2 El fet que la Policia Local  hagi de prestar serveis per conduir i acompanyar vehicles o bé que hagi de concedir autoritzacions per a circulacions especials genera l’obligació de pagar la taxa corresponent, que va a càrrec de qui sol·licita la prestació i que es determinarà mitjançant l’ordenança fiscal corresponent.

3 L’incompliment d’aquesta normativa comportarà la paralització del transport.

11. Transport escolar, de menors i de persones amb mobilitat reduïda 

La prestació dels serveis de transport escolar, de menors, de persones amb diversitat funcional i amb mobilitat reduïda està subjecta a l’autorització dels òrgans competents, sense perjudici del compliment de la normativa d’altres organismes per realitzar aquesta activitat. S’entén per transport escolar urbà, el transport discrecional reiterat d’escolars, en vehicles públics o de servei particular complementari, que té com a origen o destinació un centre educatiu.

CAPÍTOL II: ZONES AMB CONDICIONS DE CIRCULACIÓ ESPECIAL

12. Espai reservat per a vianants 

Es considera com a espai reservat per a vianants aquella part de la via, elevada o delimitada d'una altra manera, reservada a la circulació de vianants. S'inclouen en aquesta definició la vorera, l'andana i el passeig.

13. Illa de vianants

1 L’òrgan competent en matèria de mobilitat pot establir la prohibició total o parcial de circular i estacionar vehicles, o només una de les dues coses, en una zona determinada, per tal de reservar totes o algunes de les vies públiques compreses dins de la zona esmentada al trànsit de vianants. Aquestes zones s’anomenen illes de vianants. 

Les illes de vianants han de tenir la  senyalització oportuna a l’entrada i a la sortida, amb independència que es puguin utilitzar altres elements, mòbils o fixos, que impedeixin l’entrada i la circulació de vehicles en un carrer o zona afectada. A les illes de vianants, la prohibició de circulació i estacionament de vehicles pot: 

a. Comprendre la totalitat de les vies que estiguin dins del seu perímetre. 

b. Limitar-se o no a un horari preestablert. 

c. Ser de caràcter diari o referir-se solament a un nombre determinat de dies. 

2 La prohibició de circular pels carrers esmentats no afecta els vehicles del servei d’ambulàncies, servei d’extinció d’incendis i salvament, policia i altres vehicles especialment autoritzats per al cas, o que estiguin realitzant funcions especials d’interès públic. En tot cas, aquests vehicles han de circular amb les precaucions degudes.
3 Per controlar l’accés a l’illa de vianants dels vehicles no inclosos al punt 2 l’òrgan competent en matèria de mobilitat pot disposar d’un llistat de vehicles autoritzats, que es controlarà mitjançant càmeres de control als accessos.

14. Zona de baixes emissions o zones urbanes d’atmosfera protegida

L’Ajuntament pot crear zones de baixa emissió de contaminats (ZBE) i davant d’episodis de contaminació ambiental en què els nivells de contaminats en l'aire superin els valors límit recomanats, pot restringir temporalment el transit als vehicles més contaminants. Les ZBE podran ser de caràcter permanent i tindran ordenança pròpia de regulació.

TÍTOL TERCER: MOBILITAT A LA VIA

CAPÍTOL I: VIANANTS

15. Normes generals de comportament

Vianant és aquella persona que no condueix i que transita a peu per les vies o terrenys a què es refereix l’article 1. També és vianant qui empeny o arrossega un cotxet d’un infant o d’una persona amb discapacitat o qualsevol altre vehicle sense motor de petites dimensions, qui condueix a peu un cicle o ciclomotor de dues rodes, i les persones amb discapacitat que circulen a pas en una cadira de rodes, amb motor o sense.

Els vianants han de circular per les voreres; si no n’hi ha o si l’espai lliure de pas és insuficient o si les voreres tenen una ocupació autoritzada, ho han de fer per la calçada al més a prop possible de les façanes, guardant preferentment la seva dreta per gaudir de més protecció.

Els vianants han de circular per les voreres, passos i zones de prioritat de vianants degudament senyalitzats. No han d'aturar-se a les voreres formant grups quan això obligui d’altres vianants  a circular per la calçada, i han de complir en tot cas el que estableix la legislació vigent en matèria de trànsit, circulació i seguretat viària.

1. Es permet circular per les voreres, andanes, passeigs i altres espais destinats a vianants, persones amb joguines (com per exemple patins, patinets, monopatins i menors de 12 anys amb bicicleta etc.) adequant sempre la seva velocitat a la dels vianants i sense superar la velocitat màxima de 6 km/h.

2. Es prohibeix als vianants: 

a. Creuar la calçada per llocs diferents dels autoritzats o romandre-hi. 

b. Fer activitats a les voreres, passos, calçades, vorals o, en general, en zones contigües a la calçada que objectivament puguin pertorbar la resta de persones usuàries de les vies o alentir o dificultar la marxa dels vehicles, o que puguin dificultar el pas de persones amb mobilitat reduïda.

c. Romandre i caminar pe les vies ciclistes situades a la vorera. Els ciclistes han de respectar sempre la preferència de pas dels vianants que les travessin.

CAPÍTOL II: CICLES, BICICLETES I JOGUINES

16. Definició

1. Cicles: vehicles d’almenys dues rodes propulsats, exclusivament o principalment, per l’energia muscular de la persona o persones que van sobre el vehicle, en particular per mitjà de pedals. S’inclouen en aquesta definició els cicles de pedaleig assistit.

2. Bicicletes: cicles de dues rodes.

3. Es consideraran joguines (i per tant, no són VMP), aquells aparells sense motor (com patins, patinets i monopatins) o amb motor que per disseny no poden proporcionar una velocitat superior als 6 km/h.

17. Circulació de les joguines

1. Les joguines no poden circular per la calçada i ho han de fer per la vorera i les vies ciclistes o vies que els estiguin especialment destinades. 

2. L’edat mínima per circular amb joguines per vies ciclistes situades a la calçada és de 12 anys. Els infants menors de 12 anys poden circular-hi però han d’anar acompanyats de persones adultes. 

3. En voreres, andanes i passejos han de circular a pas de vianant, i com a màxim a 6 km/h. 

4. Les joguines poden circular per les àrees de vianants i carrers de convivència respectant la prioritat dels vianants, excepte en aquells llocs en què ho prohibeixi la senyalització. En cas que el carrer tingui voreres i calçada, poden fer-ho per qualsevol dels dos espais, però és aconsellable fer-ho per la vorera en el cas dels conductors més joves i per la calçada en el dels conductors més grans. 

5. En els passos per a vianants hi poden circular sense necessitat de baixar, prenent les precaucions necessàries, respectant sempre la preferència dels vianants i buscant el contacte visual amb les persones conductores que circulen per la calçada.

6. Queda prohibit qualsevol tipus de circulació o interacció amb els elements situats a via publica, ja siguin els destinats al servei públic, l’ornamentació o el mobiliari públics, als quals es pugui causar algun desperfecte.

18. Circulació general dels cicles bicicletes 

A les vies urbanes, les bicicletes i cicles han de circular per les calçades, els carrils bici i  les zones especialment habilitades. S'entén per zones especialment habilitades les que la normativa estableix exclusivament com a destinades a la circulació de bicicletes, aquelles en què la senyalització ho permet i aquelles en les quals existeixi una autorització expressa.

Les persones que condueixin una bicicleta o cicle tenen la consideració de conductores i, en conseqüència, els és aplicable la normativa de trànsit vigent. A més, estan obligades a:

1. Circular amb la diligència i precaució necessàries. 

2. Indicar les aturades i canvis de trajectòria (es recomana a les persones usuàries de VMP disposar i fer ús d’intermitents per indicar els canvis de trajectòria). 

3. No circular amb el vehicle recolzat només en una roda. 

4. No agafar-se a altres vehicles en marxa ni ser arrossegats. 

5. No deixar-se anar del manillar, circular amb les dues mans. 

6. No circular fent ziga-zagues entre vehicles en marxa. 

7. No carregar el vehicle amb objectes que en dificultin les maniobres o en redueixin la visió.

8. Complir en tot cas amb l’establert a la legislació vigent en matèria de trànsit, circulació i seguretat viària.

19. Circulació dels cicles i bicicletes a la calçada

1. Han de circular pel carril que més convingui en termes de destinació, preferentment pel més proper a la vorera. Només poden circular per carrils reservats a autobusos i taxis en cas que estiguin degudament senyalitzats.

2. Poden ocupar la part central del carril, per on és aconsellable circular.

3. Es permet la circulació de dos ciclistes en paral·lel dins el mateix carril de circulació, excepte en trams sense visibilitat i en aglomeracions, casos en què han d’anar en filera.

4. En interseccions regulades per semàfor i en retencions de trànsit en via urbana, poden sobrepassar els vehicles aturats, únicament poden avançar prenent mesures de seguretat i evitant fer ziga-zagues innecessàries.

5. Els semàfors que no regulin la circulació en interseccions i que només senyalitzin un pas per a vianants, els poden sobrepassar, sempre a velocitat moderada i respectant la prioritat de pas dels vianants, i sempre que existeixi un senyal específic per a bicicletes.

6. S’admet que les bicicletes traspassin les línies d’aturada en els semàfors en els casos en què s’estableixi una línia d’aturada avançada dedicada a bicicletes (ZAB, zona d’avançament per a bicicletes), degudament senyalitzada per determinar un espai reservat.

20. Circulació de cicles i bicicletes a les vies ciclistes

1. Les vies ciclistes són vies específicament condicionades per a la circulació de cicles i bicicletes, que poden utilitzar vehicles de mobilitat personal, respectant les condicions de circulació següents:

a. Han de respectar el sentit de circulació que estableix la senyalització, unidireccional o bidireccional.

b. Han de mantenir una velocitat moderada, sense perjudici de mantenir la precaució i cura degudes durant la circulació.

2. En vies ciclistes situades a la vorera (vorera bici), la velocitat de circulació màxima permesa és de 10 km/h. 

3. En carrils bici protegits a la calçada, la velocitat màxima és de 30 km/h, i en el cas de les bicicletes cal circular per la calçada a velocitats superiors si la velocitat de la via és superior a 30 km/h. 

4. En carrils bici a la calçada no protegits, el límit de velocitat de les bicicletes és el mateix que s'aplica a la resta de vehicles en aquella via. 

5. L'avançament dins d’una via ciclista s’ha de fer en condicions de seguretat, mantenint una distància prudencial que no posi en perill la integritat de les persones avançades.

6. Només poden circular, estacionar i parar a les vies ciclistes, passos reservats per a les bicicletes i a les zones de reserva d'estacionament de bicicletes: 

· Bicicletes 

· VMP 

· Cicles amb motor o sense

· Joguines conduïdes per infants a partir de 12 anys o menors de 12 anys sempre que vagin acompanyats de persones adultes.

7. Quan la via ciclista estigui situada a la vorera (vorera bici), ha d’estar degudament senyalitzada. Els vianants tenen preferència de pas (però no poden transitar-hi ni romandre-hi) i els cicles, les bicicletes i VMP han de moderar la velocitat. En voreres bici, a més a més de les condicions generals, s’han de respectar les condicions específiques de circulació següents: 

a) S’ha de circular amb precaució, evitar fer maniobres brusques i adaptar la velocitat per poder anticipar-se a la presència de vianants, mantenint una distància de separació mínima d’1,5 m respecte als vianants. 

b) En els passos per a vianants que connectin vies ciclistes senyalitzades a la vorera i que no comptin amb passos específics per a bicicletes, els cicles i VMP hi poden passar sense necessitat de baixar, sense superar els 5 km/h, respectant sempre la preferència dels vianants i buscant el contacte visual amb els conductors i conductores que circulen per la calçada. 

8. Els cicles de més de dues rodes no poden circular per les vies ciclistes quan superin l’amplada destinada al seu sentit de circulació.

21. Circulació de cicles i bicicletes als carrers de convivència

Els carrers de convivència seran aquells degudament senyalitzats i que tenen com objectiu prioritzar la convivència entre vianants, ciclistes i vehicles, alterant la jerarquia tradicional on el vehicle té preferència.

1. Les bicicletes i VMP poden circular pel carrers de convivència i tenen prioritat sobre la resta de vehicles motoritzats, però no sobre els vianants. 

2.  Han de respectar la preferència per a vianants, que poden utilitzar tota la zona de circulació.

3. Poden circular com a màxim a 20 km/h o a una velocitat inferior si està senyalitzada. 

4. Poden circular en tots dos sentits de la marxa sempre que estigui senyalitzat. 

5. No poden circular a menys d'1,5 m de les façanes. 

6.  Han de mantenir una distància de separació mínima d’1,5 m dels vianants.

22. Prioritats de pas dels cicles i bicicletes

Qui condueixi una bicicleta o un VMP gaudeix de les següents prioritats de pas respecte d’altres vehicles:

1. Quan circuli per un carril bici, pas per a ciclistes o voral degudament senyalitzats.

2. Quan, per entrar en una altra via, el vehicle de motor giri a la dreta o a l’esquerra en els supòsits permesos i hi hagi un o una ciclista en la zona pròxima.

3. Quan, circulant en grup, qui l’encapçali hagi iniciat ja l'encreuament o hagi entrat en una glorieta.

23. Circulació de cicles, bicicletes i VMP d’arrendament i/o destinats a activitats de tipus turístic o d’oci

Les bicicletes que provinguin d'arrendament a una persona física o jurídica que exerceix una activitat d’explotació econòmica, turística o d’oci amb ànim de lucre requereixen un permís de l’autoritat municipal que les autoritzi a circular i que en regularà les condicions de circulació. Com a norma general han de:

Les persones físiques o jurídiques titulars, ja sigui a títol de propietat o qualsevol altre títol, de les bicicletes han de contractar una assegurança de responsabilitat civil que cobreixi els danys a terceres persones, als passatgers o passatgeres transportats i els danys i perjudicis que es puguin derivar amb caràcter subsidiari per l’ús d’aquells vehicles i cicles que facin els usuaris i usuàries als quals els cedeixin o lloguin.

24. Obligacions de les persones conductores de vehicles de motor 

Les persones conductores de vehicles de motor que han de compartir la calçada amb altres persones més vulnerables, com les que  condueixen bicicletes, han de complir amb l'establert a la legislació vigent en matèria de trànsit, circulació i seguretat viària. 

Per tal d’augmentar la seva protecció i la de la resta de persones usuàries de la via pública, les persones conductores de vehicles amb motor han de seguir les normes següents:

1 Quan estiguin circulant darrere d'un cicle o d’una bicicleta, han de mantenir una distància de seguretat prudencial i proporcional a la velocitat. Aquesta distància no pot ser inferior a 5 m. 

2 Quan pretenguin avançar, ho han de fer extremant les precaucions, canviant de carril de circulació i sempre ha de quedar, com a mínim, un espai lateral d'1,5 m entre la bicicleta i el vehicle.

3 No poden fer maniobres que impliquin posar en perill la integritat de les persones conductores de bicicletes.

4 No poden fer maniobres d'assetjament, com no respectar les distàncies de seguretat, fer llums, usar el clàxon, etc.,  que constitueixin un intent de fer modificar la trajectòria o marxa dins del carril de circulació o que impliquin un risc per a la seguretat de la persona conductora. També es considera maniobra d’assetjament el comportament verbal que, per part de les persones conductores de vehicles motoritzats, tingui com a objectiu o produeixi l’efecte d’intimidar la persona ciclista o usuària de VMP perquè modifiqui la trajectòria o marxa dins del carril de circulació.

25. Accessoris de seguretat

Les bicicletes i cicles de més de dues rodes han de disposar de: 
1 Un sistema que permeti moderar la velocitat i aturar el moviment.

2 Timbre. Queda prohibit usar cap altre aparell acústic diferent.
3 Llums i elements reflectants degudament homologats per poder circular en condicions nocturnes i/o de baixa visibilitat:

a. Llum de posició del davant i del darrere per a bicicletes i cicles de més de dues rodes.

b. Catadiòptrics al darrere i als pedals, per a bicicletes.

c. Catadiòptrics al darrere, als pedals i als laterals per a la resta de cicles.

1 És obligatori l’ús del casc en l’àmbit urbà per a:

a. Ciclistes i ocupants de bicicletes i cicles, quan siguin menors de 16 anys. 

26. Us de remolcs i transport d’altres persones

Les bicicletes no poden estar ocupades per un nombre de persones superior al que per construcció puguin transportar. Tot i així, si qui condueix és una persona major d'edat i sota la seva responsabilitat, es poden transportar menors de fins a 7 anys en seients addicionals degudament homologats.

Les bicicletes i cicles de més de dues rodes poden portar un remolc o semiremolc homologats per al transport de persones i/o de càrrega (animals en transportí i/o amb subjecció, o mercaderies), quan qui condueix és major d’edat i ho fa sota la seva responsabilitat.

27. Estacionament

Les bicicletes  han d'estacionar-se preferentment en els llocs específicament destinats a aquesta finalitat, fora de la via pública, als aparcaments d'ús públic. En cas que no n’hi hagi  pels voltants o que estiguin ocupats, les bicicletes poden estacionar-se en altres parts de la via, sempre que no obstaculitzin la circulació de persones i vehicles, i d’acord amb les previsions d’aquest article. 

Els cicles de més de dues rodes han d’estacionar-se preferentment en els espais habilitats a aquest efecte. Si no hi ha llocs als voltants o estan ocupats, poden fer-ho a les bandes d'estacionament a la calçada i han de complir les condicions establertes per a la resta de vehicles. També poden estacionar en zones reservades de motocicletes, sempre que s’ajustin a les marques viàries.

Queda específicament prohibit:

1. Lligar aquests vehicles als arbres, semàfors, bancs, contenidors, papereres, marquesines i pals de parada de transport públic. 

2. Lligar aquests vehicles a altres elements de mobiliari urbà, quan es dificulti el destí o la funcionalitat de l'element o quan es puguin malmetre. 

3. Estacionar en zones que impedeixin la circulació de vianants, l'accés al transport públic i l'ús específic d'un espai reservat. 

4.  Estacionar a la vorera deixant menys d’1,80 m d’espai lliure de pas o quan la vorera no arriba a 1,80 m, deixant menys espai lliure que l’existent entre el mobiliari i la línia de façana.

5. Estacionar en els espais habilitats per a l’estacionament de les bicicletes públiques de préstec i en tot el perímetre del BICIBOX.

6. Obstaculitzar zones on hi hagi reserves d'estacionament per a persones amb mobilitat reduïda, de càrrega i descàrrega a la calçada (a excepció dels cicles destinats al transport de mercaderies durant l’exercici de la seva activitat), o de servei públic, durant les hores de reserva. 

7. Estacionar en les zones d'estacionament prohibit definides en aquesta Ordenança.

Els estacionaments a la via pública de bicicletes i altres cicles que suposin una activitat d’explotació econòmica i facin un ús privatiu del domini públic requereixen una autorització específica d’acord amb la normativa municipal vigent. En cas que s’hagin senyalitzat espais específics a la via pública per a aquests vehicles, caldrà que hi estacionin.

28. Retirada  

1. L’autoritat municipal pot retirar bicicletes de la via pública i traslladar-les al dipòsit corresponent si estan abandonades o si tot i que estiguin lligades, dificulten la circulació de vehicles o persones o malmeten el mobiliari urbà. 

Tenen la consideració d’abandonades, a l’efecte de retirar-les, les bicicletes presents a la via pública sense rodes, amb el mecanisme de tracció inutilitzat, o quan el seu estat o la seva ubicació demostrin de forma evident que estan abandonades. 

2. En aquests casos, l'autoritat municipal procedirà d'ofici a retirar les bicicletes, alliberant-les dels seus ancoratges si és necessari, amb les despeses a càrrec de la persona que en sigui propietària en el cas que sigui possible identificar-la. 

L’autoritat municipal traslladarà les bicicletes al dipòsit municipal. Si és possible identificar-ne el  propietari o propietària, es procedirà respecte a la possible sanció o despeses igual que en els casos previstos per a la retirada de la resta de vehicles per abandonament i situacions que dificulten la circulació de vehicles i persones. 

En el cas que no sigui possible identificar-ne el propietari o propietària o que no comparegui transcorreguts tres mesos des de la retirada del vehicle, l’Ajuntament podrà disposar d’aquests vehicles quant al destí dels béns d’acord amb la legislació vigent.

3. L’autoritat municipal pot retirar bicicletes i cicles de més de dues rodes en els mateixos supòsits que la resta de vehicles, segons estipula la normativa aplicable:

a) Quan constitueixin perill i quan causin destorb greu a la circulació de vehicles o persones o al funcionament d’algun servei públic.

b) En cas d’un accident que els impedeixi continuar la marxa.

c) Quan estiguin estacionats en els supòsits d’estacionament prohibit de l’apartat anterior.

d) Quan causin deteriorament del patrimoni públic.

29. Denúncia

Pel que fa a les infraccions comeses per menors d’edat, s’ha d’estar al que indica la legislació vigent en matèria de transit: “Quan l'autoria dels fets comesos correspongui a una persona menor de divuit anys, han de respondre solidàriament de la multa imposada els pares, tutors, acollidors i guardadors legals o de fet, per aquest ordre, per motiu de l'incompliment de l'obligació imposada a aquests que comporta un deure de prevenir la infracció administrativa que s'imputi als menors.”
CAPÍTOL III: VEHICLES DE MOBILITAT PERSONAL (VMP)

30. Definició

1. Els vehicles de mobilitat personal estan definits a la normativa de trànsit com un vehicle d’una o més rodes dotat d’una única plaça i propulsat exclusivament per motors elèctrics que poden proporcionar-li, per disseny, una velocitat màxima compresa entre 6 i 25 km/h. Únicament poden estar equipats amb seient si estan dotats d’un sistema d’autoequilibrat. S’exclouen d’aquesta definició els vehicles sense sistema d’autoequilibrat i amb seient, els vehicles concebuts per competir, els vehicles per a persones amb mobilitat reduïda i els que tenen una tensió de treball major a 100 VCC o 240 VAC, així com els inclosos dintre del Reglament (UE) núm. 168/2013 del Parlament Europeu i Consell, de 15 de gener de 2013.

2. Sempre que no se’n derivin responsabilitats penals, tots els vehicles exclosos de la definició de vehicle de mobilitat personal poden ser denunciats administrativament amb una infracció molt greu de fins a 500 euros, mitjançant el Reial decret 2822/1998, pel qual s’aprova el Reglament general de vehicles, o per les futures normes que el substitueixin. 

31. Identificació 

1. És obligatori identificar els VMP d’acord amb la normativa vigent en matèria de trànsit.

2. Especialment, «els VMP requeriran, per poder circular, el certificat de circulació que garanteix el compliment dels requisits tècnics exigibles per la normativa nacional i internacional, recollits en el seu manual de característiques, així com la seva identificació.», en els termes que regula el Reial decret.

3. És obligatòria la identificació d’acord amb la Resolució, de 12 de gener de 2022, de la Direcció General de Trànsit, per la qual s’aprova el Manual de característiques dels VMP (BOE 18, de 21 de gener de 2022).

4. En referència a la identificació visual comercial, és obligatòria la identificació dels VMP mitjançant un adhesiu amb la marca o logo de l’empresa o entitat autoritzada a fer el servei. 

5. La identificació s’ha d’adaptar a qualsevol normativa que modifiqui o complementi la que s’ha esmentat en aquest article

32. Circulació dels VMP   

El Reial decret legislatiu 6/2015, de 30 d’octubre, que aprova el text refós de la Llei sobre trànsit, circulació de vehicles de motor i seguretat viària i les seves futures modificacions posteriors; així com el Reial decret 1428/2003, de 21 de novembre, pel qual s'aprova el Reglament general de circulació, i la Llei 5/2025, de 24 de juliol, per la qual es modifiquen el text refós de la Llei sobre responsabilitat civil i assegurança en la circulació de vehicles de motor, aprovat pel Reial decret legislatiu 8/2004, de 29 d’octubre, i la Llei 20/2015, de 14 de juliol, d’ordenació, supervisió i solvència de les entitats asseguradores i reasseguradores conclouen que:

1. La circulació queda prohibida en voreres, zones per als vianants, vies interurbanes, autovies, autopistes, travessies i túnels urbans. Aquesta infracció es tipifica com a greu, amb un import de fins a 200 euros.

2. Les persones que condueixen un VMP o vehicles similars estan obligades a sotmetre’s a les proves de detecció de taxes d’alcohol i de presència de drogues. Aquesta infracció pot ser qualificada com a molt greu, amb un import de fins a 1.000 euros i  la retirada a dipòsit del vehicle de mobilitat personal.

3. Es prohibeix utilitzar, durant la conducció, dispositius de telefonia mòbil o qualsevol altre mitjà de comunicació. Aquesta infracció es tipifica com a greu, amb un import de fins a 200 euros.

4. Els VMP no poden transportar persones si són d’una única plaça. Aquesta infracció serà sancionada com a lleu, amb una infracció de fins a 100 euros.

5. Es prohibeix conduir utilitzant cascos o auriculars connectats a aparells receptors o reproductors de so. Aquesta conducta pot ser denunciada com a greu, amb un import de fins a 200 euros.

6. Entre el vespre i l’alba els conductors i conductores de VMP han de portar llums i/o peces de vestir o elements reflectants. Aquesta normativa també és aplicable en moments d’escassa visibilitat. Aquesta infracció pot ser sancionada com a greu i amb un import de fins a 200 euros, i es pot arribar a retirar el vehicle al dipòsit municipal.

7. Pel que fa a les infraccions comeses per menors d’edat i d’acord amb la Llei sobre trànsit i circulació de vehicles de motor, els pares, tutors, acollidors i guardadors legals o de fet han de respondre solidàriament de la sanció imposada. La Policia Local de Castelldefels ha de procurar mantenir una comunicació verbal amb els pares, tutors, acollidors i guardadors legals o de fet vetllant per la protecció del o de la menor.

8. És obligatori que les persones conductores de vehicles VMP disposin d'assegurança de responsabilitat civil. Aquesta infracció és catalogada com a molt greu i pot suposar una sanció de fins a 800 euros i la retirada del VMP al dipòsit.

L’assegurança s’ha d’ajustar al que disposi la normativa vigent en matèria de responsabilitat civil i assegurança en la circulació de vehicles de motor.

Per completar la normativa general esmentada anteriorment, la present Ordenança, a l’espera que s’actualitzi la llei superior, regula que:

9. L’edat mínima per circular en VMP per les vies urbanes de Castelldefels es fixa en 16 anys. Els menors de 16 anys només poden usar vehicles de mobilitat personal quan aquests resultin adequats a la seva edat, alçada i pes, fora de les zones de circulació, en espais tancats al trànsit, i acompanyats i sota la responsabilitat d'una persona adulta. Aquesta infracció pot comportar la sanció de fins a 90 euros i la retirada al dipòsit del vehicle de mobilitat personal.

10. La utilització del casc, com a element de protecció bàsic de les persones conductores de VMP, està regulada per la normativa en matèria de trànsit. La Policia Local de Castelldefels aconsella la utilització d’aquest element de protecció i en el moment que sigui regulat per normativa en matèria de trànsit serà d’aplicació.
33. Circulació de VMP a les vies ciclistes

1. Les vies ciclistes són vies específicament condicionades per a la circulació de cicles i bicicletes. També les poden utilitzar els vehicles de mobilitat personal (VMP), però  han de respectar les condicions de circulació següents:

a. Han de respectar el sentit de circulació que estableixi la senyalització, unidireccional o bidireccional.

b. Han de mantenir una velocitat moderada, sense perjudici de mantenir la precaució i cura degudes durant la circulació.

c. Han de circular a 10 km/h en vies ciclistes situades en la vorera (vorera bici).

d. En carrils bici protegits a la calçada la velocitat màxima és la que estableixi el fabricant del VMP o 25 km/h com a màxim.

e. En carrils bici a la calçada no protegits, el límit de velocitat és el mateix que s’aplica a la resta de vehicles en aquella via o com a màxim 25 km/h.

f. L'avançament dins d’una via ciclista s’ha de fer en condicions de seguretat, mantenint una distància prudencial que no posi en perill la integritat de les persones avançades.

g. Els vehicles de mobilitat personal poden circular, estacionar i parar a les vies ciclistes, passos reservats per a les bicicletes i a les zones de reserva d’estacionament de bicicletes.

2. En voreres bici, a més a més de les condicions generals, s’han de respectar les condicions específiques de circulació següents: 

a) S’ha de circular amb precaució, evitar maniobres brusques i adaptar la velocitat per poder anticipar-se a la presència de vianants, mantenint una distància de separació mínima d’1,5 m respecte als vianants. 

b) En els passos per a vianants que connectin vies ciclistes senyalitzades a la vorera i que no comptin amb passos específics per a bicicletes, els VMP passen sense necessitat de baixar-ne, sense superar els 5 km/h, respectant sempre la preferència de vianants i buscant el contacte visual amb les persones conductores que circulen per la calçada. 

34. Circulació de VMP als carrers de convivència

1. Els VMP poden circular pels carrers de convivència i tenen prioritat sobre la resta de vehicles motoritzats, però no sobre els vianants. 

2. Han de respectar la preferència per a vianants, que poden utilitzar tota la zona de circulació.

3. Poden circular com a màxim a 20 km/h, o a una velocitat inferior si està senyalitzada. 

4. Poden circular en tots dos sentits de la marxa sempre que estigui senyalitzat. 

5. No poden circular a menys d'1,5 m de les façanes. 

6.  Han de mantenir una distància de separació mínima d’1,5 m dels vianants.

35. Prioritats de pas dels VMP

Qui condueixi un VMP té prioritat de pas respecte als altres vehicles:

1. Quan circuli per un carril bici, un pas per a ciclistes o un voral degudament senyalitzats.

2. Quan, per entrar en una altra via, el vehicle de motor giri a la dreta o l’esquerra en els supòsits permesos i hi hagi un o una ciclista en la zona pròxima.

36. Circulació de VMP d’arrendament i/o destinats a activitats de tipus turístic o d’oci

Els VMP arrendats a una persona física o jurídica que exerceix una activitat d’explotació econòmica, turística o d’oci amb ànim de lucre requereixen un permís de l’autoritat municipal que els autoritzi a circular i que en reguli les condicions de circulació. Com a norma general han de:

Les persones físiques o jurídiques titulars dels VMP, ja sigui a títol de propietat o a qualsevol altre títol, han de contractar una assegurança de responsabilitat civil que cobreixi els danys a terceres persones, als passatgers o passatgeres transportats i els danys i perjudicis que es puguin derivar amb caràcter subsidiari per l’ús d’aquells vehicles i cicles que facin els usuaris i usuàries als quals els cedeixin o lloguin.

37. Obligacions de les persones conductores de vehicles de motor 

Les persones conductores de vehicles de motor que han de compartir la calçada amb altres persones més vulnerables, com són les persones conductores de VMP, han de complir amb l'establert a la legislació vigent en matèria de trànsit, circulació i seguretat viària. 

Per tal d’augmentar la seva protecció i la de la resta de persones usuàries de la via pública, les persones conductores de vehicles amb motor han de seguir les normes següents:

1. Quan estiguin circulant darrere d’un VMP, han de mantenir una distància de seguretat prudencial i proporcional a la velocitat, que no pot ser inferior a 5 m. 

2. Quan pretenguin avançar, ho han de fer extremant les precaucions, canviant de carril de circulació, i sempre que quedi, com a mínim, un espai lateral d'1,5 m entre el VMP i el vehicle.

3. No poden fer maniobres que impliquin posar en perill la integritat de les persones conductores de VMP.

4. No poden fer maniobres d'assetjament, com no respectar les distàncies de seguretat, fer llums, usar el clàxon, etc., que constitueixin un intent de fer modificar la trajectòria o la marxa dins del carril de circulació, o que impliquin un risc per a la seguretat de la persona conductora. També es consideren maniobres d’assetjament el comportament verbal de les persones conductores de vehicles motoritzats que tingui com a objectiu o produeixi l’efecte d’intimidar la persona ciclista o usuària del VMP perquè modifiqui la seva trajectòria o marxa dins del carril de circulació.

38. Accessoris de seguretat

Els VMP i les seves característiques tècniques queden supeditats a les lleis de trànsit, però en tot cas han de disposar de: 
1. Un sistema que permeti moderar-ne la velocitat i aturar el moviment.

2. Timbre. Queda prohibit usar cap altre aparell acústic diferent.
3. Llums i elements reflectants per poder circular en condicions nocturnes i/o de baixa visibilitat:

a) Llum de posició del davant i del darrere.

39. Us de remolcs i transport d’altres persones

Els vehicles de mobilitat personal (VMP) no poden transportar persones ni utilitzar remolcs. Són d’una única plaça.

40. Estacionament

Els VMP han d'estacionar-se preferentment en els llocs específicament destinats a aquesta finalitat i, fora de la via pública, als aparcaments d'ús públic. En cas que no n’hi hagi pels voltants o que estiguin ocupats, els VMP poden estacionar-se en altres parts de la via, sempre que no obstaculitzin la circulació de persones i vehicles i d’acord amb les previsions d’aquest article. 

Queda específicament prohibit:

1. Lligar-los a arbres, semàfors, bancs, contenidors, papereres, marquesines i pals de parada de transport públic. 

2. Lligar-los a altres elements de mobiliari urbà, quan es dificulti el destí o la funcionalitat de l'element o quan aquest es pugui malmetre. 

3. Estacionar en zones que impedeixin la circulació de vianants, l'accés al transport públic i l'ús específic d'un espai reservat. 

4.  Estacionar a la vorera deixant menys d’1,80 m d’espai lliure de pas o quan la vorera no arriba a 1,80 m, deixant menys espai lliure que l’existent entre el mobiliari i la línia de façana.

5. Estacionar en els espais habilitats per a l’estacionament de les bicicletes públiques de préstec i en tot el perímetre del BICIBOX.

6. Obstaculitzar zones on hi hagi reserves d'estacionament per a persones amb mobilitat reduïda, de càrrega i descàrrega a la calçada (a excepció dels cicles destinats al transport de mercaderies durant l’exercici de la seva activitat), o de servei públic, durant les hores de reserva. 

7. Estacionar en les zones d'estacionament prohibit definides en aquesta Ordenança.

Els estacionaments en la via pública de bicicletes, altres cicles i VMP que suposin una activitat d’explotació econòmica i facin un ús privatiu del domini públic requereixen una autorització específica d’acord amb la normativa municipal vigent. En cas que s’hagin senyalitzat espais específics a la via pública per a aquests vehicles, caldrà que hi estacionin.

41. Retirada  

1. L’autoritat municipal pot retirar un VMP en els mateixos supòsits que pel que fa a la resta de vehicles, segons el que estipula la normativa aplicable:

a. Quan constitueixi perill, quan causi destorb greu a la circulació de vehicles o persones, o al funcionament d’algun servei públic.

b. En cas d’accident que li impedeixi continuar la marxa.

c. Quan estigui estacionat en els supòsits d’estacionament prohibit de l’apartat anterior.

d. Quan causi deteriorament del patrimoni públic.

e. Quan no disposi d’assegurança en vigor

f. Quan el vehicle de mobilitat personal tingui alguna modificació o característica que li faci perdre la condició de VMP definida en la normativa vigent de trànsit.

2. L’autoritat municipal pot retirar els VMP de la via pública i traslladar-los al dipòsit corresponent si estan abandonats o si tot i que estiguin lligats, dificulten la circulació de vehicles o persones o malmeten el mobiliari urbà. 

Tenen la consideració d’abandonats, a l’efecte de retirar-los, els VMP presents a la via pública sense rodes, amb el mecanismes de tracció inutilitzats o l'estat o la ubicació dels quals demostri de forma evident que estan abandonats. 

3. En aquests casos, l'autoritat municipal procedirà d'ofici a retirar els VMP, alliberant-los dels seus ancoratges si fos necessari, amb les despeses a càrrec de la persona que en sigui  propietària en  cas que sigui possible identificar-la. 

L’autoritat municipal traslladarà VMP al dipòsit municipal. Si és possible identificar-ne el propietari o propietària, es procedirà respecte a la possible sanció o despeses igual que en els casos previstos per a la retirada de la resta de vehicles per abandonament i situacions que dificulten la circulació de vehicles i persones. 

En el cas que no sigui possible identificar-ne el propietari o propietària, o que no comparegui transcorreguts tres mesos des de la retirada del VMP, l’Ajuntament podrà disposar d’aquest vehicle quant al destí dels béns d’acord amb la legislació vigent.

42. Denúncia

Pel que fa a les infraccions comeses per menors d’edat, s’ha d’estar al que indica la legislació vigent en matèria de transit: “Quan l’autoria dels fets correspongui a una persona menor de divuit anys, respondran solidàriament amb el de la multa imposada els seus pares, tutors, acollidors i guardes legals o de fet, per aquest ordre, en raó de l’incompliment de l’obligació imposada a aquest, que comporta un deure de prevenir la infracció administrativa que s’imposi als menors.”

TÍTOL QUART: PARADA, ESTACIONAMENT I RETIRADA DE VEHICLES

CAPÍTOL I: LA PARADA

43. Definició

La parada es regeix per allò que estableixen les lleis de trànsit i s’entén com la immobilització voluntària d’un vehicle durant un temps inferior als dos minuts, per recollir o deixar persones o per carregar i descarregar coses, sense que qui condueix el vehicle pugui abandonar-lo.

No es considera parada la detenció accidental motivada per necessitats de la circulació ni l’ordenada pels agents de trànsit o per circumstàncies d’urgència que siguin imprevisibles o inajornables, com les grues que han de retirar vehicles avariats, accidentats o que obstaculitzen greument la circulació.

44. Normes generals de la parada

La parada s’ha d’efectuar tal com preveu la llei de trànsit i, a més, en les condicions següents: 

1. En els carrers amb doble sentit de circulació, el vehicle s’ha d’atansar a la vorera dreta i en les vies d’un sol sentit, també pot fer-ho a l’esquerra.

2. El vehicle s’ha d’aturar en l’indret que pertorbi menys la circulació de vehicles i vianants, i en els carrers amb xamfrà ho ha de fer dins dels límits del xamfrà, sense excedir l’alineació dels edificis. Se n’exceptuen els supòsits de transportar persones malaltes o amb mobilitat reduïda, i de prestació de serveis sanitaris, de neteja o de recollida d’escombraries. 

3. Els passatgers o passatgeres han de baixar pel costat de la vorera, excepte qui condueix el vehicle, que pot fer-ho per la calçada si no provoca una situació de perill per a la circulació. 

4. En els carrers de plataforma única cal deixar una distància mínima d’1,5 m des de la façana més propera.

45.  Prohibicions de la parada

A més dels casos generals que preveuen la llei de trànsit i els seus reglaments, es prohibeix parar:

1. Als indrets on ho prohibeixi la senyalització vertical o horitzontal.

2. Sobre les voreres, passejos i altres zones destinades al pas de vianants.

3. A les zones enjardinades.
4. En llocs on s’obstaculitzi la recollida de residus.

5. En el sentit contrari a la marxa.

6. Quan s’impedeixi la visibilitat dels senyals de trànsit.

CAPÍTOL II: l’ESTACIONAMENT

46. Definició estacionament

Es considera estacionament tota immobilització d’un vehicle que no es troba en situació de detenció o parada.

47. Normes generals de l’estacionament

L’estacionament de vehicles es regeix per allò establert en el Reial decret legislatiu 6/2015, de 30 d’octubre, que aprova el text refós de la Llei sobre trànsit, circulació de vehicles de motor i seguretat viària, així com en el Reial decret 1428/2003 de 21 de novembre.
L’estacionament s’ha de fer aprofitant de la millor manera l’espai, sense obstaculitzar o posar en perill la resta de persones usuàries.
Qui condueixi un vehicle ha de prendre les mesures adequades i suficients per assegurar-se que, en estacionar el vehicle, aquest no es pugui moure de forma espontània ni ser mogut per terceres persones, i ha de respondre de les infraccions comeses com a conseqüència d’un canvi de situació del vehicle a causa d’una immobilització incorrecta, llevat que el desplaçament es produeixi per violència manifesta. 

En les vies urbanes, els remolcs, els semiremolcs i les caravanes no es poden estacionar separats del vehicle tractor. Els remolcs i els semiremolcs sí que poden estacionar a les zones industrials, però no poden estar més de tres dies al mateix lloc.

48. Prohibicions de l’estacionament

A més de les prohibicions que estableixen les lleis reguladores de la llei de trànsit, es prohibeix estacionar:

1. On sigui prohibida la parada.

2. Fora de les marques delimitades per l’autoritat municipal.

3. Llevat dels polígons industrials, es prohibeix estacionar vehicles de més de 3.500 kg de TARA a tot el terme municipal.

4. En zones enjardinades o zones excloses al trànsit de vehicles.

5. Els remolcs o semiremolcs no es poden estacionar a les vies urbanes separats del vehicle tractor sense l’autorització oportuna.
6.  De forma que es dificultin greument les maniobres per retirar o dipositar els contenidors del servei públic de recollida d’escombraries o elements anàlegs.

7. A les zones que, eventualment, hagin de ser ocupades per a activitats autoritzades o a les que hagin de ser objecte de reparació, senyalització, reordenació o neteja. Els avisos o la senyalització provisional prèvia es faran amb la major antelació possible, amb un temps que no serà inferior a 48 hores, llevat dels casos d’intervenció urgent o necessària.

8. Al davant d’elements d’abalisament (tanques, cintes, cons o similars), quan la posició del vehicle pugui impedir-ne la visió o bé quan  pugui impedir la circulació quan calgui retirar-los de la via.

9. A la via pública per vendre o llogar el vehicle, o amb finalitats fonamentalment publicitàries, sempre que ho facin empreses o que representi un ús intensiu de l’espai públic. Es considera que un vehicle es troba estacionat per a la venda quan es donin conjuntament aquestes dues circumstàncies: 

a) Que en qualsevol lloc del vehicle hi hagi un cartell en el qual se n’anunciï la venda o la de qualsevol altre objecte. 

b) Que hi hagi estacionat un altre vehicle amb el mateix cartell a una distància inferior a 25 metres o amb fins fonamentalment publicitaris. 

10. Es prohibeix l’estacionament en sentit contrari a la marxa en vies d’un sol sentit.

11. Es prohibeix permutar sistemàticament un vehicle per un altre de manera continuada a fi de disposar, en la pràctica, d’una reserva d’estacionament.

49. Normes generals de l’estacionament de motocicletes i ciclomotors

1. Les motocicles o ciclomotors han d’estacionar a la calçada en els espais destinats especialment a aquest fi. En el supòsit que no n’hi hagi, poden estacionar a la calçada, en semi bateria, ocupant una amplada màxima d’1,5 m, sense impedir l’accés als vehicles immediats i sempre que es compleixin les condicions següents:

2. Quan no sigui possible estacionar en els espais previstos anteriorment i no estigui expressament prohibit, podran estacionar a les voreres en les condicions següents:

a) A una distància de 50 cm de la vorada.

b) A dos metres dels límits d’un pas de vianants, d’una parada de transport públic, d’una plaça reservada per a persones amb mobilitat reduïda o d’una zona de càrrega i descàrrega, i de places reservades de diferent naturalesa.

c) Entre escocells, si n’hi ha.

d) Sempre que s’estacioni al costat de la vorada deixant lliure 1,80 metres per al pas de vianants, tal com indiquen el Codi d’accessibilitat de la Generalitat de Catalunya o les normes posteriors.

e) Accedint a les voreres amb el motor parat i sense ocupar el seient. Únicament es pot utilitzar la força del motor per salvar el desnivell de la vorada.

3. Els llocs específicament dissenyats per a l’estacionament de bicicletes o vehicles de mobilitat personal són d’ús exclusiu d’aquests vehicles.

4. Els tricicles i quadricicles lleugers tenen la consideració de vehicles de quatre rodes als efectes de la regulació del règim de parada i estacionament.

50. Normes generals de l’estacionament de vehicles amb targeta d’aparcament per a persones amb mobilitat reduïda

Les persones titulars de targetes d’aparcament per a persones amb mobilitat reduïda expedides per l’Administració competent poden estacionar en els termes que regula la normativa aplicable.

51. Estacionament en zones de càrrega i descàrrega

Les zones de càrrega i descàrrega són llocs a la via pública habilitats perquè els vehicles de distribució de mercaderies puguin realitzar les operacions de càrrega, descàrrega, entrega i recollida de mercaderies de forma molt propera al punt de destinació. Aquestes zones estan identificades, delimitades i senyalitzades com a tals. S’hi permet estacionar el temps estrictament necessari i/o l’indicat al senyal corresponent o al sistema telemàtic i tecnològic de control d’estacionament que pugui establir l’Ajuntament per dur a terme aquestes operacions.

Per tasques de càrrega i descàrrega a la via pública, s’entén l’acció de traslladar mercaderies des d’un immoble o local comercial a un vehicle estacionat i a l’inrevés, i entre vehicles, sempre que aquests es considerin autoritzats per a aquesta operació.

Es poden atorgar llicències per a zones de càrrega i descàrrega, exclusives per a determinats tipus d'establiments o empreses, atenent les característiques especials de l'activitat que desenvolupen i la via en què s’ha de portar a terme.

Aquestes llicències  estan subjectes al pagament de la taxa corresponent per a l'estacionament de vehicles a les vies públiques.

52. Normes generals de les zones de càrrega i descàrrega

1. Les tasques de càrrega i descàrrega s’han de dur a terme fora de la via pública, preferentment a l’interior dels locals comercials i industrials, sempre que disposin de les condicions adequades. 
2. Les tasques de càrrega i descàrrega de mercaderies molestes, nocives, insalubres o perilloses, així com les que comportin especialitats per manipular-les, es regiran per l’autorització especial que atorgui l’Ajuntament i per les disposicions específiques que regulin la matèria.
3. Durant les tasques de càrrega i descàrrega, en tot moment hi ha d’haver personal fàcilment localitzable a prop del vehicle per tal que la Policia el pugui identificar.
4. Quan les condicions dels locals comercials o industrials no permetin fer la càrrega i descàrrega a l’interior, aquestes operacions s’han d’efectuar a les zones reservades per a aquest fi. 

5. Excepcionalment, quan sigui inexcusable fer-les a la via pública, s’han d’efectuar sense ocasionar perills ni pertorbacions greus a la resta d’usuaris i usuàries de la via i tenint en compte les normes següents: 
a. Cal respectar els horaris i espais regulats, que determina l’autorització municipal. Excepcionalment, es poden realitzar fora dels horaris establerts amb l’autorització prèvia de l’Ajuntament. 
b. S’han de dur a terme, en la mesura que es pugui, pel costat del vehicle més proper a la vorera o al punt de descàrrega i per la part posterior del vehicle. Cal evitar obstaculitzar l’accés a immobles o locals comercials i la circulació de vianants. 
c. S’han d’utilitzar els mitjans necessaris per aconseguir la màxima celeritat. També cal evitar molèsties i sorolls innecessaris, especialment en els horaris nocturns. 
d. Queda prohibit dipositar la mercaderia a la zona de trànsit, a la vorera o zona de vianants.
e. En el supòsit que hi hagi algun perill per als vianants o els vehicles durant la realització de les tasques, s’ha de protegir i senyalitzar la zona d’acord amb la normativa vigent. 
f. En cap cas i sota cap circumstància es permet que els vehicles de càrrega i descàrrega se situïn totalment o parcialment sobre la vorera si no està expressament reservada per a aquesta classe de vehicles. 
g.  No es pot realitzar la càrrega i descàrrega en els llocs on generalment està prohibida la parada o l’estacionament, o fora de les àrees reservades anteriorment descrites.
h. L’òrgan competent pot limitar el temps màxim o el període d’estacionament en les zones de càrrega i descàrrega mitjançant la senyalització corresponent, i pot exigir, als efectes de control, un comprovant horari en paper o una autorització d’estacionament a partir dels mitjans tecnològics facilitats i aprovats per l’Ajuntament.
i. L’òrgan competent pot exigir el pagament de taxes per la utilització dels espais reservats per a les operacions de càrrega i descàrrega, conforme a les tarifes que s’estableixin a l’ordenança fiscal reguladora.
53. Parades de transport públic (bus-taxi) 

1. L’Ajuntament determina els llocs on han de situar-se les parades de transport públic. En aquestes parades, els vehicles de transport  públic no hi poden estacionar ni romandre-hi més temps del necessari per recollir o deixar passatgers, llevat de les parades senyalitzades com a final i inici de línia.
2. En les parades de transport públic destinades al servei del taxi, únicament poden romandre-hi taxis en servei o si esperen passatgers.

3. Queda prohibit abandonar el taxi a la parada.

4. L'Ajuntament també determina els llocs on han de situar-se els vehicles del transport escolar de menors amb itineraris exclusivament municipals, de conformitat amb la normativa aplicable.

CAPÍTOL III. ZONES DE RESERVA

54. Classes
L’Ajuntament autoritza zones de reserva en aquells casos en els quals l’interès públic ho exigeix. Les zones de reserva són:

1. Reserva d’estacionament de vehicles per a persones amb mobilitat reduïda.

1. Reserva d’encotxament i desencotxament. 

2. Reserva d’estacionament especial.

3. Reserva per a residents.

4. Reserva d’estacionament temporal.

5. Reserva d’estacionament per a vehicles elèctrics, davant dels punts de càrrega, sempre que necessitin carregar bateria.

6. Reserva d’estacionament o parada per al transport públic de viatgers.

7. Reserva per a contenidors de tota mena, quan siguin degudament autoritzats per ocupar-la.

55. Reserves d’estacionament de vehicles per a persones amb mobilitat reduïda

L’Ajuntament pot distribuir places de mobilitat reduïda (PMR) segons la normativa vigent en matèria d’accessibilitat. Aquestes places es poden restringir sempre que:

· La unitat familiar disposi de plaça d’aparcament en propietat o lloguer a la residència on es demana la plaça a la via pública.

· En els barris que l’Ajuntament decreti com a zona de regulació específica, les PMR reservades no poden superar el 10% del total de les places de cada tram de carrer.

· L’Ajuntament pot decretar zones de regulació específica on el límit màxim d’estacionament en les places en general sigui d’un màxim de 5 hores, i s’ha de controlar amb disc horari.

56. Encotxament i desencotxament

Les zones per encotxar-se o desencotxar-se són zones degudament senyalitzades on es pot parar per realitzar tasques d´encotxament i desencotxament.

A les zones d´encotxament i desencotxament queda prohibit estacionar-hi, i només poden ser destinades a les finalitats següents:

1. Parades davant d’hospitals, ambulatoris, farmàcies, clíniques, hospitals veterinaris amb urgències i similars, per a l’encotxament i desencotxament d’ambulàncies o de vehicles particulars en transport d’emergència.

2. Parades davant de centres educatius, estacions de tren, parades de bus o llocs de gran afluència de gent, per tal de facilitar el trànsit.

3. Parades davant de l’accés principal d’hotels i establiments anàlegs, per a l’encotxament i desencotxament de persones.

57. Reserves d’estacionament especial

Les zones de reserva d’estacionament especial únicament les poden utilitzar els vehicles que disposen de l’autorització administrativa dels organismes oficials pertinents.

58. Reserves per a residents

1. L’Ajuntament pot establir zones o places d’estacionament reservades amb caràcter exclusiu per a residents, amb l’objectiu de facilitar l’estacionament als veïns i veïnes de Castelldefels. 

2. Als efectes d’aquesta Ordenança, té la consideració de resident, aquella persona física o jurídica que reuneixi els requisits establerts a l’Annex I de l’Ordenança fiscal reguladora de la taxa per a l’estacionament de vehicles de tracció mecànica a les vies públiques municipals o en aquella altra norma que la substitueixi. 

3. La delimitació de les zones per a residents, que han d’estar degudament senyalitzades,  s’estableix mitjançant un acord municipal. L’ús d’aquestes places queda subjecte a les condicions i limitacions establertes per aquesta Ordenança i per la senyalització existent. 

4. L’incompliment de les condicions d’ús d’aquestes places d’estacionament té la consideració d’infracció de la normativa de trànsit i se sancionarà d’acord amb el que disposen el Reglament general de circulació i la resta de normativa aplicable en matèria de seguretat viària. 

59. Reserves d’estacionament temporals

En les zones de reserva d’estacionament temporal únicament poden estacionar-hi els vehicles als quals vagi destinada aquesta reserva temporal, que ha de tenir data i hora d’inici i data i hora de finalització.

Aquestes reserves temporals s’han de senyalitzar amb una antelació de 24 hores.

Prèviament autoritzades, es podran fer reserves temporals a les zones regulades sense la necessitat de senyalitzar les places.

60. Normes generals de l’estacionament en les zones reservades per a vehicles elèctrics

L’Ajuntament pot establir reserves d’aparcament de vehicles elèctrics destinades a carregar-los. Aquestes reserves poden estar limitades a un temps determinat.

61. Reserves d’estacionament per a contenidors

1. Les zones de reserva per a contenidors només es poden utilitzar per col·locar-hi els elements següents:

a) Contenidors municipals de recollida d’escombraries, deixalles, vidres i similars.

b) Contenidors municipals per a la retirada de mobles i objectes diversos.

c) Contenidors privats de recollida de runa en obres, o de finalitats semblants, sempre que tinguin l’autorització corresponent i en les condicions que l’autorització estableixi en cada cas.

2. Està prohibit estacionar-hi vehicles, i també ocupar el costat d’aquestes zones destinat a la lliure circulació. Aquest darrer cas es considera com a estacionament en doble filera.

62. Senyalització

Pel que fa a les reserves esmentades, es determinarà si són d’horari permanent o limitat, i si regiran tots els dies de l’any o només els feiners. Aquestes zones s’han de senyalitzar, d’acord amb el que disposa la normativa vigent.

Així mateix, les reserves d’aparcament per a persones amb mobilitat reduïda s’han de senyalitzar en els termes que la normativa aplicable estableixi.

63. Taxes

Aquestes zones de reserva poden estar subjectes a preus o impostos regulats a les ordenances fiscals.

CAPÍTOL IV: ESTACIONAMENTS AMB LIMITACIÓ I CONTROL HORARI

64. Definició 

Les zones d’estacionament de vehicles regulades mitjançant control horari són espais delimitats de la via pública destinats a l’ús comú en règim especial d’estacionament sota regulació horària. Aquestes zones d’estacionament poden ser gratuïtes o per raó del seu ús intens estar sotmeses a pagament. 

Els imports i horaris d’aquestes zones i les excepcions queden recollides en l'ordenança fiscal corresponent.

65. Senyalització

Les zones i espais de la via pública destinats a aquest estacionament controlat estan degudament senyalitzats amb senyalització vertical, que es pot reforçar amb marques viàries de colors que les identifiquin clarament en funció de les seves modalitats.

66. Normes generals 

Els estacionaments regulats i amb horari limitat estan subjectes a les determinacions següents: 

1. En les zones d’estacionament regulat sotmeses a pagament, l’estacionament s’ha d’efectuar mitjançant l’obtenció prèvia del tiquet o de l’activació del tiquet electrònic a l’aplicació mòbil corresponent, Aquest tiquet representa el comprovant horari i té les formes i característiques que hagi fixat l’Ajuntament.

2. El comprovant en paper s’ha de col·locar al parabrisa davanter de forma que sigui totalment visible i llegible des de l’exterior. També cal introduir la matrícula completa del vehicle en el parquímetre o en l’aplicació de pagament per mòbil.
3. En les zones d’estacionament controlat horàriament no poden realitzar-se operacions de càrrega i descàrrega ocupant alguna de les places senyalitzades, a menys que durant l’esmentada operació s’aboni la tarifa corresponent, com si es tractés d’un estacionament de vehicles.

4. Un cop exhaurit el temps que la senyalització autoritzi o finalitzat el límit horari indicat en l’autorització, el vehicle no pot romandre estacionat en aquestes zones sotmeses a control horari. 

5. En els termes de la legislació vigent, les tasques de control de la utilització adequada de les aturades i els estacionaments a la via pública i la denúncia de les conductes contràries a les normes que en regulen la utilització, les pot prestar personal auxiliar. Aquest personal ostentarà la condició d’agent de l’autoritat als efectes de la seva defensa jurídica davant de la jurisdicció penal en el desenvolupament de les seves funcions.

6. El vehicle es retirarà o s’immobilitzarà quan no disposi del títol que habilita l’estacionament en zones limitades en temps o quan s’excedeixi en el triple el temps que consta en el tiquet fins que s’aconsegueixi identificar el conductor o conductora.

67. Infraccions
Constitueixen infraccions específiques d’aquesta modalitat d’estacionament:

1. La falta d’autorització o de comprovant horari, o no col·locar-lo de manera totalment visible i llegible des de l’exterior a la zona del parabrisa davanter.

2. Sobrepassar el límit horari indicat en el comprovant.

a) Sobrepassar el límit horari indicat en el comprovant per temps inferior a 60 minuts.

b) Sobrepassar el límit horari indicat en el comprovant per temps superior a 60 minuts

3. Estacionar el vehicle amb un comprovant horari amb una matrícula diferent de la del vehicle estacionat.

4. Estacionar el vehicle utilitzant una targeta d’aparcament per a persones amb discapacitat i superar el temps màxim autoritzat per a aquestes targetes en aquestes zones o places, d’acord amb el que indiqui el senyal o la normativa vigent.

5. Estacionar el vehicle utilitzant una targeta d’aparcament per a persones amb discapacitat sense indicar l’hora d’inici de l’estacionament quan els senyals limitin el temps d’estacionament per a vehicles amb aquestes targetes.

6. Estacionar un vehicle amb bonificació fiscal o no subjecte a la taxa sense obtenir tiquet ni utilitzar les aplicacions que estableixi l’Ajuntament per a l’ús de les bonificacions o no subjeccions a la taxa.

68. Exempcions

Estan exempts d’abonar la taxa els supòsits recollits en l'ordenança fiscal corresponent de l’Ajuntament de Castelldefels i en l’altra normativa aplicable.

Per acreditar la utilització correcta de la targeta d’aparcament per a persones amb discapacitat, l’Ajuntament pot establir les accions de seguiment i de vigilància que consideri pertinents, mitjançant la Policia Local o personal municipal responsable del control de l’estacionament, i adoptar les mesures necessàries per evitar-ne un mal ús o un ús fraudulent, així com establir les sancions que escaigui.

69. Anul·lacions

Els conductors i conductores que han estacionat el vehicle en una zona regulada i han estat denunciats solament podran enervar els efectes de la denúncia tal com consta regulat a l'ordenança fiscal corresponent.
Als qui puguin acreditar que han estat visitats d’urgència, ells o els seus acompanyants, i hagin estat denunciats, després d’haver-ho al·legat, se’ls podrà estimar les al·legacions al considerar, qui instrueixi el procediment sancionador, que ha existit causa justificada a l’hora d’estacionar en horari regulat i sense tenir el comprovant horari o excedint el límit horari.

Als qui puguin acreditar mitjançant acta d'immobilització que el vehicle ha estat immobilitzat per algun cos policial i hagin estat denunciats després d’haver-ho al·legat, se’ls podrà estimar les al·legacions, al considerar, qui instrueixi el procediment sancionador, que ha existit causa justificada a l’hora d’estacionar en horari regulat sense tenir el comprovant horari o excedint el límit horari.

CAPÍTOL V. ESTACIONAMENT PARK&RIDE

70. Definició

Es tracta d’un aparcament situat en intercanviadors metropolitans que estan basats en el concepte estès a Europa de Park&Ride (P+R).

Aquest servei permet a les persones que usen amb freqüència el transport públic, estacionar el vehicle a les zones d’aparcament P+R especialment habilitades a prop de nodes de transport estratègics (tren, tramvia, bus...), i gaudir de 24 hores consecutives d’estacionament reservat.

L’Àrea Metropolitana de Barcelona (AMB) i els ajuntaments metropolitans estan desenvolupant aquest servei d’aparcaments d’intercanvi per incentivar l’ús del transport públic i facilitar la combinació del vehicle privat amb el transport públic.

71. Senyalització

Les zones i espais de la via pública destinats a aquest estacionament controlat han d’estar degudament senyalitzats amb distintius i franges de colors que les facin clarament identificables en funció de les seves modalitats.

72. Normes generals

Els usuaris i les usuàries del transport públic poden estacionar el seu vehicle de manera totalment gratuïta i per un termini màxim de 24 hores a l’estacionament del Park and Ride, sempre que, prèviament a estacionar-lo, s’hagin donat d’alta i es registrin a l´aplicació (app) que determini l´Àrea Metropolitana de Barcelona i validin, una vegada tornin del seu trajecte, els títols de transport que l´AMB declari vàlids per a l’ús de l’aparcament a les màquines comprovadores.

Aquests aparcaments estan limitats en nombre de places i en horari.

Poden estacionar al Park and Ride els vehicles que no superin les 9 places, inclòs el conductor, ni els 6 metres de longitud ni els 3.500 kg de PMA (pes màxim autoritzat). No es permet l’ús del Park and Ride a aquells vehicles amb dimensions superiors a les marques viàries que delimitin cada plaça, ni tampoc a les motocicletes ni als ciclomotors.

Les condicions del servei i els títols vàlids per gaudir del servei i d’altres tècniques els regula l’Àrea Metropolitana de Barcelona i es poden consultar a la seva pàgina web.

73. Sancions

La sanció per no donar-se d’alta ni registrar-se a l´aplicació abans d’estacionar el vehicle i per excedir el temps màxim d’aparcament és la que estableix la present Ordenança quant a les sancions per estacionar en zona regulada sense comprovant horari o ultrapassant el límit horari. 

La sanció per no validar el títol de transport una vegada s’hagi conclòs el trajecte amb el transport públic, o per estacionar el vehicle al P+R sense fer servir el transport públic, és la que estableixi l´Àrea Metropolitana de Barcelona i que es publiqui a la seva pàgina web.

74. Infraccions

Constitueixen infraccions específiques d’aquesta modalitat d’estacionament, els supòsits següents:

1. No donar-se d’alta ni registrar-se a l´aplicació (app) que determini l´Àrea Metropolitana de Barcelona abans d’estacionar el vehicle al Park and Ride. Aquest supòsit es considera com a falta de títol o comprovant de l’estacionament regulat.

2. Excedir del temps màxim d’aparcament.

3. No validar el títol de transport una vegada s’hagi conclòs el trajecte amb el transport públic o estacionar el vehicle sense fer servir el transport públic.

Les dues primeres infraccions les pot denunciar el personal que controla l’estacionament regulat, formulant denúncia voluntària, d’acord amb el previst a la legislació vigent. La denúncia es comunicarà documentalment posant-la al parabrisa del vehicle i en el document cal indicar-hi les dades del denunciant i la infracció comesa.

75. Retirada

Amb independència de les sancions previstes a l’article anterior, quan un vehicle romangui estacionat en llocs habilitats per l’autoritat municipal com d’estacionament de Park and Ride sense donar-se d’alta ni registrar-se a l´aplicació (app) que determini l´Àrea Metropolitana de Barcelona, aquest pot ser retirat i traslladat al dipòsit municipal. En aquest cas, la persona titular del vehicle o una persona autoritzada per aquesta, que demani la devolució del vehicle, s’haurà de fer càrrec de les despeses originades, que s’hauran d’abonar en el moment de la devolució del vehicle.

CAPÍTOL VI INMOBILITZACIÓ, RETIRADA I DIPÒSIT DE VEHICLES

76. Immobilització

Els agents de l’autoritat que s’encarreguen de la vigilància del trànsit, en l’exercici de les funcions que tenen encomanades, poden immobilitzar el vehicle com a conseqüència de presumptes infraccions d’acord amb el que disposen aquesta Ordenança o les lleis i reglaments de trànsit.

77. Retirada de vehicles de la via pública

L’empresa gestora del servei retirarà el vehicle al seu dipòsit en les instal·lacions que determini l’Ajuntament com a conseqüència de presumptes infraccions d’acord amb el que disposen aquesta Ordenança o les lleis i reglaments de trànsit.

78. Suspensió de retirada de vehicle de la via pública

L’operació de retirada del vehicle se suspendrà en el moment que el conductor o conductora comparegui, abans que la grua hagi iniciat la marxa amb el vehicle enganxat, i prengui les mesures necessàries per fer cessar la situació d’infracció en la qual es trobava el cotxe.
CAPÍTOL VII. VEHICLES ABANDONATS

79. Vehicles abandonats

No està permès abandonar vehicles a la via pública. Es considera abandonament d’un vehicle: 

1. Quan hagin transcorregut més de dos mesos des que ha estat immobilitzat o retirat de la via pública i dipositat a les instal·lacions que determini l’Ajuntament i el propietari o  propietària no hi hagi formulat al·legacions. 

2.  Quan romangui estacionat per un període superior a un mes en el mateix lloc i presenti desperfectes que impossibilitin el seu desplaçament per mitjans propis. 

3. Quan hi manquin les plaques de les matrícules. En el cas que l’autoritat municipal comprovi l’existència d’un vehicle abandonat a la via pública, amb independència de la possible infracció, incoarà l’expedient administratiu corresponent respecte al seu  abandonament.

En aquells casos que s’estimi convenient, l’Administració competent pot acordar substituir la destrucció del vehicle per l’adjudicació als serveis de vigilància i control del trànsit, respectivament en cada àmbit.

80. Procediment

1. Un cop detectat d’ofici, per denúncia d’un particular o informe d’altres administracions o organismes, un vehicle en situació d’abandonament, d’acord amb els supòsits previstos al Reial decret 6/2015 de 30 d’octubre, pel qual s’aprova el text refós de la Llei sobre trànsit, circulació de vehicles de motor i seguretat viària i la resta de normativa aplicable a aquests supòsits, la Policia Local, sense perjudici de la denúncia i sanció de la infracció constituïda per aquest fet, aixecarà una acta en què es constatarà i recollirà de forma succinta l’estat del vehicle i el lloc on es troba, així com altres circumstàncies concurrents, i en què ordenarà que el vehicle es retiri i es traslladi al lloc habilitat per dipositar-lo.

2. La retirada i el dipòsit del vehicle es notificaran a la persona que consti com a titular als arxius administratius en el termini de vint-i-quatre hores. La comunicació s’ha de fer a través de l’adreça electrònica viària si aquesta persona en té i se li ha de conferir el termini de dos mesos perquè se’n faci càrrec, previ pagament de les taxes, i perquè hi formuli al·legacions o hi renunciï voluntàriament.

3. Transcorregut el termini de dos mesos i un dia  des que el vehicle va ser retirat de la via pública i dipositat per l’Administració, si la persona titular no hi ha formulat al·legacions, l’Ajuntament li enviarà un requeriment i l’advertirà que si no retira el vehicle en el termini d’un mes, aquest serà traslladat al centre autoritzat de tractament.  

4. Els vehicles adjudicats seran desballestats pel seu adjudicatari,  i es procedirà d'ofici  a donar de baixa del Registre de Vehicles de la Prefectura Provincial de Trànsit aquells als quals prèviament hagi renunciat la persona titular, o s’adjudicaran a serveis de regulació de trànsit o seguretat ciutadana. La renúncia de la persona titular o posseïdora del vehicle comportarà els efectes establerts a l’article 36 de la Llei 6/1993, de 15 de juliol, reguladora dels residus.

CAPÍTOL VIII: LES DESPESES DE LA RETIRADA

1. Les despeses que s’originin com a conseqüència de la retirada i el trasllat del vehicle, i de la seva estada a les instal·lacions que hagi designat l’Ajuntament, aniran a càrrec de la persona  titular,  arrendatària o conductora habitual, segons el cas, que haurà abonar-les com a requisit previ a la devolució del vehicle, sense perjudici d’exercir el dret de reclamació. La persona que retiri el vehicle s’haurà d’identificar formalment i haurà de presentar el corresponent permís de conduir vigent. 

2. La quantitat a abonar serà l’import de la taxa que estableixi l’ordenança fiscal corresponent. 

3. No es cobraran les despeses en els casos d’utilització il·legítima del vehicle, robatori, custòdia i emergències i en altres formes d’utilització del vehicle en contra de la voluntat de qui en sigui titular, sempre que es justifiqui degudament. 

4. L’empresa gestora del servei retindrà el vehicle fins que no es pagui el deute existent en concepte de retirada i pels dies que hagi romàs a les instal·lacions designades per l’Ajuntament.

5. Les quantitats corresponents a la retirada i dipòsit del vehicle es podran fer efectives mitjançant targeta bancària, mòbil i altres sistemes tecnològics, quan aquests estiguin disponibles. 

6. En el moment de pagar les despeses del servei es podrà satisfer també l’import de la sanció per la infracció denunciada.

TÍTOL CINQUÈ: PROCEDIMENT SANCIONADOR, INFRACCIONS I SANCIONS

81. Procediment sancionador

El procediment sancionador s'incoarà d'ofici a partir de la denúncia que tingui notícia dels fets que puguin constituir infraccions tipificades en aquesta Ordenança o també mitjançant denúncia d’agents de trànsit o de qualsevol persona que tingui coneixement dels fets. No obstant això, la denúncia formulada per agents de trànsit i notificada a l'acte a la persona denunciada constitueix l'acte d'iniciació del procediment sancionador a tots els efectes.

82. Infraccions i sancions 

Les infraccions amb caràcter general, l’incompliment per acció o omissió de les prohibicions i obligacions tipificades en aquesta Ordenança, es qualificaran principalment com a infraccions lleus, llevat que específicament es qualifiquin com greus. La resta d’infraccions seran les indicades a la Llei de trànsit, circulació de vehicles de motor i seguretat viària i als reglaments que la desenvolupen estiguin qualificades com a greus o molt greus.

Les infraccions a aquesta Ordenança queden reflectides en l’annex Quadre de Sancions.

Les sancions corresponents a cada infracció administrativa són les previstes a la Llei de trànsit, circulació de vehicles a motor i seguretat viària i als reglaments, així com al quadre de sancions que acompanya aquesta Ordenança.

DISPOSICIÓ DEROGATÒRIA

Queden derogades totes les disposicions anteriors d’inferior o igual rang  o que siguin contràries a la present Ordenança.

Queda derogada específicament la Ordenança Municipal de Circulació, aprovada definitivament pel Ple municipal el 28 de març de 2019, i publicada el 15 de maig de 2019 al Butlletí Oficial de la Província de Barcelona.  

DISPOSICIÓ FINAL PRIMERA

Per a tot el que no quedi regulat en aquesta Ordenança s’ha d’aplicar supletòriament la Llei sobre trànsit, circulació de vehicles de motor i seguretat viària i el Reglament general de circulació. 

DISPOSICIÓ FINAL SEGONA 

La present Ordenança entrarà en vigor transcorreguts 15 dies hàbils des de la data de publicació al Butlletí Oficial de la Província.

ANNEX. QUADRE DE SANCIONS
	NORMA
	ARTICLE
	CONDUCTA
	IMPORT

	OM 
	58
	Estacionar en espais reservats per a residents
	90

	OM
	10.1
	Realitzar transport especial per les vies publiques de Castelldefels sense l'autorització preceptiva
	90

	OM
	10.2
	Realitzar transport especial per les vies publiques de Castelldefels sense acompanyament de la policia local
	90

	OM
	13.3
	Circula per illes de vianants sense autorització
	90

	OM
	15.2
	Romandre i caminar els vianants en les vies ciclistes situades a la vorera
	90

	OM
	17.6
	Circular amb joguines fent servir elements situats a la via pública
	90

	OM
	20.2
	Circular cicles o bicicletes per via ciclistes situades en la vorera a una velocitat superior a 10 km/h
	90

	OM
	27.1
	Estacionar bicicletes als arbres, semàfors, bancs, contenidors, papereres, marquesines i pals de parada de transport públic.
	90

	OM
	27.2
	Estacionar bicicletes a altres elements de mobiliari urbà, quan es dificulti el destí o la funcionalitat de l'element o quan es puguin malmetre.
	90

	OM
	27.3
	Estacionar bicicletes en zones que impedeixin la circulació de vianants, l'accés al transport públic i l'ús específic d'un espai reservat.
	90

	OM
	27.4
	Estacionar bicicletes a la vorera deixant menys d’1,80 m d’espai lliure de pas o quan la vorera no arriba a 1,80 m, deixant menys espai lliure que l’existent entre el mobiliari i la línia de façana.
	90

	OM
	27.5
	Estacionar bicicletes en els espais habilitats per a l’estacionament de les bicicletes públiques de préstec i en tot el perímetre del BICIBOX.
	90

	OM
	27.6
	Estacionar bicicletes en zones on hi hagi reserves d'estacionament per a persones amb mobilitat reduïda, de càrrega i descàrrega a la calçada (a excepció dels cicles destinats al transport de mercaderies durant l’exercici de la seva activitat), o de servei públic, durant les hores de reserva.
	90

	OM
	27.7
	Estacionar bicicletes en les zones d'estacionament prohibit definides en aquesta Ordenança.
	90

	OM
	32.9
	Conduir un vehicle de mobilitat personal (VMP) amb menys de 16 anys.
	90

	OM
	33.1.C
	Circular amb un vehicle de mobilitat personal (VMP) per una via ciclista situada en la vorera a més de 10 km/h,
	90

	OM
	33.2
	No respectar el vehicle de mobilitat personal (VMP) les condicions específiques en les voreres bici,
	90

	OM
	40.1
	Estacionar un vehicle de mobilitat personal (VMP) lligant-los a arbres, semàfors, bancs, contenidors, papereres, marquesines i pals de parada de transport públic.
	90

	OM
	40.2
	Estacionar un vehicle de mobilitat persona (VMP) lligant-los elements de mobiliari urbà, quan es dificulti el destí o la funcionalitat de l'element o quan aquest es pugui malmetre.
	90

	OM
	40.3
	Estacionar un vehicle de mobilitat persona (VMP) en zones que impedeixin la circulació de vianants, l'accés al transport públic i l'ús específic d'un espai reservat. 
	90

	OM
	40.4
	Estacionar un vehicle de mobilitat persona (VMP) a la vorera deixant menys d’1,80 m d’espai lliure de pas o quan la vorera no arriba a 1,80 m, deixant menys espai lliure que l’existent entre el mobiliari i la línia de façana.
	90

	OM
	40.5
	Estacionar un vehicle de mobilitat persona (VMP) en els espais habilitats per a l’estacionament de les bicicletes públiques de préstec i en tot el perímetre del BICIBOX.
	90

	OM 
	40.6
	Estacionar un vehicle de mobilitat persona (VMP) obstaculitzant zones on hi hagi reserves d'estacionament per a persones amb mobilitat reduïda, de càrrega i descàrrega a la calçada (a excepció dels cicles destinats al transport de mercaderies durant l’exercici de la seva activitat), o de servei públic, durant les hores de reserva. 
	90

	OM
	40.7
	Estacionar un vehicle de mobilitat persona (VMP) en les zones d'estacionament prohibit definides en aquesta Ordenança.
	90

	OM
	45.3
	Parar en zones enjardinades.
	90

	OM
	45.4
	Parar en zones que obstaculitzin la recollida de residus.
	90

	OM
	45.5
	Parar en sentit contrari a la marxa.
	90

	OM
	45.6
	Parar impedint la normal visibilitat del senyal de trànsit.
	90

	OM 
	48.10
	Estacionar en sentit contrari a la marxa en vies d'un únic sentit.
	90

	OM
	48.11
	Permutar sistemàticament un vehicle per un altre de manera contínua, a fi de disposar d'una reserva d'estacionament.
	90

	OM
	48.1
	Estacionar on sigui prohibida la parada.
	

	OM
	48.2
	Estacionar fora de les marques delimitades per l'autoritat municipal.
	90

	OM
	48.3
	Estacionar vehicles de més de 3.500 kg en el terme municipal.
	90

	OM
	48.4
	Estacionar en zones enjardinades.
	90

	OM
	48.5
	Estacionar remolcs o semiremolcs separats del vehicle tractor.
	90

	OM
	48.6
	Estacionar en zones que obstaculitzin la recollida de residus.
	90

	OM
	48.7
	Estacionar en aquelles zones reservades per activitats autoritzades.
	90

	OM
	48.8
	Estacionar davant d'elements d'abalisament, quan la posició del vehicle pugui impedir-ne visió o bé la circulació quan finalitzi el seu objecte.
	90

	OM
	48.9
	Estacionar un vehicle a via pública destinat a la venda o lloguer.
	90

	OM
	49.2
	Estacionar motocicleta o ciclomotor a la vorera incomplint les condicions establertes per normativa
	90

	OM
	49.3
	Estacionar motocicleta o ciclomotor en llocs habilitats per a bicicletes o CMP
	90

	OM
	53.2
	Estacionar en la parada de taxi sense esta de servei o sense esperar viatgers.
	90

	OM
	53.3
	Abandonar vehicle taxi en la para de taxi.
	90

	OM
	67.1
	Estacionar vehicle en zona de limitació i control horari sense autorització.
	90

	OM
	67.2.A
	Estacionar en zona de limitació i control sobrepassant el límit horari del comprovant en un temps inferior a 60 minuts.
	70

	OM
	67.2.B
	Estacionar en zona de limitació i control horari sobrepassant el límit horari del comprovant en un temps superior a 60 minuts.
	80

	OM
	67.3
	Estacionar en zona de limitació i control horari amb un comprovant horari amb matrícula diferent de la del vehicle estacionat.
	90

	OM
	67.4
	Estacionar el vehicle en zona de limitació i control horari utilitzant una targeta d’aparcament per a persones amb discapacitat superant el temps màxim autoritzat per aquestes targetes en aquestes zones o places, segons indiqui el senyal o la normativa.
	90

	OM
	67.5
	Estacionar el vehicle en zona de limitació i control horari utilitzant una targeta d’aparcament per a persones amb discapacitat sense indicar la hora d’arribada i inici de l’estacionament.
	90

	OM
	74.1
	No registrar-se a l’aplicació del park and ride abans d’estacionar el vehicle.
	90

	OM
	74.2
	Estacionar el vehicle al park and ride excedint el temps màxim d'estacionament.
	80

	OM
	74.3
	No validar el títol de transport una vegada s'hagi conclòs el trajecte amb el transport públic, o estacionar sense fer servir el transport públic.
	90

	OM
	79.2
	Quan romangui estacionat per un període superior a un mes en el mateix lloc i presenta desperfectes que facin impossible el desplaçament pels propis mitjans.
	90


Finalitzades les intervencions, la Presidència sotmet la proposta d’acord a votació i resulta aprovada per catorze vots a favor i nou abstencions , segons el detall següent:
Aleshores quan són les 15.52hores, el Sr. David Solé Gimeno, regidor del grup municipal del PP, s’absenta de la sessió.

11. EXPEDIENT 2026/4453. CONVENI DE COOPERACIÓ ENTRE L’ÀREA METROPOLITANA DE BARCELONA I L’AJUNTAMENT DE CASTELLDEFELS PER A L’EXECUCIÓ DE LES ACTUACIONS OBJECTE DELS AJUTS ATORGATS PER LA DIPUTACIÓ DE BARCELONA EN EL MARC DEL PROGRAMA SECTORIAL DE MILLORA DE LES XARXES D’ABASTAMENT D’AIGUA, DEL PLA DE COOPERACIÓ XARXA DE GOVERNS LOCALS 2024-2027
ANTECEDENTS DE FET:
I.- El dia 2 de juliol de 2024 es va publicar en el Butlletí Oficial de la Província de Barcelona l’acord de la Diputació de Barcelona pel qual es va aprovar el Programa sectorial de millora de les xarxes d’abastament d’aigua del Pla de cooperació Xarxa de Governs Locals 2024-2027, com a fons de prestació, per un import total de 100 milions d’euros, i el seu règim regulador. Posteriorment, el 29 de juliol de 2024 es va publicar en el BOPB la modificació del règim regulador del Programa i, en concret, l’article 6.1 relatiu a les actuacions que poden ser objecte d’ajut. 
Els ens destinataris d’aquest Programa són els ajuntaments de la província de Barcelona, d’acro amb el que estableix l’article 2 del Programa. 
L’import atorgat a l’Ajuntament de Castelldefels és de 551.000,00 €.
II.- L’article 14.C de la Llei 31/2010, del 3 d'agost, de l'Àrea Metropolitana de Barcelona, estableix, entre d’altres, que l’Àrea Metropolitana de Barcelona té les competències i la titularitat del subministrament d’aigua domiciliària d’aigua potable o l’abastament d’aigua en baixa, la gestió directa o indirecta de l’aigua.
III.- El 12 de setembre de 2024, l’Ajuntament de Castelldefels va acceptar la concessió de l’ajut del Programa sectorial de millora de les xarxes d’abastament d’aigua, per un import 551.000,00 euros atorgat per la Diputació de Barcelona, Gerència de Serveis d’Equipaments, Infraestructures Urbanes i Patrimoni Arquitectònic, pel Pla de mandat 2024-2027 i va acordar iniciar els tràmits per formalitzar un conveni de col·laboració entre l’Àrea Metropolitana de Barcelona i l’Ajuntament, per tal de canalitzar degudament aquests recursos cap a la millora del servei d’abastament domiciliari complint l’objecte del programa sectorial de millora de les xarxes d’abastament d’aigua, tenint en compte la competència de l’Àrea Metropolitana de Barcelona en el servei de subministrament domiciliari d’aigua potable.
La part de les actuacions finançada per la Diputació de Barcelona s’ha d’executar entre el període comprès entre l’1 de gener de 2023 i el 31 de desembre de 2027. 

La responsabilitat de la justificació de les despeses recau en l’Ajuntament de Castelldefels, ens destinatari de l’ajut, i s’ha de fer dins del termini establert, mitjançant un formulari normalitzat de justificació. L’Ajuntament de Castelldefels, d’acord amb l’Àrea Metropolitana de Barcelona, preveu distribuir l’import que li pugui ésser concedit en una o diverses actuacions que es corresponguin amb actuacions elegibles, de conformitat amb l’article 7 del Programa, sempre que compleixin els requisits establerts, adreçant-se a la millora o renovació tant dels dipòsits com de la xarxa de subministrament d’aigua en baixa — fins als comptadors domiciliaris —, així com de la xarxa de canonades entre dipòsits, i estiguin destinades a la reducció de la pèrdua real d’aigua o a la substitució d’aigua potable per aigües freàtiques, amb la infraestructura de comptadors necessària per mesurar-ne l’eficiència, i sense incloure cap de les tipologies expressament excloses pel Programa. 

FONAMENTS DE DRET:

- Llei 40/2015, d’1 d’octubre, de regim jurídic del sector públic (LRJSP).

- Llei 39/2015, d'1 d'octubre, del procediment administratiu comú de les administracions públiques (LPAC).

- Llei 26/2010, de 3 d’agost, de règim jurídic i de procediment de les administracions públiques de Catalunya. 

- Llei 7/1985, de 2 d’abril, reguladora de les bases del règim local (LBRL). - Decret Legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya (LMRLC). 

- Reial Decret Legislatiu 781/1986, de 18 d’abril, pel qual s’aprova el Text refós de les disposicions legals vigents en matèria de Règim Local. 

- Llei 9/2017, de 8 de novembre, de contractes del sector públic. 

- Llei 31/2010, de 3 d’agost, de l’Àrea Metropolitana de Barcelona. 
En data 03.03.2026 i 09.03.2026 els serveis tècnics municipals de via pública i medi ambient i els serveis jurídics de l’Ajuntament, han emès, respectivament, informes favorables a la formalització del Conveni de cooperació entre l’Àrea Metropolitana de Barcelona i l’Ajuntament de Castelldefels per a l’execució de les actuacions objecte dels ajuts atorgats per la Diputació de Barcelona, en el marc del programa sectorial de millora de les xarxes d’abastament d’aigua, del Pla de cooperació Xarxa de Governs Locals 2024-2027. 

Per tot l’exposat, previ dictamen favorable de la Comissió Informativa de Ciutat Dinàmica, Segura, Sostenible i Saludable, en data 23 de març de 2026, es proposa al Ple de la corporació l’adopció dels següents ACORDS:

Primer.- Aprovar el conveni de cooperació entre l’Àrea Metropolitana de Barcelona i l’Ajuntament de Castelldefels per a l’execució de les actuacions objecte dels ajuts atorgats per la Diputació de Barcelona en el marc del programa sectorial de millora de les xarxes d’abastament d’aigua, del Pla de coorperació Xarxa de Governs Locals 2024-2027, i que és del següent tenor literal:

“CONVENI ENTRE L’ÀREA METROPOLITANA DE BARCELONA I L’AJUNTAMENT DE CASTELLDEFELS DE L’ENCÀRREC DE L’EXECUCIÓ DE LES ACTUACIONS OBJECTE DELS AJUTS ATORGATS PER LA DIPUTACIÓ DE BARCELONA EN EL MARC DEL PROGRAMA SECTORIAL DE MILLORA DE LES XARXES D’ABASTAMENT D’AIGUA

REUNITS

D’una part, la senyora Belén Garcia Criado, com a vicepresidenta de Cicle de l’Aigua i Anàlisis de Polítiques Metropolitanes de l’ÀREA METROPOLITANA DE BARCELONA (en endavant, AMB), amb NIF P-0800258-F i domicili al carrer 62, número 16-18, Zona Franca (08040) de Barcelona, nomenada per Decret de la Presidència de l’AMB en data 27 de juliol de 2023 (BOPB del 31 de juliol de 2023), facultada per a la signatura d’aquest conveni per l’acord del Consell Metropolità de 24 de febrer del 2026, assistida en aquest acte per la senyora Mireia Grau Sadurní, secretària de l’AMB que actua en la funció de fe pública segons disposa l’apartat i) de l’article 3.2 del Reial decret 128/2018, de 16 de març, regulador del règim jurídic dels funcionaris d’administració local amb habilitació nacional.

D’una altra part, el senyor Manuel Reyes López, Alcalde de l’Ajuntament de Castelldefels (en endavant, l’Ajuntament), amb NIF P0805500F i domicili a Plaça de l’Església núm. 1 de Castelldefels, que actua en la representació que li atribueix l’article 53 del Decret legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya, i habilitat per a subscriure aquest acte per Acord de Ple de 27 de març de 2026, assistit en aquest acte pel secretari general d’aquest ajuntament, actuant en funcions de fe pública segons disposa l’apartat i) de l’article 3.2 del Reial decret 128/2018, de 16 de març, regulador del règim jurídic dels funcionaris d’administració local amb habilitació nacional.

Les parts es reconeixen la capacitat legal necessària per obligar-se i

MANIFESTEN

I. ANTECEDENTS ADMINISTRATIUS

1. El 2 de juliol de 2024 es va publicar en el Butlletí Oficial de la Província de Barcelona (BOPB) l’acord de la Diputació de Barcelona (en endavant, la Diputació) pel qual es va aprovar el Programa sectorial de millora de les xarxes d’abastament d’aigua del Pla de cooperació Xarxa de Governs Locals 2024-2027, com a fons de prestació, per un import total de 100 milions d’euros, i el seu règim regulador (en endavant, el Programa). Posteriorment, el 29 de juliol de 2024 es va publicar en el BOPB la modificació del règim regulador del Programa i, en concret, l’article 6.1 relatiu a les actuacions que poden ser objecte d’ajut.

2. Aquest Programa dona suport al finançament de projectes i actuacions que contribueixin a l’assoliment dels objectius específics enumerats a l’article 1.2 del Programa: incrementar el rendiment de les xarxes d’aigua en baixa per tal de reduir les pèrdues d’aigua, maximitzar l’estalvi d’aigua mitjançant la millora de l’eficiència en la gestió d’aquestes xarxes, i reduir la vulnerabilitat hídrica a través de solucions basades en una gestió sostenible de l’aigua que afavoreixin la resiliència i la seguretat hídriques en el context del canvi climàtic; poden ser objecte d’ajut les inversions enumerades a l’article 6 del Programa.
3. Els destinataris d’aquest Programa són els ajuntaments de la província de Barcelona, d’acord amb el que estableix el seu article 2 del Programa. No obstant això, l’Ajuntament de Barcelona no té la condició d’ens destinatari, en virtut del seu règim legal especial i segons el que disposa la clàusula 10.3 del Protocol general que aprova el Pla de cooperació Xarxa de Governs Locals 2024-2027. Conseqüentment, l’Àrea Metropolitana de Barcelona tampoc no és destinatària del Programa. El Protocol de cooperació Xarxa de Governs Locals 2024-2027 — del qual el règim regulador del Programa constitueix el règim jurídic específic — estableix que, respecte de l’àmbit territorial i material de confluència amb l’AMB, s’han d’adoptar fórmules de coordinació per harmonitzar l’exercici de les competències respectives (clàusula 11.3 Protocol); nogensmenys, el Programa no en conté cap previsió al respecte.
4. El Programa sectorial de millora de les xarxes d’abastament d’aigua regula els ajuts concedits a través d’un marc normatiu que estableix els principis generals d’atorgament, la naturalesa dels ajuts, les despeses subvencionables, els terminis i procediments aplicables, així com les obligacions dels beneficiaris i les condicions de modificació o revocació. En relació amb la finalitat i l’objecte del conveni el Programa disposa que:
· Els ajuts regulats en aquest Programa tenen la consideració de fons de prestació, ja que consisteixen en transferències econòmiques assignades segons criteris objectius vinculats amb la finalitat que es pretén finançar. Aquests ajuts s’atorguen mitjançant un procediment de concessió directa amb concurrència, ja que es resolen de manera conjunta per a diversos beneficiaris que compleixen requisits i criteris objectius i unívocs, sense necessitat de sol·licitud prèvia (art. 4 Programa).
· Les despeses elegibles són les incloses als capítols 6 i 7 del pressupost de despeses dels ens executors, d’acord amb l’Ordre EHA/3565/2008, de 3 de desembre, sempre que estiguin relacionades amb actuacions subvencionables, com ara les despeses vinculades directament a l’execució de les obres, sempre que siguin estrictament necessàries i es realitzin dins el període subvencionable (art. 6.2 Programa). També es consideren elegibles les despeses d’honoraris professionals per a la redacció de projectes, la direcció d’obres i els treballs tècnics imprescindibles per a l’execució de les actuacions incloses en el projecte, amb un límit màxim del 10 % de l’import concedit (art. 6.2 Programa). Les actuacions han de complir determinats requisits per ser subvencionables (art. 6.3 Programa), i s’exclouen explícitament aquelles despeses que no compleixin els criteris establerts pel Programa (art. 6.5 Programa).

· Els ens destinataris han de formalitzar l’acceptació de les condicions de l’ajut entre la data de notificació del Programa i el 15 de setembre de 2024. En cas que no es presenti dins d’aquest termini, l’ajut s’entendrà acceptat de manera tàcita, amb les conseqüències corresponents en relació amb la periodificació i el sistema de pagament (art. 12 Programa).

· La part de les actuacions finançada per la Diputació s’ha d’executar en el període comprès entre l’1 de gener de 2023 i el 31 de desembre de 2027. Per als ens que hagin renunciat al pagament avançat i/o hagin acceptat l’ajut de manera tàcita, s’estableixen els següents terminis d’execució de la despesa segons les anualitats: les despeses executades entre l’1 de gener de 2023 i el 31 de desembre de 2024 es poden imputar a l’import assignat per al 2024; les despeses executades fins al 31 de desembre de 2025, a l’import del 2025; les corresponents fins al 31 de desembre de 2026, a l’import del 2026; i les fins al 31 de desembre de 2027, a l’import del 2027. A més, per garantir que aquests ens puguin executar la seva part dins el període global establert, la Diputació reajustarà d’ofici l’import periodificat de l’anualitat 2025 de la manera següent: un 35 % s’assignarà al 2025, un altre 35 % al 2026 i el 30 % restant al 2027 (art. 14 Programa).
· Els ens destinataris poden dur a terme les actuacions objecte de suport mitjançant diferents modalitats d’execució. En concret, una de les opcions previstes és que l’ens destinatari encarregui l’execució de les actuacions a un altre ajuntament, consell comarcal, consorci, mancomunitat o qualsevol altre ens públic. (art. 16 Programa). Tot i que el Programa no inclou cap previsió específica relativa a l’AMB, la Diputació, en resposta a la consulta del procediment que es podria seguir per aquells ens en què l’AMB sigui competent per a l’execució de l’actuació, publicada a les preguntes freqüents disponibles a FAQs del Programa Sectorial Aigua, indica que l’AMB podria, d’una banda, signar un conveni o instrument anàleg amb el/s ens destinatari/s del Programa per acordar els projectes a executar i establir els compromisos de cada part, i, d’altra banda, hauria de promoure l’aprovació del projecte i assumir l’execució de les obres.

· Els períodes de justificació de la despesa segons el que s’indica en aquest punt, amb l’excepció prevista a l’apartat següent, que disposa que els ens que hagin renunciat al pagament avançat i/o hagin acceptat l’ajut de manera tàcita han de justificar la despesa d’acord amb els períodes específicament establerts per a aquests casos (art. 17 Programa).
· La responsabilitat de la justificació de les despeses recau en l’ens destinatari de l’ajut. Aquesta justificació s’ha de fer dins el termini establert, mitjançant el formulari normalitzat de justificació, que cal adjuntar al tràmit corresponent de l’aplicació PMT.

· El formulari inclou una declaració responsable (“faig constar”) amb un conjunt mínim de manifestacions, adaptades segons la modalitat d’execució. En el cas d’execució per encàrrec a altres ens públics, cal declarar que: l’ens destinatari ha reconegut les obligacions recollides en la relació de despeses; l’ens executor ha dut a terme l’actuació per encàrrec formalitzat i aprovat per l’òrgan competent; l’instrument de formalització s’ha publicat al diari oficial; s’ha transferit l’import concedit a l’ens executor, que al seu torn ha certificat el reconeixement de les obligacions derivades; les despeses són elegibles segons la normativa del Programa i dins del període d’execució establert; la suma de l’ajut de la Diputació i altres fonts específiques no supera el cost total de l’actuació; les factures compleixen el Reial decret 1619/2012, de 30 de novembre, sobre obligacions de facturació; les despeses justificades no s’han imputat a altres convocatòries ni a altres administracions; i, finalment, que l’ens destinatari conserva, per un període mínim de sis anys, tota la documentació original justificativa, així com els ingressos que financen l’actuació, a disposició de la Diputació de Barcelona (art. 18 Programa).
· Es preveu l’avançament del 100 % de l’anualitat 2024 als ens que hagin presentat l’acceptació expressa dins del termini i no hagin renunciat al pagament anticipat, un cop emès l’informe favorable del centre gestor. Igualment, s’avança el 100 % de l’anualitat 2025 a aquests mateixos ens quan s’obri el pressupost corresponent. Els ens que vulguin renunciar al pagament anticipat poden fer-ho mitjançant una sol·licitud general a l’aplicació PMT fins al 15 de setembre de 2024 o, si escau, dins del termini de requeriment per a l’acceptació. En aquests casos, el pagament de l’ajut queda condicionat a la presentació i validació prèvia de la justificació de la despesa (art. 19 Programa).
· Els terminis d’execució ni de justificació dels ajuts concedits no es poden ampliar. Un cop aprovades les concessions, no s’admeten modificacions, excepte en casos de rectificació d’errors imputables a la Diputació de Barcelona, d’errors materials acreditats pels ens beneficiaris o, si escau, per reajustaments de la despesa que permetin una millor adaptació al calendari d’execució de les actuacions (art. 20 Programa).
· Els ajuts són compatibles amb altres subvencions o ajuts concedits tant per la Diputació de Barcelona com per altres administracions o entitats públiques o privades. No obstant això, la suma d’aquests ajuts no pot superar el cost total de l’activitat subvencionada. En cas que es produeixi un excés, la Diputació reduirà l’import de l’ajut i, si escau, en reclamarà el reintegrament corresponent (art. 22 Programa).
· Els ens destinataris dels ajuts, els quals es comprometen a complir el règim establert, a executar les actuacions d’acord amb els principis de bona administració, bona fe i legalitat, i a presentar la documentació justificativa corresponent. Entre les obligacions específiques s’inclouen: facilitar el seguiment i control dels projectes; justificar correctament les despeses; sotmetre’s a les actuacions de comprovació i control de la Diputació; acreditar que les actuacions finançades no formen part de les obligacions contractuals de les concessionàries del servei d’aigua potable; garantir la presència de la marca de la Diputació en les accions de difusió; conservar la documentació justificativa durant sis anys; comunicar qualsevol altra subvenció pública no declarada prèviament; i, en cas d’inversions en béns inventariables, mantenir-ne la destinació durant almenys cinc anys si són inscriptibles o dos anys per a la resta. L’incompliment d’aquestes obligacions pot comportar la reducció, revocació o reintegrament de l’ajut. Així mateix, els ens poden renunciar totalment o parcialment a l’ajut concedit, d’acord amb l’article 94 de la Llei 39/2015, d’1 d’octubre (art. 23 Programa).
5. En l’Annex II de l’acord de la Diputació esmentat consta atorgat a favor de l’Ajuntament un ajut de 551.000 euros (en endavant, l’ajut).

6. L’Ajuntament, d’acord amb l’AMB, preveu distribuir l’import que li pugui ésser concedit en una o diverses actuacions que es corresponguin amb actuacions elegibles, de conformitat amb l’article 7 del Programa, sempre que compleixin els requisits establerts, adreçant-se a la millora o renovació tant dels dipòsits com de la xarxa de subministrament d’aigua en baixa — fins als comptadors domiciliaris —, així com de la xarxa de canonades entre dipòsits, i estiguin destinades a la reducció de la pèrdua real d’aigua o a la substitució d’aigua potable per aigües freàtiques, amb la infraestructura de comptadors necessària per mesurar-ne l’eficiència, i sense incloure cap de les tipologies expressament excloses pel Programa.
7. El XXXX la Junta de Govern Local de l’Ajuntament va aprovar l’encàrrec a l’AMB de l’execució de les actuacions, i, iniciar les actuacions per a la tramitació i formalització de l’instrument de col·laboració mitjançant un conveni amb l’AMB, així com la seva signatura i va aprovar finançar l’encàrrec amb l’ajut que li ha atorgat la Diputació en el marc del Programa amb aquesta distribució:
· Actuacions en renovació d’elements de les xarxes de distribució d’aigua com canonades, vàlvules, escomeses i altres elements que estiguin en mal estat o hagin finalitzat la seva vida útil, per reduir pèrdues d’aigua en el sistema:

· Actuació 1: Renovació Lliri 27-35 Ø100- Palaceta 158 (10074643 - 10074616) Aprox. 200 m.

· Actuació 2: Renovació canonada Ø100 C. Manresa 11-31 - Pg. Espanya 27-31 (10075200 - 10075194 - 10075189 - 10074617) -428 m.

· Actuació 3: Renovació canonada Ø100 Av. Mar 2-14 -Pg. Pi Tort 28-36 - Ramal Pi Tort 4-6 (10075698 - 10075699 - 10075625 - 10684688 - 10075651 - 10075703) -  280 m.

· Instal·lació d’elements de comptatge i automatització per la sectorització de la xarxa i implantació de telecontrol:

· Actuació 4: Equips prelocalitzadors permanents fuites (Equips VonRoll).

· Actuació 5: Equips transmissió pressió permanent i transitoris (Equips NEMOS).

8. El XX de XX del 2026, el Consell Metropolità de l’AMB va acordar acceptar l’encàrrec de l’Ajuntament de l’execució de les actuacions dites, en l’apartat anterior i va aprovar aquest conveni amb l’Ajuntament, així com la seva signatura.
II. FINALITAT DEL CONVENI

9.
La finalitat d’aquest conveni és formalitzar l’encàrrec de l’Ajuntament a l’AMB per a l’execució de les actuacions finançades amb els ajuts atorgats per la Diputació en el marc del Programa sectorial de millora de les xarxes d’abastament d’aigua, dels quals l’Ajuntament és entitat beneficiària, en exercici de les competències atribuïdes a l’AMB per l’article 14 i la disposició addicional segona de la Llei 31/2010, del 3 d’agost, de l’Àrea Metropolitana de Barcelona, en relació amb la disposició addicional segona del Text refós de la legislació en matèria d’aigües de Catalunya, aprovat pel Decret legislatiu 3/2003, de 4 de novembre.

III. FONAMENT LEGAL DE LES COMPETÈNCIES DE LES PARTS

10. L’article 14.C de la Llei 31/2010, del 3 d’agost, de l’Àrea Metropolitana de Barcelona (en endavant, Llei 31/2010), disposa que l’AMB té les competències i la titularitat dels serveis públics de subministrament domiciliari d'aigua potable o abastament d'aigua en baixa, de sanejament en alta i de depuració d'aigües residuals i de reutilització d'aquestes aigües per a altres usos en l’àmbit territorial dels municipis metropolitans inclosos a l’article 2 de la mateixa Llei.
11. La disposició addicional segona de la Llei 31/2010 té la condició d’entitat local d’aigua bàsica en matèria de subministrament d’aigua en baixa i de sanejament, als efectes del Decret legislatiu 3/2003, del 4 de novembre, pel qual s’aprova el Text refós de la legislació en matèria d’aigües de Catalunya. La disposició addicional segona d’aquest text refós reconeix aquesta condició a l’antiga Entitat Metropolitana dels Serveis Hidràulics i del Tractament de Residus, entitat que va ser dissolta i les funcions de la qual van ser assumides per l’AMB d’acord amb el que estableix la Llei 31/2010.
12. L’article 3.4.b) de la Llei 31/2010 determina que l’AMB, en l’àmbit de les seves competències, pot regular l’organització i funcionament dels serveis i les activitats de la seva competència, amb l’adopció de les diverses formes de gestió dels servei públics establertes per les lleis.
13. L’article 188.4 del Decret 179/1995, de 13 de juny, pel qual s'aprova el Reglament d'obres, activitats i serveis dels ens locals (ROAS), assenyala que la facultat d’establir el sistema de gestió dels serveis públics correspon als ens locals, en l’exercici de la potestat organitzativa, llevat dels serveis a què es refereix l’article 189 d’aquest Reglament i del que estableixi, si s’escau, la legislació sectorial.
14. El 24 de juliol de 2012 i 6 de novembre de 2012, el Consell Metropolità de l’AMB es va acordar, entre d’altres (2818/12):
· Aprovar definitivament l’establiment i prestació del servei del cicle integral de l’aigua, que inclou la memòria justificativa, el projecte d’establiment i el Reglament del règim jurídic de la prestació. Aquest acord preveia que el servei del cicle integral de l’aigua integrava els actuals serveis de subministrament d’aigua potable o l’abastament d’aigua en baixa, el servei públic de sanejament en alta i la depuració d’aigües residuals i també inclou el servei de regeneració d’aigües residuals per a altres usos. L’àmbit territorial del servei coincideix amb el de l’Àrea Metropolitana de Barcelona.

· Aprovar definitivament l’establiment del sistema de gestió del servei públic del cicle integral de l’aigua mitjançant societat d’economia mixta, sota la modalitat de conveni amb societat existent. L’àmbit és el de 23 dels 36 municipis que integren l’AMB respecte del subministrament d’aigua en baixa.

· Aprovar definitivament els estatuts de la nova societat de capital mixt i el conveni de l’article 283,1,b, del ROAS, en el que es regulen, entre altres aspectes, els requisits i condicions per a la constitució de la societat de capital mixt.
15. L’article 1 del Reglament del servei metropolita del cicle integral de l’aigua (en endavant, el Reglament) disposa que el seu objecte és la gestió i la prestació integral dels serveis públics metropolitans de: a) Subministrament domiciliari d’aigua de consum humà i subministrament d’aigua destinada a altres usos diferents del consum humà, inclosa la reutilització d’aigües regenerades. b) Sanejament en alta i depuració d’aigües residuals. I c) Gestió integral de l’evacuació d’aigües residuals d’aigües pluvials i residuals i de les xarxes de clavegueram. També són objecte d’aquest Reglament l’establiment de mesures per l’estalvi i eficiència en el consum d’aigua, i en qualsevol procés relacionat amb la distribució d’aigua, així com la regulació del regim especial en supòsits d’emergència o excepcionalitat per sequera. Finalment, també disposa que és d’aplicació en aquells municipis en els que el subministrament domiciliari d’aigua i el sanejament en alta no es gestionin de forma integral.

16. L'article 2 del Reglament diu que l'àmbit territorial de prestació del servei comprèn l'Àrea Metropolitana de Barcelona, integrada pels municipis que estableix l'article 2.1 de la Llei 31/2010.
17. L'article 3 del Reglament disposa que la titularitat dels serveis públics que regula correspon a l'AMB, que n'assumeix la prestació de forma integral, ja sigui mitjançant gestió directa o indirecta, d'acord amb la legislació local vigent.
18. L’article 5 del Reglament disposa que, d’acord amb la seva condició d’Entitat Local de l’Aigua bàsica, reconeguda per la Llei 6/1999, de 12 de juliol, d’ordenació, gestió i tributació de l’aigua — actualment recollida a la disposició addicional segona del Text refós de la legislació en matèria d’aigües de Catalunya, aprovat pel Decret legislatiu 3/2003, de 4 de novembre — i per la Llei 31/2010, l’AMB té atribuïdes diverses competències en matèria de gestió de l’aigua, entre les quals destaquen la col·laboració en la gestió de les instal·lacions que integren les xarxes bàsiques i la prestació d’assistència tècnica als municipis del seu àmbit territorial, segons les necessitats que es considerin oportunes.
19. L’apartat 2 de l’article 5 del Reglament estableix que, com a titular del servei de subministrament d’aigua, l’AMB exerceix les funcions següents: prestar el servei, de forma directa o indirecta, amb continuïtat i regularitat, segons el que preveu el Reglament; organitzar, coordinar i reglamentar el servei; convocar i aprovar els contractes de gestió; aprovar la creació de noves modalitats de gestió o la modificació i supressió de les existents, així com l’adjudicació dels contractes administratius relatius a la gestió indirecta del servei. Com a titular del servei també correspon a l’AMB aprovar els plans directors de servei i els anuals d’inversions de les Entitats subministradores, els quals recolliran els projectes d’obres i millores de la xarxa de distribució i la resta d’elements materials del servei que siguin proposats per aquestes, excepte en els casos de prestació directa del servei pels ajuntaments.
20. L’article 7 del Reglament diu que les relacions entre l’AMB i els ajuntaments metropolitans que, de manera excepcional, comptin amb entitats subministradores pròpies, s’han de regir pels principis d’informació, cooperació, col·laboració i assistència mútua.
21. El Conveni entre l’AMB i la Sociedad de Aguas de Barcelona, SA, de 29 de maig de 2013, diu que: (i) per tal de gestionar el servei del cicle integral de l’aigua a l’àmbit de l’AMB, les dues parts constituiran una societat d’economia mixta amb la denominació Aigües de Barcelona, empresa metropolitana de gestió del cicle integral de l’aigua, Societat Anònima (clàusula 1); (ii) que són obligacions d’Aigües de Barcelona mantenir en bon estat les obres i instal·lacions afectes al servei i qualsevol altra obligació imposada per l’AMB en el legítim exercici de les potestats que li corresponen com a Administració pública titular del servei d’abastament en baixa (clàusula 3); (iii) que és una obligació de l’AMB garantir el manteniment de l’equilibri econòmic del present Conveni d’acord amb l’article 298.2 del ROAS; i (iv) que les inversions que siguin imposades per l’AMB com a titular del servei hauran d’anar acompanyades del corresponent finançament complementari.
22. Aigües de Barcelona, Empresa Metropolitana de Gestió del Cicle Integral de l’Aigua, SA, (en endavant, ABEMCIA) té el caràcter de societat d'economia mixta de l’AMB (art. 1r Estatuts) i té per objecte la gestió dels serveis del cicle integral de l'aigua i, en particular, l'execució d'obres hidràuliques, l’explotació, el manteniment i la gestió dels serveis següents: l’abastament d'aigua i la realització d’estudis i projectes i execució d’obres d’infraestructura hidràulica i de qualsevol altres obres relaciones amb els serveis d’abastament, sanejament i depuració (art. 2n Estatuts).
23. L’Ajuntament, d’acord amb la publicació efectuada al BOPB el 2 de juliol de 2024, mitjançant l’acord de la Diputació de Barcelona pel qual s’aprova el Programa sectorial de millora de les xarxes d’abastament d’aigua del Pla de cooperació Xarxa de Governs Locals 2024-2027, i d’acord amb el règim regulador del Programa, té la condició d’entitat beneficiària directa de l’ajut atorgat per la Diputació de Barcelona. Aquesta condició comporta l’assumpció per part de l’Ajuntament de les obligacions pròpies del beneficiari d’un fons de prestació, en els termes establerts al Programa, i fonamenta la seva competència per encarregar l’execució de les actuacions subvencionades a l’AMB, tal com preveu l’article 16 del règim regulador, que admet aquesta modalitat d’execució per encàrrec a un ens públic.
Amb la finalitat de formalitzar l’encàrrec i establir les bases de la col·laboració entre les parts, se subscriu aquest conveni, que té per objecte regular la relació derivada de l’execució de les actuacions vinculades als ajuts atorgats per la Diputació de Barcelona en el marc del Programa sectorial de millora de les xarxes d’abastament d’aigua.
PACTEN
PRIMER. OBJECTE DEL CONVENI

1. L’objecte d’aquest conveni és formalitzar l’encàrrec de gestió que l’Ajuntament fa a l’AMB per a l’execució de les actuacions:

· Actuació 1: Renovació Lliri 27-35 Ø100- Palaceta 158 (10074643 - 10074616) Aprox. 200 m.

· Actuació 2: Renovació canonada Ø100 C. Manresa 11-31 - Pg. Espanya 27-31 (10075200 - 10075194 - 10075189 - 10074617) -428 m.

· Actuació 3: Renovació canonada Ø100 Av. Mar 2-14 -Pg. Pi Tort 28-36 - Ramal Pi Tort 4-6 (10075698 - 10075699 - 10075625 - 10684688 - 10075651 - 10075703) -  280 m.

· Actuació 4: Equips prelocalitzadors permanents fuites (Equips VonRoll).

· Actuació 5: Equips transmissió pressió permanent i transitoris (Equips NEMOS).

(en endavant, les actuacions) finançades amb l’ajut atorgat a l’Ajuntament per la Diputació de Barcelona en el marc del Programa sectorial de millora de les xarxes d’abastament d’aigua del Pla de cooperació Xarxa de Governs Locals 2024-2027.

2. Aquest encàrrec té el seu fonament en el fet que l’AMB ostenta la competència en matèria d’abastament d’aigua en baixa dins l’àmbit territorial metropolità, d’acord amb l’article 14.c de la Llei 31/2010, de 3 d’agost, de l’Àrea Metropolitana de Barcelona. Així mateix, el conveni té per objecte establir les bases de col·laboració entre les parts en relació amb l’execució de les actuacions esmentades.

SEGON. EXECUCIÓ DE LES ACTUACIONS

1. La finalitat de les actuacions és la millora i renovació de les infraestructures de subministrament d’aigua en baixa, d’acord amb els criteris d’elegibilitat establerts pel Programa.

2. Les actuacions consisteixen en:

· Actuacions en renovació d’elements de les xarxes de distribució d’aigua com canonades, vàlvules, escomeses i altres elements que estiguin en mal estat o hagin finalitzat la seva vida útil, per reduir pèrdues d’aigua en el sistema:

· Actuació 1: Renovació Lliri 27-35 Ø100- Palaceta 158 (10074643 - 10074616) Aprox. 200 m.

· Actuació 2: Renovació canonada Ø100 C. Manresa 11-31 - Pg. Espanya 27-31 (10075200 - 10075194 - 10075189 - 10074617) -428 m.

· Actuació 3: Renovació canonada Ø100 Av. Mar 2-14 -Pg. Pi Tort 28-36 - Ramal Pi Tort 4-6 (10075698 - 10075699 - 10075625 - 10684688 - 10075651 - 10075703) -  280 m.

· Instal·lació d’elements de comptatge i automatització per la sectorització de la xarxa i implantació de telecontrol:

· Actuació 4: Equips prelocalitzadors permanents fuites (Equips VonRoll).

· Actuació 5: Equips transmissió pressió permanent i transitoris (Equips NEMOS).

3. L’execució de les actuacions s’executaran a càrrec de l’ajut atorgat per la Diputació de Barcelona, en l’àmbit de la xarxa d’abastament d’aigua potable. A efectes del Programa, l’Ajuntament té la condició de beneficiari de l’ajut atorgat per la Diputació de Barcelona. Per la seva banda, l’AMB actua com a entitat executora de les actuacions objecte d’aquest conveni.
4. Si per qualsevol circumstància sobrevinguda i aliena a les parts no fos possible executar alguna de les actuacions, l’Ajuntament o l’AMB podran proposar, en el marc de la Comissió de Seguiment, la seva substitució per altres actuacions de la xarxa d’abastament d’aigua potable, així com la redistribució total o parcial de l’import assignat a una altra o d’altres actuacions.

5. L’encàrrec d’execució d’una actuació no prevista en el pacte primer del conveni s’hi incorporarà a través de l’addenda corresponent.

6. Les parts, en el si de la Comissió de Seguiment, podran acordar la redistribució dels imports entre les actuacions previstes en el conveni i/o les que s’hi incorporin mitjançant l’addenda corresponent, sempre que aquesta redistribució no comporti en cap cas la superació de l’import de la prestació concedida per la Diputació a l’Ajuntament.
7. L’AMB durà a terme les actuacions objecte d’aquest conveni mitjançant ABEMCIA, a la qual correspon l’obtenció de totes les llicències i permisos necessaris per a l’execució de les obres, així com la realització de les operacions indispensables per a la reposició dels serveis públics afectats (subministraments, vials, paviments, tancaments i altres).
8. Quan el cost efectiu d’una actuació superi l’import de l’aportació dotacional assignada, la part del cost que excedeixi aquest import no es finançarà amb càrrec a l’aportació. Aquesta part s’incorporarà, exclusivament pel seu import, al primer Pla d’inversions ordinari d’ABEMCIA posterior al coneixement d’aquesta circumstància,  restarà sotmesa al règim econòmic i fiscal propi del sistema tarifari, amb aplicació de l’impost sobre el valor afegit en els termes legalment establerts.
TERCER. TITULARITAT DELS BÉNS I LES INSTAL·LACIONS
1.
L’Ajuntament cedirà a l’AMB els béns i les instal·lacions que resultin de les actuacions, els quals passaran a ser de titularitat pública metropolitana de l’AMB.

2. 
Restaran afectats al servei públic metropolità de subministrament domiciliari d’aigua de consum humà i al subministrament d’aigua destinada a altres usos diferents del consum humà en el cas de la reutilització d’aigües regenerades, els béns i les instal·lacions resultants de les actuacions cedits per l’Ajuntament a l’AMB.

3.
Aquests béns i aquestes instal·lacions s’han de destinar a l’exercici de les competències de l’AMB en matèria d’aigües, d’acord amb el Programa, i s’han de mantenir en aquesta destinació durant almenys cinc anys, en el cas dels béns inventariables inscriptibles en un registre públic, i durant dos anys per a la resta, quan es tracti d’actuacions d’adquisició, construcció, rehabilitació o millora.

4.
L’AMB adscriurà a ABEMCIA els béns i les instal·lacions de titularitat pública metropolitana cedits per l’Ajuntament per a la prestació del servei públic metropolità, que haurà de conservar-los i dur-hi a terme les reparacions i millores que siguin necessàries, i les despeses d’explotació i manteniment d’aquests béns i instal·lacions resultants de de les actuacions es repercutiran en la tarifa del servei d’abastament i s’integraran amb la resta de despeses d’explotació del mateix servei.
QUART. OBLIGACIONS DE L’AMB

1. L’AMB, en la seva condició de titular de la competència en matèria d’abastament d’aigua en baixa dins l’àmbit territorial metropolità, d’acord amb l’article 14.c de la Llei 31/2010 i els articles 1.1.a), 3 i 5 del Reglament executarà les actuacions relatives a la xarxa d’abastament d’aigua potable que li encarrega l’Ajuntament, en la seva condició de beneficiari de l’ajut atorgat per la Diputació de Barcelona en el marc del Programa, amb càrrec al qual se’n finança l’execució.

2. L’AMB col·laborarà activament amb l’Ajuntament per tal que aquest pugui complir les obligacions que li corresponen com a beneficiari de l’ajut, d’acord amb el règim regulador del Programa. Aquesta col·laboració s’haurà de prestar amb la diligència adequada a la naturalesa de les obligacions a complir i en el termini suficient per permetre a l’Ajuntament atendre els requeriments derivats del Programa.

3. A aquest efecte, l’AMB facilitarà tota la informació, la documentació i l’assistència tècnica necessàries relatives a l’execució de les actuacions objecte d’aquest conveni, especialment en allò que resulti imprescindible per a facilitar el seguiment i control de les actuacions per part de la Diputació, elaborar la justificació de les despeses subvencionades, acreditar el compliment de les condicions d’elegibilitat, garantir la traçabilitat i custòdia documental de les actuacions executades, i fer constar la col·laboració de la Diputació en la difusió pública de les actuacions finançades amb l’ajut concedit per la Diputació.

4. L’AMB assumeix l’obligació d’executar les actuacions objecte d’aquest conveni d’acord amb els principis de bona administració, bona fe i legalitat, en compliment del règim jurídic aplicable i dins el marc competencial que li correspon com a titular del Servei Metropolità del Cicle Integral de l’Aigua. En particular, haurà d’actuar conforme al règim regulador del Programa aprovat per la Diputació, atenent les exigències de traçabilitat, transparència i col·laboració institucional.
5. En concret, com a entitat executora de les actuacions, l’AMB assumeix les obligacions específiques següents:
a) Comunicar a l’Ajuntament qualsevol altra subvenció pública no declarada prèviament que pugui afectar la compatibilitat amb l’ajut concedit.

b) Facilitar a l’Ajuntament la informació necessària per acreditar que les actuacions finançades no formen part de les obligacions contractuals de les concessionàries del servei d’aigua potable.
c) Executar les actuacions objecte del conveni dins del període establert pel Programa.

d) Tramitar les llicències i autoritzacions necessàries per a l’execució de les actuacions, així com gestionar la reposició dels serveis públics afectats a través d’ABEMCIA.

e) Comunicar formalment a l’Ajuntament la finalització de les actuacions, amb l’acreditació documental establerta en el Programa.

f) Preveure la presència de la marca de la Diputació en un lloc preferent en les accions de difusió, d’acord amb les normes disponibles a la seu electrònica de la Diputació.

g) Conservar els documents justificatius de l’aplicació dels fons rebuts per un període no inferior als sis anys, comptadors des de la finalització del termini de presentació de les justificacions.

h) Mantenir la destinació dels béns d’acord amb el que disposa el pacte tercer, apartat 3.
CINQUÈ. OBLIGACIONS DE L’AJUNTAMENT

1. L’Ajuntament, com a entitat beneficiària de l’ajut atorgat per la Diputació, assumeix les obligacions següents:

a) Transferir a l’AMB l’import total de l’ajut destinat a les actuacions objecte d’aquest conveni, un cop hagi estat transferit per la Diputació o en els termes establerts pel Programa, dins el termini de quinze dies hàbils a comptar des del lliurament de tota la documentació necessària per justificar les despeses subvencionades, mitjançant transferència al compte designat per l’AMB.
b) No desistir de l’ajut sense comunicar-ho prèviament a l’AMB. En cas de renúncia total o parcial, l’Ajuntament abonarà a l’AMB l’import equivalent de l’ajut afectat per la renúncia.

2. A més, l’Ajuntament ha de complir el règim establert pel Programa i assumir les obligacions que li corresponen com a beneficiari. En particular, ha de:

a) Facilitar el seguiment i el control de les actuacions i sotmetre’s a les actuacions de comprovació i control de la Diputació.

b) Presentar en temps i forma la justificació de la despesa finançada amb l’ajut concedit per la Diputació, utilitzant el formulari normalitzat.

c) Comunicar qualsevol altra subvenció pública no declarada prèviament que pugui afectar la compatibilitat amb l’ajut concedit.

d) Facilitar a la Diputació tota la informació necessària per acreditar que les actuacions finançades no formen part de les obligacions contractuals de les concessionàries del servei d’aigua potable.

SISÈ. OBLIGACIONS DE L’AMB I DE L’AJUNTAMENT

Ambdues parts, en el marc d’aquest conveni, assumeixen conjuntament les següents obligacions:

a) Participar en la Comissió de seguiment prevista al pacte vuitè.

b) Vetllar perquè l’execució de les actuacions s’ajustin en tot moment al règim del Programa aprovat per la Diputació, especialment pel que fa als requisits tècnics, terminis d’execució i criteris d’elegibilitat.

c) Col·laborar activament per tal de facilitar la correcta justificació de l’import concedit per la Diputació, aportant la informació tècnica i administrativa necessària i coordinant-se per donar compliment a les obligacions documentals que estableix el Programa.

d) Conservar i custodiar la documentació vinculada a les actuacions objecte del conveni, si escau, i posar-la a disposició de la Diputació quan aquesta ho requereixi, en compliment de les funcions de comprovació, control i fiscalització.

e) Dur a terme les accions de difusió o publicitat de les actuacions de manera coordinada entre l’AMB i l’Ajuntament, respectant la imatge institucional de totes les parts.

SETÈ. INCOMPLIMENT DE LES OBLIGACIONS

1. L’incompliment de les obligacions establertes en les clàusules del Conveni per part d’alguna de les parts facultarà l’altra part, en la seva condició de part complidora, per reclamar-ne l’execució davant la Comissió de Seguiment.

2. La Comissió de Seguiment, a instàncies de la part complidora, podrà adoptar les mesures necessàries per restablir l’equilibri en el compliment del Conveni i proposar les actuacions o procediments de resolució que consideri adients, inclosa, si escau, la possibilitat de recomanar la modificació o l’extinció anticipada del conveni.

3. L’incompliment de les obligacions i els compromisos assumits per part d’algun dels signants facultarà la part complidora per requerir formalment a la part incomplidora que compleixi les obligacions incomplertes, atorgant-li un termini de deu (10) dies hàbils. Si transcorregut aquest termini l’incompliment persistís, es notificarà a la part incomplidora la concurrència de la causa de resolució i s’entendrà resolt el conveni.

VUITÈ. COMISSIÓ DE SEGUIMENT

1. Per al seguiment, vigilància i control de l’execució del conveni les parts constituiran una Comissió de seguiment integrada per tres representants de cada part que es reunirà semestralment, podent-se convocar reunions sempre que alguna de les parts ho consideri necessari i ho sol·liciti.

2. En el si de la Comissió també es resoldran els problemes d’interpretació, gestió i compliment que es puguin derivar del conveni. Així mateix, correspondrà a aquest òrgan establir el procediment i els efectes que per a les parts es derivin de l’extinció ordinària o anticipada del conveni, i proposar la formalització del document específic d’extinció que n’identifiqui la causa i en reguli clarament els efectes.

3. En particular, les funcions de la Comissió de seguiment són:

a) Vetllar pel correcte desenvolupament i execució del previst al conveni.

b) Fer el seguiment i l’avaluació dels acords del Conveni i elaborar-ne les  conclusions i adequacions i valorar i tractar aquelles situacions excepcionals de la forma que consideri més oportuna i justificada.

c) Impulsar l’adopció de les mesures i accions necessàries pel millor compliment dels objectius comuns perseguits per les parts.

d) Proposar i consensuar les modificacions del conveni que es considerin oportunes.

e) Resoldre els problemes d’interpretació que es puguin plantejar respecte del conveni.

f) Proposar la pròrroga d’aquest conveni abans de la finalització de la seva vigència.

4. En el supòsit que, per una circumstància sobrevinguda i aliena a les parts, no fos possible executar alguna de les actuacions previstes en aquest Conveni, la Comissió de Seguiment, en exercici de les seves funcions, podrà acordar — a proposta de l’AMB o de l’Ajuntament —, en el cas que existeixin diverses actuacions, la redistribució de les partides econòmiques assignades a l’actuació afectada entre les altres actuacions previstes. Aquest acord haurà de quedar degudament recollit a l’acta de la sessió corresponent de la Comissió de Seguiment.

5. El funcionament de la Comissió de seguiment es regirà per les previsions establertes en el règim jurídic dels òrgans col·legiats descrit en el Capítol II del Títol I de la Llei 26/2010, del 3 d’agost, de règim jurídic i de procediment de les administracions públiques de Catalunya i pels preceptes de caràcter bàsic inclosos en la subsecció 1a de la Secció 3a del Capítol II del Títol preliminar de la Llei 40/2015, d’1 d’octubre, de règim jurídic del sector públic.

NOVÈ. VIGÈNCIA

Aquest Conveni entrarà en vigor a la data de la darrera signatura electrònica d’aquest i tindrà un termini de vigència de 4 anys, que podrà ser prorrogat en qualsevol moment abans de la finalització d’aquest termini per un termini addicional de fins a 4 anys.
DESÈ. MODIFICACIÓ

1. En el supòsit que, per una circumstància sobrevinguda i aliena a les parts, no fos possible executar alguna de les actuacions previstes en aquest Conveni, les parts podran acordar la substitució de l’actuació afectada per una o per altres actuacions compatibles amb l’objecte del Conveni i corresponents a la xarxa d’abastament d’aigua potable.

2. Les actuacions alternatives proposades hauran de garantir el compliment de la finalitat de l’ajut i el manteniment de les condicions de traçabilitat, transparència i justificació de la despesa establertes en el Programa.

3. La substitució acordada s’incorporarà formalment a aquest Conveni mitjançant la corresponent addenda, la qual restarà sotmesa al mateix règim jurídic aplicable al present Conveni.

ONZÈ. EXTINCIÓ

1. Aquest Conveni s’extingeix per l’execució completa de les actuacions que en constitueixen l’objecte, o per les causes de resolució següents:

a) L’aprovació de modificacions normatives o del Programa que contradiguin els pactes del Conveni o per qualsevol circumstància que impossibiliti el compliment del seu objecte.
b) El transcurs del termini de vigència del conveni sense haver-se acordat la seva pròrroga.

c) L’acord unànime dels signants.

d) L’incompliment de les obligacions i els compromisos assumits per part d’algun dels signants, d’acord amb el que preveu el pacte sisè.

e) La decisió judicial declarativa de la nul·litat del Conveni.
f) Les altres causes previstes en aquest conveni o en la llei.

2. El compliment i la resolució del Conveni donen lloc a la seva liquidació en els termes i condicions que preveu l’article 52 de la Llei 40/2015, d’1 d’octubre.
3. L’AMB ha de retornar a l’Ajuntament l’import de l’ajut corresponent a les actuacions que no s’hagin executat en el moment de l’extinció del Conveni.
4. L’Ajuntament haurà de fer-se càrrec de totes les despeses incorregudes per l’AMB derivades de l’execució de les actuacions objecte del conveni fins al moment de l’extinció quan la causa de la resolució anticipada sigui imputable a l’Ajuntament, ja sigui per incompliment de les seves obligacions o per renúncia a l’ajut.
5. En cas que la Diputació exigeixi el reintegrament total o parcial de l’ajut per causes imputables a l’AMB, aquesta haurà d’assumir l’import corresponent, sense perjudici de la responsabilitat de l’Ajuntament com a beneficiari. En aquests casos, l’AMB reintegrarà a l’Ajuntament l’import corresponent en el termini que aquest hagi de satisfer davant la Diputació, d’acord amb el requeriment de reintegrament.
DOTZÈ. PROTECCIÓ DE DADES DE CARÀCTER PERSONAL

Les parts signatàries resten subjectes al que estableix la Llei orgànica 3/2018, de 5 de desembre, de protecció de dades personals i garantia dels drets digitals i el Reglament (UE) 2016/679 del Parlament Europeu i del Consell, de 27 d'abril, relatiu a la protecció de les persones físiques respecte al tractament de dades personals i a la lliure circulació d'aquestes dades.

TRETZÈ. RESOLUCIÓ DE CONTROVÈRSIES

Les controvèrsies que puguin sorgir en la interpretació del que acorda aquest Conveni, o de les normes aplicables a aquest que no es puguin solucionar al si de la Comissió de Seguiment, han de ser resoltes per mutu acord entre les parts. Si no hi hagués acord, les possibles qüestions litigioses s'han de dirimir davant els jutjats i els tribunals de la jurisdicció contenciosa administrativa, d'acord amb d’acord amb el que disposa la Llei 29/1998, de 13 de juliol, reguladora de la jurisdicció contenciosa administrativa.
CATORZÈ. REGISTRE I PUBLICACIÓ

L’AMB donarà compliment de la tramesa d’aquest conveni al Registre de Convenis de Col·laboració i Cooperació de la Generalitat de Catalunya per registrar-lo, i n’impulsarà la publicació al Diari Oficial de la Generalitat de Catalunya, en nom de totes les parts signatàries.

QUINZÈ. RÈGIM JURÍDIC

La naturalesa d’aquest Conveni és administrativa i es regeix per allò que disposa la normativa d’aplicació, i concretament pel Títol Preliminar de la Llei 40/2015, d’1 d’octubre, de règim jurídic del sector públic i els Capítols I i II del Títol IX de la Llei 26/2010, del 3 d’agost, de règim jurídic i de procediment de les administracions públiques de Catalunya.

I en prova de conformitat, les parts signen electrònicament aquest conveni, considerant-se la data d’aquest conveni la de la darrera signatura de les parts.

Per l’Àrea Metropolitana de Barcelona
Per l’Ajuntament de Castelldefels
Belén Garcia Criado
Manuel Reyes López 
Vicepresidenta de Cicle de l’Aigua i
Alcalde 
Anàlisis de Polítiques Metropolitanes
Ajuntament de Castelldefels
de l’AMB

Mireia Grau Sadurní


Secretària de l’AMB”
Segon.- Autoritzar i comprometre la despesa derivada del Conveni de cooperació per a l’execució de les actuacions objecte dels ajuts atorgats per la Diputació de Barcelona en el marc del programa sectorial de millora de les xarxes d’abastament d’aigua, del pla de cooperació xarxa de governs locals 2024-2027per un import total de 551.000 €, amb càrrec a l’ aplicació pressupostària 31/9200/764000 projecte INV/APT/0288, , destinada a la transferència de l’import de l’ajut a l’AMB per a l’execució de les actuacions objecte del conveni. 
L’Ajuntament procedirà al reconeixement de l’obligació i, consegüentment, al pagament, quan l’AMB hagi lliurat tota la documentació necessària per a la justificació de les despeses subvencionades, d’acord amb el que estableix el Pacte Cinquè del conveni que permeti elaborar i presentar la justificació de l’ajut davant de la Diputació de Barcelona.

Tercer.- Facultar a l’alcalde de l’Ajuntament de Castelldefels a la signatura del present Conveni de Cooperació. 

Quart.- Donar trasllat del present acord a l’Àrea Metroplitana de Barcelona i a la Diputació de Barcelona.

Finalitzades les intervencions, la Presidència sotmet la proposta d’acord a votació i resulta aprovada per vint-i-dos vots a favor i una abstenció , segons el detall següent:
Aleshores quan són les 16.01 hores, el Sr. David Solé Gimeno, regidor del grup municipal del PP, s’incorpora a la sessió.

12. EXPEDIENT 2026/2219. APROVACIÓ DEL CONVENI DE COL·LABORACIÓ ENTRE L’AJUNTAMENT DE CASTELLDEFELS I L’EMPRESA MUNICIPAL SERVEIS AMBIENTALS CASTELLDEFELS (SAC), PER A LA CESSIÓ D’ÚS COMPARTIT DE L’EDIFICI SITUAT AL CARRER ONZE DE SETEMBRE, NÚM. 2 I DEL CARRER DOCTOR TRUETA NÚM. 26-28, DE CASTELLDEFELS
ANTECEDENTS DE FET:

L’Ajuntament de Castelldefels i l’empresa municipal serveis ambientals de Castelldefels (SAC) són titulars de diferent espais situats als edificis del carrer Onze de setembre 2 4-6 i, de l’edifici del carrer Dr. Trueta, núm. 26-28, d’aquesta localitat. 

Ambdues parts reconeixen la necessitat de compartir l’ús d’aquests espais, ja que pot generar una millor eficiència en la gestió de recursos públics, una optimització dels serveis i un estalvi econòmic. És per aquest motiu que de manera conjunta acorden regular les condicions d’ús, manteniment, gestió i responsabilitats derivades d’aquesta utilització compartida mitjançant la formalització d’un conveni de col·laboració.

En data 13.02.2026 els Serveis Tècnics municipals de la secció de planejament han emès informe indicant la qualificació urbanística d’aquests espais com a zona d’ordenació en densificació urbana semiintensiva, clau13b, segons el Pla General Metropolità de Barcelona, aprovat definitivament amb data 14 de juliol de 1976, així com per l’Estudi de Detall Illa de l’Ajuntament aprovat definitivament amb data 27 de setembre de 1990.  Tal com indica l’esmentat informe, ambdues finques estan ocupades per unes edificacions de planta soterrani, planta baixa i 3 plantes pis, destinades a l’ús d’oficines. Aquest ús és admès pel planejament vigent.

Respecte a aquestes finques és d’aplicació el Pla especial urbanístic d’ordenació de les activitats del centre de Castelldefels, aprovat definitivament per la Comissió d’urbanisme en data 6 de febrer de 2026. 

En data 05.03.2026, el cap de la Secció d’edificis i logística municipal de l’Ajuntament ha emès informe favorable a l’aprovació de l’esmentat conveni en base a l’argumentació que es dona per reproduïda en el mateix. 
Consta en l’expedient administratiu l’informe jurídic de data 06.03.2026 emès per la Cap  UI jurídica administrativa i urbanisme, el qual és favorable a la proposta d’aprovació del conveni de col·laboració entre l’ajuntament de Castelldefels i l’empresa municipal serveis ambientals Castelldefels SA (sac), per a la cessió d’ús compartit de l’edifici situat al carrer onze de setembre 2-4-6 i del carrer doctor Trueta núm. 26-28, de Castelldefels, al no haver-se detectat cap precepte que vulneri l’ordenament jurídic d’aplicació.
Ambdues parts acorden no establir cap contraprestació econòmica per les cessions dels usos acordats.

D’acord amb el que disposa l’article 47 de la Llei 40/2015, d’1 d’octubre de règim jurídic del sector públic, estableix que són convenis els acords amb efectes jurídics adoptats per les administracions públiques, els organismes públics i entitats de dret públic vinculats o dependents o les universitats públiques, entre si o amb subjectes de dret privat, per l’assoliment d’un fi comú. Els convenis no poden tenir per objecte prestacions pròpies dels contractes, en tant la seva naturalesa i règim jurídic s’hauria d’ajustar al que preveu la legislació de contractes del sector públic.

FONAMENTS DE DRET:

- Llei 40/2015, d’1 d’octubre, de regim jurídic del sector públic (LRJSP). 

-Llei 39/2015, d'1 d'octubre, del procediment administratiu comú de les administracions públiques (LPAC). 

- Llei 26/2010, de 3 d’agost, de règim jurídic i de procediment de les administracions públiques de Catalunya. 

- Llei 7/1985, de 2 d’abril, reguladora de les bases del règim local (LBRL). 

- Decret Legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya (LMRLC). 

- Reial Decret Legislatiu 781/1986, de 18 d’abril, pel qual s’aprova el Text refós de les disposicions legals vigents en matèria de Règim Local. 

- Llei 9/2017, de 8 de novembre, de contractes del sector públic. 

- Reial decret 128/2018, de 16 de març, pel qual es regula el règim jurídic dels funcionaris d’Administració local amb habilitació de caràcter nacional

Per tot l’exposat, previ dictamen favorable de la Comissió Informativa de Ciutat Dinàmica, Segura, Sostenible i Saludable, en data 23 de març de 2026, es proposa al Ple de la corporació l’adopció dels següents ACORDS:

PRIMER.- Aprovar la minuta de conveni de col·laboració entre l’ajuntament de Castelldefels i l’empresa municipal serveis ambientals Castelldefels (SAC), per a la cessió d’ús compartit de l’edifici situat al carrer Onze de Setembre, núm. 2 i del carrer doctor Trueta núm. 26-28, de Castelldefels, el tenor literal del qual és el següent: 
“CONVENI DE COL·LABORACIÓ ENTRE L’AJUNTAMENT DE CASTELLDEFELS I L’EMPRESA MUNICIPAL SERVEIS AMBIENTALS CASTELLDEFELS S.A. (SAC), PER A LA CESSIÓ D’ÚS COMPARTIT DE L’EDIFICI SITUAT AL CARRER ONZE DE SETEMBRE 2-4-6 I DEL CARRER DOCTOR TRUETA NÚM. 26-28, DE CASTELLDEFELS.

REUNITS

D’una part, l’AJUNTAMENT DE CASTELLDEFELS representat pel Sr. MANUEL REYES LÓPEZ, en la seva condició d’Il·lm. Alcalde, en execució de les atribucions que li confereix l’article 21.1 b) de la Llei 7/1985, de 2 d’abril, reguladora de les bases del règim local, l’article 53 del Decret legislatiu 2/2003, de 28 d’abril, pel qual s’aprova el text refós de la Llei municipal i de règim local de Catalunya, i en virtut del seu nomenament al Ple municipal de data 17 de juny de 2023, assistit pel Sr. ANTONIO MORENO BAZA, secretari de l’Ajuntament, actuant amb les funcions de fe pública segons disposa l’apartat i) de l’article 3.2 del Reial decret 128/2018, de 16 de març, pel qual es regula el règim jurídic dels funcionaris d’Administració Local amb habilitació nacional, segons preceptua l’article 92 bis de la Llei 7/1985, de 2 d’abril, reguladora de les bases del règim local.

D’una altra part, el/la senyor/a xxxxxxx, amb DNI: xxxxx, actuant en qualitat de representant de l’empresa Serveis Ambientals de Castelldefels (SAC), societat de capital íntegrament municipal, creada amb l’objectiu principal de prestar els serveis públics que li son encomanats per l’Ajuntament de Castelldefels, mitjançant els corresponents encàrrecs de gestions. 

Ambdues parts es reconeixen plena capacitat per subscriure el present conveni interadministratiu de col·laboració i,

MANIFESTEN

I.- Que, tant l’Ajuntament de Castelldefels com l’empresa municipal Serveis Ambientals de Castelldefels S.A., són titulars d’espais destinats a la prestació de serveis públics o d’interès general. 

II.- Que, l’ús compartit i coordinat d’aquests espais pot generar una millor eficiència en la gestió de recursos públics, una optimització dels serveis i un estalvi econòmic. 

III.- Que, ambdues parts tenen interès en regular les condicions d’ús, manteniment, gestió i responsabilitats derivades d’aquesta utilització compartida, i en conseqüència s’estableixen els següents,

PACTES

Primer.- Objecte
1.1 L'objecte d'aquest conveni és establir la col·laboració entre l’Ajuntament de Castelldefels (d’ara endavant l’Ajuntament) i l’empresa municipal Serveis Ambientals de Castelldefels S.A. (d’ara endavant SAC), per a compartir l’ús dels diferents espais situats als edificis del carrer Onze de setembre  2 4-6 i, de l’edifici del carrer Dr. Trueta, núm. 26-28, de Castelldefels.

1.2 La relació de propietats i dels usos establerts en el present Conveni, així com les despeses en concepte de subministraments, manteniment i neteja dels espais es relacionen en els annexos 1 i 2  que s’incorpora a aquest document. 

Segon.- Règim de compromisos i obligacions de les parts
2.1 Les parts acorden no establir cap contraprestació econòmica per les cessions dels usos acordats.

2. 2 Les parts es comprometen a informar-se mútuament de qualsevol incidència que es pugui produir durant el temps de vigència del present Conveni en els espais dels quals estiguin fent ús.

2.3 Les activitats realitzades hauran de ser compatibles amb la naturalesa i les funcionalitats pròpies de cada espai.

2.4. Ambdues parts es comprometen a fer un ús responsable i adequat dels espais i dels seus equipaments.

2.5 Ambdues parts s’obliguen a portar a terme un correcte manteniment de les instal·lacions de les quals estiguin fent ús, així com a complir amb el cost de les despeses detallades als Annexos que s’incorporen al present conveni.

Tercer.- Subministraments, manteniment, neteja i despeses

3.1 La responsabilitat sobre el manteniment ordinari i la neteja dels espais dels quals s’estiguin fent ús es detalla a la taula continguda a l’Annex II que s’incorpora al present Conveni.

3.2 En cas de malmetement o dany causat per un ús inadequat, la part responsable assumirà íntegrament les despeses de reparació.

3.3 Les despeses derivades de l’ús extraordinari o d’activitats específiques seran assumides per l’entitat que en faci la petició o ús especial.

3.4 El pagament de les despeses dels subministraments necessaris per al normal funcionament dels espais, seran assumides per qui estigui fent ús d’aquests, sempre les seves condicions físiques i tècniques ho permetin.  

Quart.- Modificació, resolució i causes d’extinció

4.1. El conveni podrà ser modificat per acord mutu de les parts.

4.2. Seran causes de resolució: 

4.2.1. L’incompliment greu de les obligacions.

4.2.2. La decisió motivada d’una de les parts amb un preavís mínim de tres mesos.

4.2.3. La desaparició de la necessitat que justifica l’ús. 

4.2.4. Qualsevol altra causa prevista a la normativa aplicable.

Cinquè.- Flexibilitat i actualització dels usos dels espais cedits

5.1 Les parts acorden que els espais objecte de cessió, siguin de titularitat directa de l’Ajuntament o de SAC, podran destinar-se als usos previstos en aquest conveni, així com a aquells altres usos compatibles amb la naturalesa i característiques dels espais, d’acord amb els criteris tècnics i jurídics aplicables en cada moment.
5.2 Amb la finalitat de garantir la màxima eficiència en la utilització del patrimoni municipal i la correcta adaptació de l’activitat a les necessitats públiques sobrevingudes, les parts acorden que l’adequació, ampliació, substitució o redistribució dels usos dels espais cedits no requerirà la modificació formal del present conveni, sempre que:

5.2.1 No alteri la durada del conveni ni el règim econòmic establert.

5.2.2 No comporti una alteració substancial de les obligacions bàsiques de les parts.

5.2.3 Els nous usos siguin compatibles amb la normativa urbanística, d’activitats i patrimonial.
5.2.4 Els usos continuïn sent conformes amb l’interès públic que justifica la cessió.

5.3. Les modificacions dels usos es formalitzaran mitjançant un acord administratiu adoptat per l’òrgan competent de l’Ajuntament o de SAC, segons la titularitat de l’espai, i es comunicaran a l’altra part amb una antelació mínima de 5 dies hàbils.

5.4 Quan les modificacions dels usos requereixin ajustos tècnics, redistribució interna, adequació d’instal·lacions o altres actuacions materials, aquestes es descriuran en un document tècnic annex que s’incorporarà al conveni sense alterar-lo, i que tindrà la consideració de document operatiu.

Sisè.- Mecanismes de seguiment, vigilància i control

6.1 Es constituirà una comissió mixta de seguiment i avaluació del funcionament de les instal·lacions i les actuacions necessàries per assolir els objectius del conveni i que vetllarà per la seva aplicació, amb reunions periòdiques i comunicació continua.

Setè.- Vigència i publicitat

7.1 Aquest conveni entrarà en vigor a partir de l’endemà de l’aprovació de l’acord efectuat per l’òrgan competent de l’Ajuntament i estendrà els seus efectes per un termini de quatre anys, prorrogables a quatre anys més amb la prèvia conformitat d’ambdues parts.

7.2 De conformitat amb el que disposa l’article 14 de la Llei 19/2014, de 29 de desembre, de transparència, accés a la informació pública i bon govern, i donant compliment als requisits concrets del seu apartat 2, es donarà publicitat d’aquest conveni de col·laboració, per mitjà de Registre de convenis de col·laboració i cooperació de la Generalitat de Catalunya, així com en el portal de Transparència de l’Ajuntament.

Vuitè.- Règim jurídic

- Llei 40/2015, d’1 d’octubre, de règim jurídic del sector públic. 

- Llei 26/2010, de 3 d’agost, de règim jurídic i de procediment de les administracions públiques de Catalunya. 

- Llei 7/1985, de 2 d'abril, reguladora de les bases de règim local.

- Llei 19/2014, del 29 de desembre, de transparència, accés a la informació pública i bon govern.

- Llei orgànica 3/2018, de 5 de desembre, de protecció de les dades personals i garantia dels drets digitals i el Reglament general de protecció de dades (Reglament (UE) 2016/679 del Parlament i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE).

- Llei 9/2017, de 8 de novembre, de Contractes del Sector Públic.

- Llei 39/2015, d'1 d'octubre, del Procediment Administratiu Comú de les administracions públiques.

- Llei 26/2010, de 3 d’agost, de règim jurídic i de procediment de les administracions públiques catalanes.

- Decret 179/1995, de 13 de juny, pel qual s'aprova el Reglament d'obres, activitats i serveis dels ens locals.

Novè- Protecció de dades

9.1 Cada part serà responsable dels seus corresponents tractaments de dades de caràcter personal i de l'absolut respecte a la normativa de protecció de dades.

Desè.- Resolució i interpretació

10.1 Aquest conveni es podrà extingir en els següents supòsits: 
- El transcurs del termini de vigència del conveni sense haver-se acordat la pròrroga d’aquest. 

- L'acord unànime de tots els signants. 

- L'incompliment de les obligacions i compromisos assumits per part d'algun dels signants. 

10.2 En aquest cas, qualsevol de les parts pot notificar a la part incomplidora un requeriment perquè compleixi en un termini de quinze dies amb les obligacions o compromisos que es consideren incomplerts. Aquest requeriment s'ha de comunicar a la Comissió de seguiment del conveni i a l’altra part signant. 

10.3 Si transcorregut el termini indicat en el requeriment persisteix l'incompliment, la part que el va dirigir notificarà la concurrència de la causa de resolució i s'entendrà resolt el conveni. La resolució del conveni per aquesta causa podrà comportar la indemnització dels perjudicis causats. 

- Per decisió judicial declaratòria de la nul·litat del conveni. 

- Per qualsevol altra causa diferent de les anteriors prevista en el conveni o en altres lleis. 

10.4 En el cas que es produeixi qualsevol classe de discrepància o diferència entre les parts en relació amb l’existència o el contingut del present conveni, les parts negociaran de bona fe per intentar resoldre tal discrepància.

Onzè.- Jurisdicció competent

11.1 Per al supòsit que la discrepància o diferència no es resolgués dins del termini màxim assenyalat, les parts, sotmeten expressament a la competència dels jutjats i tribunals de la ciutat de Barcelona la resolució de qualsevol controvèrsia o reclamació que puguin sorgir pel que fa a la interpretació o execució del conveni, fins i tot aquelles referides a obligacions no contractuals que sorgeixin de la mateixa o estiguin relacionades amb ell. I, en prova de conformitat i d'acceptació, les parts signen aquest Conveni per mitjans electrònics, en data de la signatura.

Annex I: Relació de propietats i dels usos establerts i detall dels subministraments bàsics d’aigua i llum.
Annex II: Relació dels diferents serveis de manteniment i neteja dels edificis”

SEGON.- Facultar a l’alcalde per a la signatura d’aquest conveni. 

TERCER.- Notificar a l’empresa municipal Serveis Ambientals Castelldefels (SAC), i a la intervenció de l’Ajuntament l’aprovació d’aquest conveni. 
Finalitzades les intervencions, la Presidència sotmet la proposta d’acord a votació i resulta aprovada per vint-i-dos vots a favor i una abstenció , segons el detall següent:
13.EXPEDIENT 2019/12973. ACORD DE REVOCACIÓ DE LA CESSIÓ DE MAQUINÀRIA I DECLARACIÓ DE BÉNS NO UTILITZABLES
Antecedents

1. En data 24 d’octubre de 2019, el Ple municipal va acordar la cessió dels vehicles següents, adquirides per l’Ajuntament l’any 2017, en favor de l’empresa de capital íntegrament municipal Societat d’Aparcaments de Castelldefels (SAC) per destinar-les al servei de neteja viària en el municipi,
	Escombradores RAVO 540 D STH E6

	Matrícula
	Número bastidor VIN

	E 2424 BGT
	XL95F6HB0HA020159

	E 2421 BGT
	XL95F6HB9HA020158

	E 2418 BGT
	XL95F6HB5HA020156

	Furgoneta IVECO 35S14N

	0248-KDS
	ZCFCE35A905175571


2. En data 9 de març de 2026, el cap de Manteniment i Logística, de l’empresa municipal SAC, SA, emet informes en relació als vehicles relacionats, propietat de l’Ajuntament de Castelldefels en el qual indica que les escombradores presenten un deteriorament dels seus principals sistemes que les devaluen enormement, i considera que el seu valor residual principalment es troba en el seu potencial com a peces de recanvi.
Detalla així les següents dades,
	Escombradores RAVO 540 D STH E6

	Matrícula
	Número de bastidor
	Data primera matriculació
	Import d’adquisició

(IVA exclòs)
	Valoració actual

(IVA exclòs)

	E 2424 BGT
	XL95F6HB0HA020159
	22/06/2017
	245.000,00 €
	25.000,00 €

	E 2421 BGT
	XL95F6HB9HA020158
	22/06/2017
	245.000,00 €
	26.500,00 €

	E 2418 BGT
	XL95F6HB5HA020156
	22/06/2017
	245.000,00 €
	24.000,00 €


Quant a la furgoneta, el seu estat aboca a un desballestament per impossibilitat de reparar el vehicle i trobar-se en un estat molt deficient, sense que s’hagi pronunciat sobre la seva valoració, atès que no es pot considerar la seva venta ni com a recanvis ni com a maquinària en estat d’ús.
3. En data 10 de març de 2026, el Director d’Àrea de Neteja i Recollida de Residus de l’empresa municipal SAC, SA emet informe i proposa la revocació de la cessió dels esmentats vehicles, d’acord amb el següent:
“Des del punt de vista tècnic i operatiu, es considera que no resulta eficient ni econòmicament justificable continuar destinant aquests vehicles a la prestació del servei, atesa la necessitat de reparacions de gran abast i la seva depreciació funcional”

Consideracions tècnic-jurídiques

Els vehicles esmentats es van cedir a l’empresa Societat d’Aparcaments de Castelldefels (SAC) SA per tal de destinar-los al servei de neteja viària del municipi. Atès l’estat dels mateixos, actualment no poden dedicar-se a l’ús previst inicialment, i correspon la resolució de la cessió.

D’acord l’article 50.1 del citat Reglament del patrimoni dels ens locals, així com l’article 150 de la Llei 33/2003 de 3 de novembre, del Patrimoni de les Administracions Públiques, correspon la revocació de la cessió gratuïta quan els béns cedits ja no es destinen a l’ús previst, com és el cas que ens ocupa, en que els béns per la seva depreciació i estat deficient ja no es poden dedicar al ús que va motivar la seva cessió.

Atès que l’adopció d’aquest acord és competència del Ple municipal en virtut de les facultats atribuïdes per la legislació vigent, d’acord amb l’article 41 del Decret 336/1988 de 17 d’octubre pel qual s’aprova el Reglament del patrimoni dels ens locals de Catalunya,

Per tot l’exposat, previ dictamen favorable de la Comissió Informativa de Ciutat Dinàmica, Segura, Sostenible i Saludable, en data 23 de març de 2026, es proposa al Ple de la corporació l’adopció dels següents ACORDS:

Primer.- Revocar la cessió en favor de l’empresa de capital íntegrament municipal SAC, SA dels vehicles següents:
	Escombradores RAVO 540 D STH E6

	Matrícula
	Número bastidor VIN

	E 2424 BGT
	XL95F6HB0HA020159

	E 2421 BGT
	XL95F6HB9HA020158

	E 2418 BGT
	XL95F6HB5HA020156

	Furgoneta IVECO 35S14N

	0248-KDS
	ZCFCE35A905175571


L’esmentada cessió va motivar-se en la dedicació dels vehicles al servei de neteja viària en el municipi. Atès que necessiten reparacions de gran abast i la seva depreciació funcional, es considera que no poden dedicar-se a l’ús previst inicialment i, per tant, correspon la revocació de la cessió.

Segon.- Comunicar l’acord anterior a SAC, SA, a la Secció de Comptabilitat i Patrimoni, i a la Secció de Via Pública i Medi Ambient, per al seu coneixement i compliment.
Finalitzades les intervencions, la Presidència sotmet la proposta d’acord a votació i resulta aprovada per dinou vots a favor i quatre abstencions, segons el detall següent:

14. EXPEDIENT 2026/4040. APROVACIÓ DE L’EXPEDIENT DE CONCESSIÓ DE DOMINI PÚBLIC PER A LA INSTAL·LACIÓ I EXPLOTACIÓ D’UNA INFRAESTRUCTURA DE RECÀRREGA PER A VEHICLES ELÈCTRICS D’ÚS PÚBLIC AL MUNICIPI DE CASTELLDEFELS
ANTECEDENTS DE FET

En data 26 de febrer de 2026, el cap de la UI de Via Pública informa de la necessitat d’ampliar la xarxa de punts de recàrrega per a vehicle elèctric dins del terme municipal de Castelldefels. Els serveis tècnics proposen la instal·lació de nous punts de recàrrega mitjançant la fórmula de la concessió de domini públic.
En data 18 de març de 2026 s’han emès informes de patrimoni en relació amb cadascuna de les ubicacions escollides.
En data 19 de març de 2026 s’elabora el plec de prescripcions tècniques de l’esmentada concessió, acompanyant el document els plànols de les diferents ubicacions escollides.
El plec de clàusules administratives particulars (d’ara endavant PCAP) corresponent a la concessió de domini públic per a la instal·lació i explotació d’una infraestructura de recàrrega de vehicles elèctrics d’ús públic al municipi de Castelldefels, i el concurs per la seva adjudicació.

L’article 66 del Decret 336/1988 de 17 d’octubre, pel qual s’aprova el Reglament del patrimoni dels ens locals, que determina que el projecte i el plec de clàusules administratives per la utilització dels béns de domini públic els aprova el ple de la corporació, amb informe previ del secretari i de la interventora.

L’informe jurídic emès per l’assessor jurídic de la UI de Contractació i Compres, de data 19 de març de 2026, amb la conformitat del secretari municipal, que informa favorablement sobre aquesta concessió.

L’expedient ha estat objecte d’informe de fiscalització per la intervenció municipal. 

FONAMENTS DE DRET

Primera. Les diferents ubicacions detallades formen part de la via pública, es troben destinades a l’ús o servei públic i són béns de domini públic de conformitat amb l’article 79 de la LBRL i amb l’article 3 del RP.

Segona. La ocupació i utilització dels béns demanials, excedint l’ús que correspon a tots, requereix de títol habilitant de conformitat amb l’article 84 de la LPAP i, d’acord amb el seu apartat tercer, les concessions sobre domini públic es regiran en primer lloc per la legislació reguladora de les mateixes i, a falta de normes especials o insuficiència de les mateixes, per les disposicions de la LPAP.

Tercera. L’article 53 del RP preveu que la destinació pròpia dels béns de domini públic és la seva utilització per a l’ús general o per a la prestació de serveis públics, no obstant poden ser objecte d’altres utilitzacions sempre que no contradiguin els interessos generals.

Quarta. L’article 57 del RP defineix l’ús privatiu com aquell que suposa l’ocupació directa o immediata d’una porció del domini públic, que limiti o exclogui a utilització per part dels altres interessats.

Cinquena. L’article 59 del mateix reglament, preveu la necessitat de subjectar a concessió administrativa l’ús privatiu que comporti la transformació o modificació del domini públic.

Sisena. Els articles 60 i següents del mateix reglament regulen el concurs d’adjudicació de la concessió, essent destacable el següent:

L’article 60 del mateix reglament, correspon al ple l’atorgament de les concessions, amb vot favorable de la majoria absoluta quan s’atorguin per més de 5 anys i la quantia dels béns de domini públic sigui superior al 10% dels recursos ordinaris del pressupost. En el cas que ens ocupa, el valor no supera el 10% dels recursos ordinaris del pressupost, per tant, és suficient la majoria simple.

En el seu apartat segon, l’esmentat article preveu que l’adjudicació de les concessions es realitzi mitjançant concurs i amb la normativa reguladora de la contractació dels ens locals.

L’article 62 detalla el contingut mínim dels plecs de clàusules administratives de la concessió, adequant-se el que s’ha elaborat a aquest contingut mínim.

L’article 65 determina el contingut mínim del projecte, en aquest cas, el plec de prescripcions tècniques determina les ubicacions, s’han acompanyat els plànols de cada ubicació, s’ha establert el cànon per la ocupació i s’han detallat les característiques tècniques de les instal·lacions a realitzar.

Setena. El PCAP s’adequa les normes de l’article 62:

-
Determina l’objecte de la concessió.

-
Determina les obres i instal·lacions que s’hauran de realitzar, conjuntament amb el plec de prescripcions tècniques.

-
Determina el termini d’utilització.

-
Fixa els deures i facultats del concessionari.

-
Fixa el cànon aplicable a la concessió i a satisfer a l’ens local.

-
Determina la obligació de mantenir el domini utilitzat, així com les obres/instal·lacions a realitzar.

-
S’ha detallat el sistema de reversió a l’acabament de la concessió.

-
S’estableix una garantia provisional, així com una garantia definitiva.

-
Determina penalitats i infraccions per incompliment de les obligacions.

-
Respecta els principis de l’article 61 RP.

Vuitena. Quant a la competència sobre les concessions de béns de domini públic, resulta rellevant l’informe de la Junta Consultiva de Contractació Administrativa de la Generalitat de Catalunya de 4 de maig de 2023 (núm. 14/2023).

L’esmentat informe diu, entre altres:

“la exclusión de las concesiones sobre bienes de dominio público de la normativa de contratación pública no es absoluta dado que, además de poder proceder la aplicación de los principios de la LCSP para resolver las dudas y lagunas de conformidad con su artículo 4, también será de aplicación cuando así se declare expresamente”

Com el mateix informe detalla, la LCSP conté regulació aplicable a les concessions dels béns de les entitats locals respecte els òrgans competents per atorgar-les, determinant que correspon als alcaldes i presidents l’adjudicació del concessions sobre béns de l’ens local quan el pressupost base de licitació no superi el 10% dels recursos ordinaris ni els 3 milions d’euros; i al Ple en aquells casos en que no correspongui als alcaldes i presidents.

El TRLMRC en canvi atribueix en el seu article 221.1 la competència al Ple, i fa la mateixa distinció que el RP quant a la majoria necessària, distingint les concessions de més de 5 anys i quantia superior al 10% dels recursos ordinaris.

Atès la contradicció entre la normativa de contractació i les normes d’aplicació a Catalunya, conclou l’informe esmentat:

“Respecto a la cuestión relativas al órgano competente para aprobar los pliegos y el expediente de las concesiones demaniales, resulta también en este punto de aplicación la normativa específica catalana de ámbito local en tanto que, si bien, como es sabido, en el ámbito de los contratos sometidos a la LCSP corresponde al órgano de contratación de conformidad con su artículo 117, las concesiones sobre bienes de dominio público están excluidas del ámbito de aplicación de la LCSP, en la que además, no se contiene tampoco ninguna especialidad ni mención al respecto. Por tanto, de acuerdo el artículo 66 del RPEL, en el ámbito de Cataluña la competencia para la aprobación del pliego de cláusulas administrativas de las concesiones sobre bienes de dominio público locales corresponde al pleno de la corporación, previo informe del secretario y del interventor –coincidiendo, por tanto, en el pleno, tanto la competencia para el otorgamiento como para la aprobación de los pliegos y el expediente de estas concesiones, y siguiendo, de hecho, la misma lógica que la LCSP (…) la adjudicación de dichas concesiones sobre bienes de dominio público corresponde al pleno de la entidad en todo caso y se requiere mayoría absoluta del número legal de miembros de la corporación si se trata de concesiones de más de 5 años y de cuantía superior al 10% de los recursos ordinarios del presupuesto. Por otra parte, en caso de concesiones de dominio público que no reúnan estos requisitos, no se requiere ningún cuórum reforzado para la adopción de los acuerdos (…) la competencia para aprobar los pliegos y el expediente de las concesiones sobre bienes de dominio público de las entidades locales de Cataluña corresponde al pleno, previo informe del secretario y del interventor, de conformidad con lo dispuesto en el artículo 66 del RPEL”

Com el propi informe destaca, la Comissió Jurídic Assessora en diversos dictàmens ja va establir que no resulta fàcil amb l’ordenament jurídic vigent determinar el règim aplicable a les concessions demanials. Tot i així, per tot l’anterior, s’ha determinat la competència d’acord amb la normativa catalana, i com s’ha destacat, això no suposa que no sigui d’aplicació la LCSP dins dels límits establerts en els plecs, i d’acord amb les previsions de la legislació vigent.
Per tot l’exposat, previ dictamen favorable de la Comissió Informativa de Ciutat Dinàmica, Segura, Sostenible i Saludable, en data 23 de març de 2026, es proposa al Ple de la corporació l’adopció dels següents ACORDS:

Primer.- Aprovar els plecs de clàusules administrartives i els plecs de prescripcions tècniques que regiran el concurs i la concessió de domini públic per a la instal·lació i explotació d’una infraestructura de recàrrega per a vehicles elèctrics d’ús públic al municipi de Castelldefels, amb un valor dels béns a ocupar de 396.000,00 euros i un termini de la concessió de 10 anys inicialment amb possibles pròrrogues anuals de fins a 2 anys més.
En concret, es preveu la instal·lació en sis ubicacions, tres d’elles com a mínim, i les altres tres com a millores a oferir, d’acord amb l’ordre establert, per tal d’aconseguir més puntuació en la licitació.

S’estableix un cànon anual de 1.800,00 euros/any per cada plaça d’aparcament ocupada, el qual podrà ser millorat a l’alça. Per tant, el cànon de la concessió per cada infraestructura de recàrrega serà de 7.200,00 euros/any (4 places), a excepció de la infraestructura de recàrrega de la parada de TAXI que serà de 3.600,00 euros/any (2 places).
Segon.- Sotmetre els plecs a informació pública per un termini de trenta dies hàbils mitjançant edicte que s’inserirà al Butlletí Oficial de la Província i al tauler d’anuncis e-tauler, i al Web municipal, per tal que els interessats, si ho consideren escaient, puguin formular al·legacions i/o suggeriments.
Tercer.- Aprovar definitivament els plecs en el supòsit que no es formulessin al·legacions durant el termini d’informació pública.
Quart.- Un cop aprovats definitivament els plecs, publicar la licitació de la concessió demanial en el Perfil del Contractant, de conformitat amb els plecs de clàusules administratives
Finalitzades les intervencions, la Presidència sotmet la proposta d’acord a votació i resulta aprovada per unanimitat dels membres presents, segons el detall següent:
15. EXPEDIENT 2026/4970. DECLARACIÓ INSTITUCIONAL DE L’AJUNTAMENT DE CASTELLDEFELS EN COMMEMORACIÓ DEL DIA INTERNACIONAL DE LES DONES
Des de l’àrea d’Igualtat de l’Ajuntament de Castelldefels cada any s’organitzen unes jornades al voltant del 8 de març, Dia Internacional de les Dones.

Atès que la Federación Española de Municipios y Provincias ha elaborat una Declaració Institucional amb motiu del 8 de març, Dia Internacional de les Dones es pot adaptar a la realitat de Castelldefels.

Atès que amb aquesta adaptació parcial, el text íntegre seria:

“DECLARACIÓN INSTITUCIONAL DEL AYUNTAMIENTO DE CASTELLDEFELS 

8 DE MARZO, DÍA INTERNACIONAL DE LA MUJER 2026

Con motivo de la conmemoración el 8 de marzo del Día Internacional de la Mujer, declarado por Naciones Unidas en 1977, el Ayuntamiento de Castelldefels renueva su firme compromiso con la igualdad real y efectiva entre mujeres y hombres.

Han pasado años desde la constitución del ayuntamiento en democracia, un período en el que se ha ido dando forma y consolidando su compromiso con la igualdad. Las resoluciones aprobadas en sus plenos en estos años han buscado contribuir a que el principio de igualdad se integre en la planificación municipal, impulsando su consideración transversal en todas las áreas de actuación, promoviendo la participación de las mujeres en la toma de decisiones públicas y favoreciendo que el lenguaje y las imágenes reflejen una sociedad más respetuosa, inclusiva y equitativa.

En este recorrido resulta imprescindible destacar el trabajo orientado a reforzar la implicación del ayuntamiento en la prevención y la atención frente a la violencia contra las mujeres, así como el impulso de iniciativas destinadas a apoyar a las mujeres en situación de especial vulnerabilidad. Todo ello reafirmando siempre la voluntad común de avanzar hacia un municipio más justo y libre de discriminación.

Es necesario reforzar las políticas con enfoque interseccional que atiendan las múltiples discriminaciones que pueden concurrir en las mujeres por razón de origen, edad, discapacidad, situación socioeconómica, orientación sexual o residencia, garantizando que ninguna mujer quede atrás en el ejercicio de sus derechos.

En estas décadas se ha avanzado de manera significativa, pero aún persisten brechas relevantes, especialmente en el ámbito laboral. Las mujeres siguen afrontando importantes diferencias salariales en comparación con los hombres. Según la Encuesta de Estructura Salarial de 2022, en la década 2012-2022 la brecha salarial se ha reducido en 6,83 puntos, sin duda, una desigualdad que sigue siendo inasumible, pero que pone de manifiesto la importancia de las políticas públicas.

Se trata de un desequilibrio influido, entre otros factores, por las dificultades de conciliación, el peso de los cuidados -que continúa recayendo en mayor medida sobre las mujeres siendo un trabajo no remunerado que limita su acceso a empleos de calidad y a posiciones de responsabilidad, y por la distribución desigual de hombres y mujeres por sectores de actividad.

Las desigualdades que persisten no responden únicamente a circunstancias individuales, sino que obedecen a estructuras sociales, económicas y culturales que reproducen roles y estereotipos de género. Resulta necesario, por tanto, reforzar las políticas públicas que incidan en la redistribución de oportunidades, recursos y tiempos, para avanzar hacia un modelo social que reconozca el valor económico y social de los cuidados y garantice su corresponsabilidad efectiva.

Asimismo, la feminización de la pobreza sigue siendo una realidad: en torno a 6,6 millones de mujeres en España se encuentran en riesgo de pobreza o de exclusión social. 

Necesitamos seguir impulsando políticas de cuidados, de conciliación, de lucha contra la pobreza infantil o de empleo digno para que impacten directa y positivamente en las condiciones de vida de las mujeres.

Este año, en el Día Internacional de la Mujer, Naciones Unidas invita a unirse al lema “Derechos. Justicia. Acción. Para todas las mujeres y niñas”, y llama a reforzar en todo el mundo la eliminación de las barreras estructurales que dificultan la igualdad ante la justicia como leyes discriminatorias, protecciones jurídicas deficientes o determinadas prácticas y normas sociales que aún persisten.

Cuando se actúa en condiciones de igualdad, los derechos se protegen y se defienden; la educación en igualdad se consolida; las mujeres eligen libremente participar y liderar en la sociedad, también en los ámbitos políticos y económicos; y el refuerzo de la protección y la prevención contribuye de manera decisiva a combatir la violencia contra las mujeres.

Contamos, además, con experiencias de políticas locales que se configuran desde este enfoque y confirman que, cuando se invierte en programas sociales y de igualdad bien diseñados y evaluados mejora la situación de las mujeres y facilita su acceso a oportunidades de desarrollo personal y profesional. 

Sin embargo, hoy enfrentamos nuevos retos. La desinformación que minimiza evidencias como las diferencias de ingresos entre mujeres y hombres, la negación misma de la violencia machista y las desigualdades que aún persisten, suponen no solo un grave peligro para seguir avanzando hacia la igualdad plena, sino un intento de revertir los avances conseguidos.

Pese a que el Índice de Igualdad de Género de 2024 del Instituto Europeo de la Igualdad de Género (EIGE) ha confirmado que España se mantiene como el cuarto país más avanzado en igualdad de género dentro de la Unión Europea, sólo por detrás de Suecia, Dinamarca y Países Bajos, hemos de mostrar también nuestra preocupación por los casos de acoso sexual en la esfera pública, que nos obligan a hacer un esfuerzo en la aprobación de protocolos que garanticen espacios seguros para las mujeres.

Por todo ello, en este día 8 de marzo de 2026, el Ayuntamiento de Castelldefels acuerda:
· Reafirmar su compromiso con la igualdad entre mujeres y hombres basada en la igualdad ante la ley y la igualdad de oportunidades, pilares de una sociedad libre y democrática, y la lucha contra los movimientos antigénero, que ponen en riesgo los avances en materia de igualdad.

· Reiterar la condena de cualquier forma de violencia contra las mujeres, (física, psicológica, sexual, digital, vicaria, etc.) y de las situaciones de explotación vinculadas a la prostitución y a la trata de seres humanos, así como el apoyo a las víctimas, impulsando acciones de prevención, sensibilización, atención y coordinación desde el ámbito local.

· Promover, en colaboración con los agentes sociales y en el marco de las competencias locales, iniciativas que favorezcan el empleo digno, la reducción de la temporalidad y la parcialidad involuntaria, y la eliminación de la brecha salarial, especialmente en aquellos sectores altamente feminizados.

· Invitar a integrar, de manera transversal e interseccional el principio de igualdad y no discriminación en las políticas públicas locales, reforzando la eficacia, la transparencia y la responsabilidad de las actuaciones públicas.

· Reivindicar la necesidad de dotar a las entidades locales de financiación suficiente, estable y finalista para el desarrollo de políticas de igualdad, prevención de la violencia y atención integral a las víctimas.

· Comprometerse a fomentar de espacios seguros para las mujeres.

· Denunciar el negacionismo de la desigualdad y de la violencia machista, que daña de forma sustancial la percepción de la lucha de las mujeres por alcanzar la igualdad plena, y reafirmar el rechazo frontal a la violencia estructural que padecen las mujeres.

La igualdad efectiva entre mujeres y hombres exige no solo la eliminación de la discriminación formal, sino también la garantía de condiciones materiales que permitan el ejercicio real de los derechos. Ello requiere políticas públicas activas, orientadas a reducir desigualdades y a fortalecer la cohesión social en nuestros municipios y provincias.

DECLARACIÓ INSTITUCIONAL DE L'AJUNTAMENT DE CASTELLDEFELS 8 DE MARÇ, DIA INTERNACIONAL DE LA DONA 2026
Amb motiu de la commemoració el 8 de març del Dia Internacional de la Dona, declarat per Nacions Unides en 1977, l'Ajuntament de Castelldefels renova el seu ferm compromís amb la igualtat real i efectiva entre dones i homes.

Han passat anys des de la constitució de l'ajuntament en democràcia, un període en el qual s'ha anat donant forma i consolidant el seu compromís amb la igualtat. Les resolucions aprovades en els seus plens en aquests anys han buscat contribuir al fet que el principi d'igualtat s'integri en la planificació municipal, impulsant la seva consideració transversal en totes les àrees d'actuació, promovent la participació de les dones en la presa de decisions públiques i afavorint que el llenguatge i les imatges reflecteixin una societat més respectuosa, inclusiva i equitativa.

En aquest recorregut resulta imprescindible destacar el treball orientat a reforçar la implicació de l'ajuntament en la prevenció i l'atenció enfront de la violència contra les dones, així com l'impuls d'iniciatives destinades a fer costat a les dones en situació d'especial vulnerabilitat. Tot això reafirmant sempre la voluntat comuna d'avançar cap a un municipi més just i lliure de discriminació.

És necessari reforçar les polítiques amb enfocament interseccional que atenguin les múltiples discriminacions que poden concórrer en les dones per raó d'origen, edat, discapacitat, situació socioeconòmica, orientació sexual o residència, garantint que cap dona quedi enrere en l'exercici dels seus drets.

En aquestes dècades s'ha avançat de manera significativa, però encara persisteixen bretxes rellevants, especialment en l'àmbit laboral. Les dones continuen afrontant importants diferències salarials en comparació amb els homes. Segons l'Enquesta d'Estructura Salarial de 2022, en la dècada 2012-2022 la bretxa salarial s'ha reduït en 6,83 punts, sens dubte, una desigualtat que continua sent inassolible, però que posa de manifest la importància de les polítiques públiques.

Es tracta d'un desequilibri influït, entre altres factors, per les dificultats de conciliació, el pes de les cures -que continua recaient en grau més alt sobre les dones sent un treball no remunerat que limita el seu accés a ocupacions de qualitat i a posicions de responsabilitat, i per la distribució desigual d'homes i dones per sectors d'activitat.

Les desigualtats que persisteixen no responen únicament a circumstàncies individuals, sinó que obeeixen a estructures socials, econòmiques i culturals que reprodueixen rols i estereotips de gènere. Resulta necessari, per tant, reforçar les polítiques públiques que incideixin en la redistribució d'oportunitats, recursos i temps, per a avançar cap a un model social que reconegui el valor econòmic i social de les cures i garanteixi la seva corresponsabilitat efectiva.

Així mateix, la feminització de la pobresa continua sent una realitat: entorn de 6,6 milions de dones a Espanya es troben en risc de pobresa o d'exclusió social.

Necessitem continuar impulsant polítiques de cures, de conciliació, de lluita contra la pobresa infantil o d'ocupació digna perquè impactin directa i positivament en les condicions de vida de les dones.

Enguany, en el Dia Internacional de la Dona, Nacions Unides convida a unir-se al lema “Drets. Justícia. Acció. Per a totes les dones i nenes”, i crida a reforçar a tot el món l'eliminació de les barreres estructurals que dificulten la igualtat davant la justícia com a lleis discriminatòries, proteccions jurídiques deficients o determinades pràctiques i normes socials que encara persisteixen.

Quan s'actua en condicions d'igualtat, els drets es protegeixen i es defensen; l'educació en igualtat es consolida; les dones trien lliurement participar i liderar en la societat, també en els àmbits polítics i econòmics; i el reforç de la protecció i la prevenció contribueix de manera decisiva a combatre la violència contra les dones.

Comptem, a més, amb experiències de polítiques locals que es configuren des d'aquest enfocament i confirmen que, quan s'inverteix en programes socials i d'igualtat ben dissenyats i avaluats millora la situació de les dones i facilita el seu accés a oportunitats de desenvolupament personal i professional.

No obstant això, avui enfrontem nous reptes. La desinformació que minimitza evidències com les diferències d'ingressos entre dones i homes, la negació mateixa de la violència masclista i les desigualtats que encara persisteixen, suposen no sols un greu perill per a continuar avançant cap a la igualtat plena, sinó un intent de revertir els avanços aconseguits.

Malgrat que l'Índex d'Igualtat de Gènere de 2024 de l'Institut Europeu de la Igualtat de Gènere (EIGE) ha confirmat que Espanya es manté com el quart país més avançat en igualtat de gènere dins de la Unió Europea, només per darrere de Suècia, Dinamarca i Països Baixos, hem de mostrar també la nostra preocupació pels casos d'assetjament sexual en l'esfera pública, que ens obliguen a fer un esforç en l'aprovació de protocols que garanteixin espais segurs per a les dones.

Per tot això, en aquest dia 8 de març de 2026, l'Ajuntament de Castelldefels acorda:
· Reafirmar el seu compromís amb la igualtat entre dones i homes basada en la igualtat davant la llei i la igualtat d'oportunitats, pilars d'una societat lliure i democràtica, i la lluita contra els moviments antigènere, que posen en risc els avanços en matèria d'igualtat.

· Reiterar la condemna de qualsevol forma de violència contra les dones, (física, psicològica, sexual, digital, vicària, etc.) i de les situacions d'explotació vinculades a la prostitució i al tràfic d'éssers humans, així com el suport a les víctimes, impulsant accions de prevenció, sensibilització, atenció i coordinació des de l'àmbit local.

· Promoure, en col·laboració amb els agents socials i en el marc de les competències locals, iniciatives que afavoreixin l'ocupació digna, la reducció de la temporalitat i la parcialitat involuntària, i l'eliminació de la bretxa salarial, especialment en aquells sectors altament feminitzats.

· Convidar a integrar, de manera transversal i interseccional el principi d'igualtat i no discriminació en les polítiques públiques locals, reforçant l'eficàcia, la transparència i la responsabilitat de les actuacions públiques.

· Reivindicar la necessitat de dotar a les entitats locals de finançament suficient, estable i finalista per al desenvolupament de polítiques d'igualtat, prevenció de la violència i atenció integral a les víctimes.

· Comprometre's a fomentar espais segurs per a les dones.

· Denunciar el negacionisme de la desigualtat i de la violència masclista, que danya de manera substancial la percepció de la lluita de les dones per aconseguir la igualtat plena, i reafirmar el rebuig frontal a la violència estructural que pateixen les dones.

La igualtat efectiva entre dones i homes exigeix no sols l'eliminació de la discriminació formal, sinó també la garantia de condicions materials que permetin l'exercici real dels drets. Això requereix polítiques públiques actives, orientades a reduir desigualtats i a enfortir la cohesió social en els nostres municipis i províncies”.

Per tot l’exposat, previ dictamen favorable de la Comissió Informativa de Presidència, Govern Obert i Aliances de data 23 de març de 2026, es proposa al Ple de la corporació l’adopció dels següents ACORDS:
Primer.- Aprovar la Declaració Institucional de l’Ajuntament de Castelldefels amb motiu del Dia Internacional de les Dones.

Segon.- Notificar aquest acord a la Federación Española de Municipios y Provincias i a les entitats que formen part del Consell de les Dones.
Finalitzades les intervencions, la Presidència sotmet la proposta d’acord a votació i resulta aprovada per unanimitat dels membres presents, segons el detall següent:
16. CONTROL I FISCALITZACIÓ DE L’ACTUACIÓ DELS ALTRES ÒRGANS DE GOVERN:

A) ASSABENTAR EL PLE DE LES PRINCIPALS RESOLUCIONS DE L’ALCALDIA, LA JUNTA DE GOVERN LOCAL I DE LES REGIDORIES DELEGADES

Resolució de la Regidora delegada de Règim Interior, Hisenda i Gestió Econòmica Financera, Igualtat i Festes núm. 2026/1723 de data 24/02/26, pel qual es nomena A.G.G., com a funcionari interí, per urgència, amb la categoria d’auxiliar de serveis, subgrup C2, per tal de cobrir l’absència de permís de la titular de la plaça, des del 21 de febrer de 2026 fins al 29 de març de 2026.

A2) Decret Alcaldia núm. 2026/2362 de data 12/03/26, per la qual es nomena al regidor Sr. Javier Hiniesto Domínguez com a membre vocal de la Junta de Govern Local, en substitució de la regidora Sra. Silvia Cangueiro Márquez. 
B) MOCIONS DELS GRUPS MUNICIPALS

B1) EXPEDIENT 2026/6452. MOCIÓ QUE PRESENTA EL GRUP MUNICIPAL PSC-CP PER A LA DEFENSA DEL DRET INTERNACIONAL, LA DESESCALADA DEL CONFLICTE A L’ORIENT MITJÀ I LA PREPARACIÓ DE RESPOSTES DAVANT LES SEVES CONSEQÜÈNCIES

Vista la Moció presentada pel grup municipal del PSC-CP de data 23/03/2026. El text íntegre de la Moció és el següent:

“Exposició de motius

L’actual escalada bèl·lica a l’Orient Mitjà genera una gran preocupació a nivell internacional. El risc d’una ampliació del conflicte pot tenir conseqüències humanitàries greus i afectar l’estabilitat global, amb impactes econòmics, energètics i socials que també poden arribar a Europa i als nostres municipis.

Davant d’aquesta situació, el Govern d’Espanya ha reiterat la necessitat d’evitar qualsevol escalada militar i de reforçar els mecanismes diplomàtics i multilaterals com a única via legítima per a la resolució dels conflictes internacionals. És necessari treballar per una desescalada immediata i en la defensa del dret internacional i el paper de les Nacions Unides.

El respecte al dret internacional, als principis de la Carta de les Nacions Unides i a la integritat territorial dels estats constitueix la base de l’ordre internacional i de la seguretat col·lectiva. Les accions unilaterals i l’ús de la força fora dels marcs multilaterals contribueixen a erosionar aquest sistema i incrementen el risc d’inestabilitat global. En aquest context, resulta imprescindible reforçar els esforços internacionals per garantir el compliment dels acords internacionals en matèria de seguretat i no proliferació.

La Unió Europea també ha subratllat la necessitat d’evitar una escalada regional que podria desestabilitzar encara més l’Orient Mitjà, una regió clau per a l’equilibri geopolític internacional i per a la seguretat energètica mundial.

En aquest context, el Govern d’Espanya ja ha aprovat  d’un pla de resposta per fer front a les possibles conseqüències econòmiques i energètiques derivades del conflicte, amb l’objectiu de protegir famílies, treballadors i empreses.

La Generalitat de Catalunya també ha anunciat la creació d’un pla de resposta integral i d’un grup de treball interdepartamental per analitzar els efectes que aquesta situació pot tenir sobre l’economia catalana , els sectors productius i les famílies.

Els governs locals, com a administracions més properes a la ciutadania, també han de contribuir a la defensa de la cultura de la pau, la cooperació internacional i el respecte als drets humans, així com estar preparats per afrontar els possibles impactes socials i econòmics derivats de la situació internacional.

Per tot això, el Ple de l’Ajuntament adopta els següents ACORDS

Primer. Expressar el compromís del municipi amb la pau, el dret internacional, el multilateralisme i la resolució pacífica dels conflictes.

Segon. Donar suport als esforços diplomàtics impulsats per la comunitat internacional, les Nacions Unides, el Govern d’Espanya i la Unió Europea per promoure una desescalada immediata del conflicte a l’Orient Mitjà.

Tercer. Reafirmar la necessitat de protegir la població civil i garantir el respecte als drets humans i al dret internacional humanitari en qualsevol conflicte armat.

Quart. Defensar el reforç dels mecanismes multilaterals de mediació i negociació com a eina fonamental per garantir una pau justa, estable i duradora a la regió.

Cinquè. Manifestar el suport institucional del municipi a les iniciatives del Govern d’Espanya i de la Generalitat de Catalunya orientades a protegir la ciutadania i el teixit econòmic davant les possibles conseqüències derivades de la situació internacional.

Sisè. Instar les administracions competents a reforçar les polítiques de protecció social i les mesures de suport a famílies i sectors econòmics que puguin veure’s afectats per l’augment dels costos energètics o per alteracions en els mercats internacionals.

Setè. Impulsar, en l’àmbit municipal, el seguiment dels possibles impactes econòmics i socials derivats d’aquesta situació internacional  a l’hora crear una comissió transversal a fi de treballar sobre un paquet de mesures a nivell municipal per protegir el sector econòmic i a les persones mes vulnerables.

Vuitè. Reafirmar el compromís del municipi amb les iniciatives de cooperació internacional, la promoció de la cultura de la pau i la defensa dels drets humans, i arribar al 0,7% del pressupost  per a  pau i solidaritat.

Novè. Traslladar aquests acords al Govern d’Espanya, al Govern de la Generalitat de Catalunya, al Parlament de Catalunya, al Congrés dels Diputats i a les entitats municipalistes”.
Vista l’emena a la totalitat presentada pel grup municipal del PP en data 26/03/2026 El text íntegre és el següent:
“L’escalada del conflicte a l’Orient Mitjà constitueix una greu amenaça per a l’estabilitat internacional, la seguretat global i l’economia europea. Davant d’aquesta situació, cal una resposta ferma, rigorosa i basada en el realisme polític, allunyada de plantejaments simplistes o ideologitzats. El Partit Popular defensa sense ambigüitats el respecte al dret internacional i als drets humans, però també el dret legítim dels estats democràtics a defensar-se davant del terrorisme i de qualsevol amenaça a la seva seguretat. No és possible construir la pau sense garantir prèviament la seguretat. 
Així mateix, considerem que les institucions locals no han de ser utilitzades com a instruments de posicionament ideològic en política internacional ni per avalar acríticament l’acció del Govern d’Espanya, com es desprèn de la moció presentada. Els ajuntaments han de centrar-se en donar respostes eficaces als problemes reals dels ciutadans. 
En aquest context, és prioritari anticipar i mitigar els efectes econòmics del conflicte, especialment en matèria energètica i d’inflació, que afecten directament les famílies i el teixit productiu. 
Per tot això, es proposa l’adopció dels següents ACORDS: 
Primer. Expressar la preocupació del municipi per la situació a l’Orient Mitjà i condemnar de manera expressa qualsevol acte de terrorisme, violència o vulneració dels drets humans. 
Segon. Reafirmar el compromís amb el dret internacional, incloent-hi tant la protecció de la població civil com el dret legítim dels estats democràtics a garantir la seva seguretat i integritat territorial. 
Tercer. Defensar una acció internacional coordinada amb els nostres aliats i basada en el reforç de la seguretat, l’estabilitat i la cooperació internacional, evitant posicionaments unilaterals o equidistants. 
Quart. Reiterar que l’acció municipal ha de centrar-se estrictament en les seves competències, prioritzant la qualitat dels serveis públics, el suport a les famílies i la competitivitat del teixit econòmic local. 
Cinquè. Instar el Govern d’Espanya a adoptar una política exterior coherent amb els interessos estratègics d’Espanya i de la Unió Europea, així com mesures eficaces per reduir l’impacte econòmic del conflicte, especialment en els costos energètics. 
Sisè. Instar les administracions competents a reforçar les polítiques de protecció social i les mesures de suport a famílies i sectors econòmics afectats per l’augment dels costos energètics o per alteracions en els mercats internacionals. 
Setè. Fer seguiment dels possibles impactes econòmics i socials derivats d’aquesta situació internacional, en coordinació amb altres administracions i dins del marc de les competències municipals, sense generar noves estructures administratives innecessàries. 
Vuitè. Donar trasllat d’aquests acords a les administracions competents”.
Tot seguit, des del grup municipal del PSC-CP es retira la moció i per tant, queda retirada l’esmena a la totalitat a la moció.
Aleshores quan són les 17.00hores, s’incorpora a la sessió la Sra. Maria del Mar Sicilia Muñoz, regidora de grup municipal del PP. 

B2) EXPEDIENT 2026/6453. MOCIÓ QUE PRESENTA EL GRUP MUNICIPAL D’ERC-AM DE SUPORT A LES MOBILITZACIONS UNITÀRIES DEL SECTOR EDUCATIU PER A LA MILLORA DE L’EDUCACIÓ PÚBLICA A CATALUNYA I LES CONDICIONS LABORALS DELS DOCENTS I PERSONAL LABORAL 

Vista la Moció presentada pel grup municipal d’ERC-AM de data 23/03/2026 i l’esmena parcial presentada pel grup municipal del PSC-CP de data 26/03/2026 i que resulten rebutjades.
Vista l’esmena a la totalitat que presenten els grups municipals del PP i SOM de data 27/03/2026 i que resulta aprovada. 

El text íntegre de la Moció és el següent:

L’educació pública és un pilar fonamental de cohesió social, equitat i oportunitats. La tasca del professorat i del conjunt de professionals educatius és essencial per garantir una educació inclusiva i de qualitat. 
En el context actual, marcat per una major complexitat a les aules, es fa necessari continuar reforçant els recursos del sistema educatiu i millorar les condicions laborals del personal docent i educatiu. Alhora, cal situar correctament el marc competencial de cada administració. Les principals decisions en matèria de plantilles, finançament i organització del sistema educatiu corresponen al Govern de la Generalitat. 
En aquest sentit, l’Ajuntament de Castelldefels, dins de les seves competències, ha impulsat mesures per reforçar l’equitat i el suport a la comunitat educativa, com la posada en marxa de l’Oficina Municipal d’Escolarització, la recuperació del Consell Escolar Municipal i el treball continuat amb els centres educatius del municipi. 
Per tot això, es proposa l’adopció dels següents ACORDS: 
Primer. Donar suport al conjunt de la comunitat educativa i reconèixer la tasca del professorat i del personal educatiu. 
Segon. Instar al Govern de la Generalitat i al Departament d’Educació i Formació Professional a: 
· Incrementar els recursos destinats al sistema educatiu. 
· Reduir ràtios i reforçar plantilles. 
· Disminuir la càrrega burocràtica als centres. 
· Avançar cap a una educació inclusiva i de qualitat. 
Tercer. Reiterar el compromís de l’Ajuntament de Castelldefels amb l’equitat educativa mitjançant: 
· El desplegament i consolidació de l’Oficina Municipal d’Escolarització. 
· El reforç dels espais de participació com el Consell Escolar Municipal. 
· El treball coordinat amb els centres educatius del municipi. 
Quart. Continuar treballant per garantir una planificació educativa equilibrada al municipi, en coordinació amb el Departament d’Educació. 
Cinquè. Instar al Govern de la Generalitat i al Departament d’Educació i Formació Professional que avancin en la proposta de gratuïtat i universalitat de l’educació infantil de 0 a 3 anys. 
Sisè. Traslladar aquests acords a la comunitat educativa de Castelldefels i a les institucions corresponents.
Finalitzades les intervencions, la Presidència sotmet la moció a votació i resulta aprovada per quinze vots a favor, cinc vots en contra i quatre abstencions , segons el detall següent:
Aleshores quan són les 17.42hores, el Sr. Ramón Amador Ramos, regidor del grup municipal de SOM, excusa la seva absència.
B3) EXPEDIENT 2026/6503. MOCIÓ QUE PRESENTEN ELS GRUPS SOTASIGNANTS PER A LA PRESERVACIÓ I RECONEIXEMENT DEL LLEGAT DE RAMON JOSA A CASTELLDEFELS

Vista la Moció presentada pels grups municipals del PP, SOM, PSC-CP, MOVEM ECP-C i ERC-AM de data 23 de març de 2026. 
El text íntegre de la Moció és el següent:

“Exposició de motius

Ramon Josa ha estat durant més de quatre dècades una figura imprescindible en la vida social, cultural i cívica de Castelldefels.
Amb la seva càmera com a companya inseparable, Ramon Josa va documentar la vida quotidiana de la ciutat, les seves festes, les seves lluites socials, les seves entitats, les seves transformacions urbanes i, sobretot, la seva gent. Les seves fotografies constitueixen avui un testimoni únic de la història recent de Castelldefels i de la memòria col·lectiva de diverses generacions de veïns i veïnes.
La seva feina no es va limitar a l’àmbit professional o artístic. Ramon Josa va ser també una persona profundament compromesa amb la seva ciutat i amb nombroses causes socials i solidàries, participant activament en mobilitzacions per la pau, els drets humans, la solidaritat internacional o la defensa de les persones més vulnerables.
Així mateix, la seva iniciativa del calendari solidari anual, elaborat juntament amb la Glòria, va permetre durant anys vincular la fotografia amb la solidaritat, contribuint a visibilitzar i donar suport a diverses causes socials.
El Ramon Josa es va acomiadar de la ciutat amb el pregó de la darrera Festa Major, i ha estat també reconegut amb el màxim guardó institucional de Castelldefels, el Premi Ciutat de Castelldefels. 
La desaparició de Ramon Josa deixa un buit important a la ciutat, però també un llegat extraordinari: un arxiu fotogràfic que recull bona part de la història recent de Castelldefels i que forma ja part del patrimoni sentimental, cultural i col·lectiu de la ciutat.
Per tot això, resulta necessari que Castelldefels reconegui institucionalment la seva figura, preservi la seva obra i garanteixi la transmissió del seu llegat a les generacions futures.
L’Ajuntament de Castelldefels ACORDA:
Primer. Reconèixer públicament la figura i la trajectòria de Ramon Josa com a fotògraf i cronista gràfic de la vida social, cultural i cívica de Castelldefels durant més de quaranta anys.
Segon. Iniciar els tràmits necessaris perquè la ciutat dediqui un espai públic a la seva memòria, ja sigui un carrer, una plaça, un equipament cultural o un espai expositiu municipal que porti el nom de Ramon Josa, a l’alçada del que representa per a la memòria col·lectiva de Castelldefels.
Tercer. Estudiar i acordar amb la seva família la possible adquisició per part de l’Ajuntament de l’arxiu fotogràfic de Ramon Josa, amb l’objectiu de facilitar la seva ordenació, catalogació i conservació, amb el suport tècnic necessari, i garantir-ne la preservació com a part del patrimoni documental de la ciutat.
Quart. Crear el Fons Fotogràfic Ramon Josa dins de l’Arxiu Municipal de Castelldefels, integrat pel conjunt de l’arxiu fotogràfic adquirit o cedit per la seva família, amb l’objectiu de:
· preservar i garantir la conservació del llegat fotogràfic de Ramon Josa com a part del patrimoni documental i històric de la ciutat;

· realitzar el seu inventari, catalogació professional i digitalització progressiva;

· facilitar la seva consulta pública per part de la ciutadania, investigadors, centres educatius i entitats de la ciutat;

· promoure la seva difusió cultural i educativa mitjançant exposicions, publicacions i projectes vinculats a la memòria social i cultural de Castelldefels.

Cinquè. Impulsar l’organització d’una exposició retrospectiva sobre l’obra fotogràfica de Ramon Josa, que permeti posar en valor la seva contribució a la memòria col·lectiva de Castelldefels i apropar la seva obra a la ciutadania.
Sisè. Impulsar, conjuntament amb l’Agrupació de Cultura Popular de Castelldefels, la creació d’una figura festiva inspirada en Ramon Josa —ja sigui un gegant, capgròs o gegantó— que pugui participar en les festes populars, cercaviles i activitats culturals de la ciutat, contribuint a mantenir viva la seva memòria dins de l’imaginari festiu i popular de Castelldefels.
Setè. Estudiar, conjuntament amb el Consell de Pau i Solidaritat de Castelldefels, la possibilitat que l’Ajuntament impulsi i doni continuïtat al calendari solidari anual impulsat pel Ramon Josa, utilitzant fotografies històriques del seu arxiu, amb l’objectiu de preservar el seu esperit solidari i continuar destinant els beneficis a projectes de cooperació, solidaritat internacional o causes socials.
Vuitè. Traslladar aquests acords a la família de Ramon Josa, a l’Agrupació de Cultura Popular de Castelldefels, al Consell de Pau i Solidaritat i al conjunt d’entitats culturals i socials de la ciutat.
Finalitzades les intervencions, la Presidència sotmet la moció a votació i resulta aprovada per unanimitat dels membres presents, segons el detall següent:
B4) EXPEDIENT 2026/6505. MOCIÓ QUE PRESENTA EL GRUP MUNICIPAL D’ESQUERRA REPUBLICANA DE CATALUNYA A CASTELLDEFELS EN REPRESENTACIÓ DE JOVENT REPUBLICÀ CASTELLDEFELS PER A LA NORMALITZACIÓ DE LA LLENGUA CATALANA A CASTELLDEFELS I DE SUPORT AL CORRELLENGUA AGERMANAT

Vista la Moció presentada pel grup municipal d’ERC-AM de data 23 de març de 2026. 
El text íntegre de la Moció és el següent:

“La llengua catalana és un element essencial del patrimoni del nostre municipi, així com una eina fonamental de cohesió social.

En aquest sentit, els municipis tenim un paper clau com a agents normalitzadors de la llengua catalana, tant en l’ús institucional i administratiu com en la promoció cultural i comunitària. Per això mateix, la implicació municipal és determinant per garantir la vitalitat de la llengua i els drets lingüístics de la ciutadania, especialment pel fet que això depèn, en bona part, del compromís actiu de les institucions públiques locals, puix que són l’administració pública més propera a la ciutadania.

Fruit de l’afany per assolir la plena normalització de la llengua catalana, neix el Correllengua Agermanat, una iniciativa cívica que pretén promoure l’ús social de la llengua catalana i, alhora, conscienciar la societat sobre la importància de no deixar morir una llengua mil·lenària que sosté història, tradició i coneixements, fent èmfasi en la unitat fefaentment constatada de la llengua i en la complicitat entre municipis, entitats i institucions.

Per consegüent, el Correllengua Agermanat és un projecte amb una clara dimensió cultural, social i esportiva, que apel·la directament a la responsabilitat de les administracions locals, com la nostra, en la defensa i la promoció de la llengua pròpia.

Així, en un context de clara minorització lingüística, esdevé imprescindible que el nostre ajuntament adopti una actitud activa i compromesa vers iniciatives que avancin en la normalització lingüística de la nostra llengua.

Per últim, tenim constància que el Correllengua Agermanat creurà el nostre municipi per la comarcal C-245, i per tot el seu recorregut urbà per l’Avinguda Constitució el proper dia 22 d’abril de 2026 als voltants del migdia, provinent del Camp Nou, i que té prevista una parada a la Plaça de l’Estació abans d’emprendre el seu recorregut fins a Vilanova i la Geltrú, tot travessant de seguit les costes del Garraf.

Per tot el que s’ha exposat, el GRUP MUNICIPAL D’ESQUERRA REPUBLICANA DE CATALUNYA A CASTELLDEFELS-AM proposa al Ple de l’Ajuntament de Castelldefels l’adopció dels següents ACORDS:
I. Reconèixer el paper dels ajuntaments com a agents clau en la normalització lingüística de la llengua catalana, i reafirmar el compromís d’aquest consistori amb l’ús normal del català en l’àmbit institucional, l’administratiu i el comunicatiu.

II. Donar suport explícit al Correllengua Agermanat, reconeixent-lo com una iniciativa de país que contribueix a la promoció, la visibilització i la normalització de la llengua catalana arreu del territori.

III. Col·laborar amb les activitats del Correllengua Agermanat que es duguin a terme al nostre municipi, especialment el dia 22 d’abril de 2026 en el seu pas i parada a Castelldefels, mitjançant el suport logístic, institucional, comunicatiu o econòmic i atorgant els permisos necessaris per a l’activitat cultural, social i esportiva.

IV. Impulsar accions municipals de foment de l’ús social del català, especialment en els àmbits culturals, educatiu, associatiu i juvenil, en coherència amb els objectius del Correllengua Agermanat i de l’adhesió al Pacte Nacional per la Llengua aprovada per aquest Ple.

V. Traslladar els acords adoptats al Consell Comarcal, a la Diputació, al Parlament de Catalunya i al Govern de la Generalitat, així com al Correllengua Agermanat i a les entitats locals vinculades a la promoció de la llengua catalana, a les entitats esportives, culturals, educatives, associatives i/o juvenils de la ciutat, i resta entitats.
Finalitzades les intervencions, la Presidència sotmet la moció a votació i resulta aprovada per nou vots a favor i catorze abstencions, segons el detall següent:
B5) EXPEDIENT 2026/6511. MOCIÓ QUE PRESENTEN ELS GRUPS MUNICIPALS DE MOVEM ECP-C I ERC-AM DE SUPORT A LA REGULARITZACIÓ EXTRAORDINÀRIA DE PERSONES MIGRANTS, EN DEFENSA DELS DRETS HUMANS, CONTRA EL RACISME I ELS DISCURSOS D’ODI

Vista la Moció presentada pels grups municipals de MOVEM ECP-C i ERC-AM de data 23/03/2026. 
El text íntegre de la Moció és el següent:
“Exposició de motius
La migració és un fenomen natural, constant i enriquidor en la història de la humanitat. El dret a la lliure circulació de les persones no ha de respondre necessàriament a causes negatives o traumàtiques; moure’s és un dret intrínsec que inclou la simple tria vital de buscar un clima millor, voler canviar d’aires o perseguir nous projectes personals en entorns més favorables. L'Estat espanyol n'és un exemple clar: milions d'espanyols han emigrat històricament no només per necessitat, sinó per llibertat. 
Actualment, els moviments humans també estan estretament lligats a l’emergència climàtica, que empeny milers de persones a cercar territoris més segurs i habitables. Malgrat els relats alarmistes, les dades mundials demostren que la gran majoria dels moviments migratoris es produeixen dins dels mateixos continents o, fins i tot, dins dels mateixos països. La proporció de persones que arriben a les nostres fronteres és perfectament assumible per a una societat moderna i pròspera; tenim la capacitat real, la voluntat i el deure ètic d'acollir.
Avui, milers de persones viuen i treballen a l’Estat en situació administrativa irregular, no per decisió pròpia, sinó per barreres estructurals en l’accés a vies legals de residència i treball. Aquesta irregularitat no és un delicte, però comporta una vulneració sistemàtica de drets fonamentals que fomenta l'economia submergida i la precarietat. La demanda de regularització neix d'un ampli consens social, com va demostrar la Iniciativa Legislativa Popular (ILP) recolzada massivament per més de 700.000 signatures de la societat civil.
Aquestes persones són veïnes dels nostres barris i sostenen sectors essencials com l’agricultura, les cures, la construcció o els serveis. A Castelldefels, la realitat fa que moltes persones en situació irregular siguin una part activa però invisible de la nostra economia local, especialment en el sector de l'hostaleria i el comerç, on la manca d'autorització les exposa a l'explotació. Cal vetllar també pels infants del municipi que veuen condicionat el seu futur per la situació administrativa de les seves famílies, una desigualtat injustificable en democràcia.
Davant l’auge de discursos d’extrema dreta que criminalitzen la migració i fracturen la convivència, les institucions han de donar una resposta basada en els drets humans. Municipis veïns com Sant Boi de Llobregat  o Olessa de Monteserrat ja han manifestat el seu compromís per impulsar aquest procés han donat pases en aquest sentit. L’Ajuntament de Castelldefels, com a administració més propera, té la responsabilitat d'actuar de manera anticipada per garantir la cohesió social i la dignitat de tots els seus veïns i veïnes.
ACORDS:
PRIMER. Manifestar el suport exprés de l'Ajuntament de Castelldefels a la regularització extraordinària de persones migrants com una mesura de justícia social, dignitat humana i garantia de drets fonamentals.
SEGON. Sol·licitar que el procés sigui accessible, transparent i senzill, garantint la protecció de les persones i totes les garanties jurídiques durant tot el tràmit.
TERCER. Reforçar l’àrea de Nova Ciutadania incrementant les hores de dedicació de l'advocat i reforçant l’àrea administrativa per oferir assessoria tècnica preactiva i suport en la preparació de tràmits administratius.
QUART. Realitzar una campanya informativa municipal sobre els requisits previs de documentació, orientant la ciutadania per prevenir la desinformació i possibles estafes.
CINQUÈ. Col·laborar activament en l’acreditació de l’arrelament de les persones migrants al municipi mitjançant informes de convivència, inserció social i empadronament.
SISÈ. Garantir l’empadronament efectiu de tots els residents de Castelldefels, sense requisits restrictius addicionals i independentment de la disponibilitat d’un domicili fix.
SETÈ. Garantir l’accés als serveis municipals bàsics (socials, infància, joventut, igualtat) sense que la situació administrativa sigui un obstacle per a l'atenció. 
VUITÈ. Facilitar, si escau, l’ús d’espais municipals a ambaixades i consolats quan sigui legalment procedent per agilitzar tràmits documentals dels veïns i evitar desplaçaments innecessaris.
NOVÈ. Instar l'Estat i la Generalitat a dotar l'Ajuntament de Castelldefels de recursos humans, tècnics i econòmics extraordinaris per reforçar l’atenció i l'acompanyament durant el procés de regularització.
DESÈ. Condemnar de manera expressa el racisme, la xenofòbia i els discursos d’odi que associen falsament la migració amb la delinqüència.
ONZÈ. Instar el Govern de l’Estat a posar fi a les polítiques repressives com les identificacions per perfil racial, el tancament dels Centres d'Internament d'Estrangers (CIE) i la derogació de l'actual Llei d'Estrangeria.
DOTZÈ. Donar trasllat d’aquests acords al Govern de l’Estat, al Parlament de Catalunya, a les entitats municipalistes (FMC i ACM), a les entitats del Consell Municipal de Pau i Solidaritat de Castelldefels i a les entitats del Consell de Nova ciutadania”.
Vista l’emena a la totalitat presentada pel grup municipal del PP en data 26/03/2026. El text íntegre és el següent:

España vive una situación absolutamente extraordinaria. Nunca la población inmigrante tuvo un peso tan grande en el total de nuestra población.

Según datos del INE, a 1 de enero de 2025, residían en España 49.442.844 personas, de las cuales 7.132.324 (14,4%) tenían nacionalidad extranjera. Sólo en los últimos 8 años (2017-2025), la población extranjera de nuestro país ha aumentado en 2,5 millones de personas. 

Nunca hubo tantas personas en situación irregular: según datos recientes de Funcas, a día de hoy, residen en España 840.000 inmigrantes en situación irregular, frente a los 107.000 de 2017. 

Nunca se había planteado una regularización de tanto alcance: no solo por el número de personas que podrían ser regularizadas, sino también por los previsibles efectos en cadena que podría desencadenar, al abrir la puerta a nuevas regularizaciones a través de la reagrupación familiar. 

Por todo esto, se propone la adopción de los siguientes ACUERDOS: 

Primero. La inmigración debe gestionarse desde un mando único, para acabar con la dispersión de competencias, garantizar criterios homogéneos y mitigar el colapso de los servicios públicos. 

Segundo. Control efectivo de fronteras y refuerzo de medios económicos, humanos y materiales: cualquier política de regularización debe ir acompañada de un refuerzo de los controles en frontera y de un incremento de medios humanos, técnicos y materiales, para evitar que la irregularidad siga siendo la puerta de entrada. 

Tercero. La regularización no puede ser un premio colectivo por el mero paso del tiempo, sino una decisión individual, evaluada caso a caso, con criterios claros y exigentes. Y lo mismo sucede con la nacionalidad: debe ser un mérito, no un derecho. 

Cuarto. Los criterios deben ser objetivos y verificables (sistema “por puntos”): solo podrán regularizar su situación quienes acrediten trabajo real o cotización, formación, conocimiento del idioma e integración, así como la ausencia fehaciente de antecedentes penales o de antecedentes policiales. Es decir, de antecedentes indicativos de reincidencia o conductas incompatibles con la convivencia, mediante controles efectivos y no simples declaraciones responsables. 

Quinto. Retorno ordenado: las personas que no alcancen los requisitos exigidos deberán retornar mediante programas coordinados con la Unión Europea, con garantías jurídicas. Además, en todo caso, se debe expulsar de manera automático a los nacionales de terceros países que cometan delitos graves, reincidencia delictiva o fraude documental.
Vista l’esmena parcial presentada pel grup municipal del PSC-CP data 26/03/2026.  El text íntegre de la Moció és el següent:

Substituir l'acord onzè de la moció pel següent ACORD: 
Onzè. Instar el Govern de l'Estat a continuar avançant en la revisió i millora de les polítiques migratòries i del marc normatiu vigent, amb l'objectiu de garantir el ple respecte als drets humans, evitar situacions de discriminació per perfil racial o ètnic i assegurar un sistema més just, garantista i respectuós amb la dignitat de les persones.
Tot seguit, des dels grups municipals de MOVEM ECP-C i d’ERC-AM es retira la moció i per tant, queden retirades les esmenes parcials i a la totalitat a la moció.

17. ASSUMPTES D’URGÈNCIA
No se’n presenta cap 

18.  PRECS I PREGUNTES
Obert el torn corresponent per la Presidència, es produeixen les intervencions que podeu visionar a l’enllaç següent.

I atès que no hi ha més assumptes de què tractar, la Presidència aixeca la sessió, de la qual s’estén la present acta per mi, el secretari, que en dono fe. 
ACTA DEL PLE DE L’AJUNTAMENT DE CASTELLDEFELS














A favor: Manuel Reyes López (PP), David Solé Gimeno (PP), Guillermo Massana Romero (PP), María Cristina Corona Guijarro (PP), María de los Ángeles Ortega García (PP), Javier Hiniesto Domínguez (PP), Ramón Escola Marco (PP), Marcos Soler Giménez (PP), Pedro Paredes Rodríguez (PP), Cristian Hundamal Gimeno (PP), Sonia Expósito Arcas (PP), Fernando Cerpa Fernández (SFELS), Francesca Cruz Muñoz (SFELS), Ramón Amador Ramos (SFELS), Lourdes Armengol Aymerich (ERC-AM) i Rita Teresa Borque i Ruiz (ERC-AM).


En contra: cap.


Abstencions: Eva López Giménez (PSC-CP), Jordi Planell Solina (PSC-CP), Cristian Guillamón Rojo (PSC-CP), Candela López Tagliafico (MOVEM ECP-C), Javier Martín Sáinz (MOVEM ECP-C), Silvia López Valentín (MOVEM ECP-C) i Xavier Amate Paz (JUNTS).








A favor: Manuel Reyes López (PP), David Solé Gimeno (PP), Guillermo Massana Romero (PP), María Cristina Corona Guijarro (PP), María de los Ángeles Ortega García (PP), Javier Hiniesto Domínguez (PP), Ramón Escola Marco (PP), Marcos Soler Giménez (PP), Pedro Paredes Rodríguez (PP), Cristian Hundamal Gimeno (PP), Sonia Expósito Arcas (PP), Fernando Cerpa Fernández (SFELS), Francesca Cruz Muñoz (SFELS) i Ramón Amador Ramos (SFELS). 


En contra: cap.


Abstencions: Eva López Giménez (PSC-CP), Jordi Planell Solina (PSC-CP), Cristian Guillamón Rojo (PSC-CP), Candela López Tagliafico (MOVEM ECP-C), Javier Martín Sáinz (MOVEM ECP-C), Silvia López Valentín (MOVEM ECP-C), Lourdes Armengol Aymerich (ERC-AM), Rita Teresa Borque i Ruiz (ERC-AM) i Xavier Amate Paz (JUNTS).








A favor: Manuel Reyes López (PP), David Solé Gimeno (PP), Guillermo Massana Romero (PP), María Cristina Corona Guijarro (PP), María de los Ángeles Ortega García (PP), Javier Hiniesto Domínguez (PP), Ramón Escola Marco (PP), Marcos Soler Giménez (PP), Pedro Paredes Rodríguez (PP), Cristian Hundamal Gimeno (PP), Sonia Expósito Arcas (PP), Francesca Cruz Muñoz (SFELS) i Ramón Amador Ramos (SFELS). 


En contra: cap.


Abstencions: Fernando Cerpa Fernández (SFELS), Eva López Giménez (PSC-CP), Jordi Planell Solina (PSC-CP), Cristian Guillamón Rojo (PSC-CP), Candela López Tagliafico (MOVEM ECP-C), Javier Martín Sáinz (MOVEM ECP-C), Silvia López Valentín (MOVEM ECP-C), Lourdes Armengol Aymerich (ERC-AM), Rita Teresa Borque i Ruiz (ERC-AM) i Xavier Amate Paz (JUNTS).








A favor: Manuel Reyes López (PP), David Solé Gimeno (PP), Guillermo Massana Romero (PP), María Cristina Corona Guijarro (PP), María de los Ángeles Ortega García (PP), Javier Hiniesto Domínguez (PP), Ramón Escola Marco (PP), Marcos Soler Giménez (PP), Pedro Paredes Rodríguez (PP), Cristian Hundamal Gimeno (PP), Sonia Expósito Arcas (PP), Fernando Cerpa Fernández (SFELS), Francesca Cruz Muñoz (SFELS), Ramón Amador Ramos (SFELS), Eva López Giménez (PSC-CP), Jordi Planell Solina (PSC-CP) i Cristian Guillamón Rojo (PSC-CP). 


En contra: Candela López Tagliafico (MOVEM ECP-C), Javier Martín Sáinz (MOVEM ECP-C) i Silvia López Valentín (MOVEM ECP-C).


Abstencions: Lourdes Armengol Aymerich (ERC-AM), Rita Teresa Borque i Ruiz (ERC-AM) i Xavier Amate Paz (JUNTS).








A favor: Manuel Reyes López (PP), David Solé Gimeno (PP), Guillermo Massana Romero (PP), María Cristina Corona Guijarro (PP), María de los Ángeles Ortega García (PP), Javier Hiniesto Domínguez (PP), Ramón Escola Marco (PP), Marcos Soler Giménez (PP), Pedro Paredes Rodríguez (PP), Cristian Hundamal Gimeno (PP), Sonia Expósito Arcas (PP), Fernando Cerpa Fernández (SFELS), Francesca Cruz Muñoz (SFELS) i Ramón Amador Ramos (SFELS).


En contra: cap 


Abstencions: Eva López Giménez (PSC-CP), Jordi Planell Solina (PSC-CP), Cristian Guillamón Rojo (PSC-CP), Candela López Tagliafico (MOVEM ECP-C), Javier Martín Sáinz (MOVEM ECP-C), Silvia López Valentín (MOVEM ECP-C), Lourdes Armengol Aymerich (ERC-AM), Rita Teresa Borque i Ruiz (ERC-AM) i Xavier Amate Paz (JUNTS).





A favor: Manuel Reyes López (PP), Guillermo Massana Romero (PP), María Cristina Corona Guijarro (PP), María de los Ángeles Ortega García (PP), Javier Hiniesto Domínguez (PP), Ramón Escola Marco (PP), Marcos Soler Giménez (PP), Pedro Paredes Rodríguez (PP), Cristian Hundamal Gimeno (PP), Sonia Expósito Arcas (PP), Fernando Cerpa Fernández (SFELS), Francesca Cruz Muñoz (SFELS), Ramón Amador Ramos (SFELS), Eva López Giménez (PSC-CP), Jordi Planell Solina (PSC-CP), Cristian Guillamón Rojo (PSC-CP), Candela López Tagliafico (MOVEM ECP-C), Javier Martín Sáinz (MOVEM ECP-C), Silvia López Valentín (MOVEM ECP-C),Lourdes Armengol Aymerich (ERC-AM), Rita Teresa Borque i Ruiz (ERC-AM) i Xavier Amate Paz (JUNTS).


En contra: cap. 


Abstencions: David Solé Gimeno (PP).








A favor: Manuel Reyes López (PP), David Solé Gimeno (PP), Guillermo Massana Romero (PP), María Cristina Corona Guijarro (PP), María de los Ángeles Ortega García (PP), Javier Hiniesto Domínguez (PP), Ramón Escola Marco (PP), Marcos Soler Giménez (PP), Pedro Paredes Rodríguez (PP), Cristian Hundamal Gimeno (PP), Sonia Expósito Arcas (PP), Fernando Cerpa Fernández (SFELS), Francesca Cruz Muñoz (SFELS), Ramón Amador Ramos (SFELS), Eva López Giménez (PSC-CP), Jordi Planell Solina (PSC-CP), Cristian Guillamón Rojo (PSC-CP), Candela López Tagliafico (MOVEM ECP-C), Javier Martín Sáinz (MOVEM ECP-C), Silvia López Valentín (MOVEM ECP-C),Lourdes Armengol Aymerich (ERC-AM) i Rita Teresa Borque i Ruiz (ERC-AM) 


En contra: cap. 


Abstencions: Xavier Amate Paz (JUNTS).











A favor: Manuel Reyes López (PP), David Solé Gimeno (PP), Guillermo Massana Romero (PP), María Cristina Corona Guijarro (PP), María de los Ángeles Ortega García (PP), Javier Hiniesto Domínguez (PP), Ramón Escola Marco (PP), Marcos Soler Giménez (PP), Pedro Paredes Rodríguez (PP), Cristian Hundamal Gimeno (PP), Sonia Expósito Arcas (PP), Fernando Cerpa Fernández (SFELS), Francesca Cruz Muñoz (SFELS), Ramón Amador Ramos (SFELS), Candela López Tagliafico (MOVEM ECP-C), Javier Martín Sáinz (MOVEM ECP-C), Silvia López Valentín (MOVEM ECP-C),Lourdes Armengol Aymerich (ERC-AM) i Rita Teresa Borque i Ruiz (ERC-AM) 


En contra: cap. 


Abstencions: Eva López Giménez (PSC-CP), Jordi Planell Solina (PSC-CP), Cristian Guillamón Rojo (PSC-CP) i Xavier Amate Paz (JUNTS).











A favor: Manuel Reyes López (PP), David Solé Gimeno (PP), Guillermo Massana Romero (PP), María Cristina Corona Guijarro (PP), María de los Ángeles Ortega García (PP), Javier Hiniesto Domínguez (PP), Ramón Escola Marco (PP), Marcos Soler Giménez (PP), Pedro Paredes Rodríguez (PP), Cristian Hundamal Gimeno (PP), Sonia Expósito Arcas (PP), Fernando Cerpa Fernández (SFELS), Francesca Cruz Muñoz (SFELS), Ramón Amador Ramos (SFELS), Eva López Giménez (PSC-CP), Jordi Planell Solina (PSC-CP), Cristian Guillamón Rojo (PSC-CP), Candela López Tagliafico (MOVEM ECP-C), Javier Martín Sáinz (MOVEM ECP-C), Silvia López Valentín (MOVEM ECP-C),Lourdes Armengol Aymerich (ERC-AM), Rita Teresa Borque i Ruiz (ERC-AM) i Xavier Amate Paz (JUNTS).


En contra: cap. 


Abstencions: cap.








A favor: Manuel Reyes López (PP), David Solé Gimeno (PP), Guillermo Massana Romero (PP), María Cristina Corona Guijarro (PP), María de los Ángeles Ortega García (PP), Javier Hiniesto Domínguez (PP), Ramón Escola Marco (PP), Marcos Soler Giménez (PP), Pedro Paredes Rodríguez (PP), Cristian Hundamal Gimeno (PP), Sonia Expósito Arcas (PP), Fernando Cerpa Fernández (SFELS), Francesca Cruz Muñoz (SFELS), Ramón Amador Ramos (SFELS), Eva López Giménez (PSC-CP), Jordi Planell Solina (PSC-CP), Cristian Guillamón Rojo (PSC-CP), Candela López Tagliafico (MOVEM ECP-C), Javier Martín Sáinz (MOVEM ECP-C), Silvia López Valentín (MOVEM ECP-C),Lourdes Armengol Aymerich (ERC-AM), Rita Teresa Borque i Ruiz (ERC-AM) i Xavier Amate Paz (JUNTS).


En contra: cap. 


Abstencions: cap.





A favor: Manuel Reyes López (PP), David Solé Gimeno (PP), Maria del Mar Sicilia Muñoz (PP),Guillermo Massana Romero (PP), María Cristina Corona Guijarro (PP), María de los Ángeles Ortega García (PP), Javier Hiniesto Domínguez (PP), Ramón Escola Marco (PP), Marcos Soler Giménez (PP), Pedro Paredes Rodríguez (PP), Cristian Hundamal Gimeno (PP), Sonia Expósito Arcas (PP), Fernando Cerpa Fernández (SFELS), Francesca Cruz Muñoz (SFELS) i Ramón Amador Ramos (SFELS). 


En contra: Candela López Tagliafico (MOVEM ECP-C), Javier Martín Sáinz (MOVEM ECP-C), Silvia López Valentín (MOVEM ECP-C), Lourdes Armengol Aymerich (ERC-AM) i Rita Teresa Borque i Ruiz (ERC-AM) i


Abstencions: Eva López Giménez (PSC-CP), Jordi Planell Solina (PSC-CP), Cristian Guillamón Rojo (PSC-CP) i Xavier Amate Paz (JUNTS).








A favor: Manuel Reyes López (PP), David Solé Gimeno (PP), Maria del Mar Sicilia Muñoz (PP),Guillermo Massana Romero (PP), María Cristina Corona Guijarro (PP), María de los Ángeles Ortega García (PP), Javier Hiniesto Domínguez (PP), Ramón Escola Marco (PP), Marcos Soler Giménez (PP), Pedro Paredes Rodríguez (PP), Cristian Hundamal Gimeno (PP), Sonia Expósito Arcas (PP), Fernando Cerpa Fernández (SFELS), Francesca Cruz Muñoz (SFELS), Eva López Giménez (PSC-CP), Jordi Planell Solina (PSC-CP), Cristian Guillamón Rojo (PSC-CP), Candela López Tagliafico (MOVEM ECP-C), Javier Martín Sáinz (MOVEM ECP-C), Silvia López Valentín (MOVEM ECP-C),Lourdes Armengol Aymerich (ERC-AM), Rita Teresa Borque i Ruiz (ERC-AM) i Xavier Amate Paz (JUNTS).


En contra: cap. 


Abstencions: cap.








A favor: Eva López Giménez (PSC-CP), Jordi Planell Solina (PSC-CP), Cristian Guillamón Rojo (PSC-CP), Candela López Tagliafico (MOVEM ECP-C), Javier Martín Sáinz (MOVEM ECP-C), Silvia López Valentín (MOVEM ECP-C),Lourdes Armengol Aymerich (ERC-AM), Rita Teresa Borque i Ruiz (ERC-AM) i Xavier Amate Paz (JUNTS).


En contra: cap. 


Abstencions: Manuel Reyes López (PP), David Solé Gimeno (PP), Maria del Mar Sicilia Muñoz (PP),Guillermo Massana Romero (PP), María Cristina Corona Guijarro (PP), María de los Ángeles Ortega García (PP), Javier Hiniesto Domínguez (PP), Ramón Escola Marco (PP), Marcos Soler Giménez (PP), Pedro Paredes Rodríguez (PP), Cristian Hundamal Gimeno (PP), Sonia Expósito Arcas (PP), Fernando Cerpa Fernández (SFELS) i Francesca Cruz Muñoz (SFELS).

